Mestské zastupiteľstvo v Košiciach

Z á p i s n i c a
zo VII. rokovania Mestského zastupiteľstva v Košiciach zo dňa 30.8.2007

Prítomní: podľa prezenčných listín

	Rokovanie mestského zastupiteľstva otvoril a viedol primátor mesta Košice 
Ing. František Knapík. Na úvod konštatoval, že z 50 poslancov mestského zastupiteľstva bolo v danej chvíli prezentovaných 31, čo je nadpolovičná väčšina a mestské zastupiteľstvo bolo uznášania schopné.

K programu rokovania

p. Knapík, primátor mesta Košice - Program VII. rokovania dostali prítomní 
v písomnej podobe spolu s materiálmi. Na stôl boli rozdané materiály:
-	Stanovisko hlavného kontrolóra k navrhovaným prevodom vlastníctva nebytových priestorov a k odpredajom pozemkov, na základe požiadavky členov mestskej rady z 9.8.2007.
-	6/1 – Informácia o činností a hospodárení Mestského futbalového klubu Košice  za I. polrok 2007.
-	14 – Návrh racionalizácie riadenia a financovania sociálnych služieb v pôsobnosti samosprávy mesta. Materiál bol upravený v zmysle záverov rokovania mestskej rady.
-	15 – Návrh na udelenie Ceny Košického samosprávneho kraja a Ceny predsedu Košického samosprávneho kraja.

p. Halenár, poslanec MZ – Navrhol zaradiť do programu rokovania bod: Doplnenie 
majetkovej komisie o 1 člena. Argumentácia: Podľa informácií poslanci mestského zastupiteľstva odhlasovali uznesenie kolidujúce so zákonom. Išlo o predaj nehnuteľnosti v majetku mesta. Iba traja poslanci a to pp. Gamcová, Kočiš a Halenár hlasovali proti  tomuto predaju. Keďže preukázali správne chápanie práva a vzťahu k majetku mesta, jeden z nich by mal doplniť komisiu. Konkrétny návrh podá po odsúhlasení tohto bodu do programu rokovania. 
Množia sa indície, že odpredaj majetku mesta je prevádzaný podľa vopred dohovoreného postupu. Ide hlavne o nehnuteľnosti v strede mesta. Navrhol zaradiť to ako bod 22/a pred majetkové veci.

p. Vargovčák, námestník primátora mesta Košice - Ako predkladateľ  stiahol 
z rokovania  bod č. 25 – Prevod vlastníctva nebytového priestoru a alikvotnej časti pozemku pre A.T. TRIDOM ELITE na Alžbetinej 16.

p. Petrvalský, poslanec MZ - Doplnil rokovanie mestského zastupiteľstva o dva body:
	- 10/a Personálne zmeny v radách škôl
	- 10/b Dotácie na základe Koncepcie rozvoja športu v meste Košice.

p. Čečko, námestník primátora mesta Košice - Doplnil program rokovania o bod 
7/1 – Poskytnutie dotácií v zmysle VZN mesta Košice č. 76 pre kultúrny rozvoj.

p. Horváth, poslanec MZ – Navrhol zaradiť do programu rokovania bod 
16/a – Riešenie nárastu nepovolených osád na území mesta Košice.

p. Boritáš, poslanec MZ – Navrhol doplniť do programu rokovania bod 
24/1 – Zámena pozemkov v k.ú. Barca medzi mestom Košice a firmou Interhotely Košice.

p. Knapík, primátor mesta Košice - Dal hlasovať o jednotlivých návrhoch. Pri návrhu 
p. Halenára na zaradenie bodu 22/a – doplnenie majetkovej komisie o 1 člena upozornil, že sa porušuje rokovací poriadok v zmysle toho, že návrhy na doplnenie komisií, ktoré vytvorí zastupiteľstvo, predkladá spravidla predseda komisie. Odznel však návrh, treba o ňom rozhodnúť.

Hlasovanie č. 1 o zaradení bodu 22/a – doplnenie majetkovej komisie o 1 člena.
za 12 + pp. Ivanko, Halenár, Kočiš, proti 10, zdržalo sa 22.

Hlasovanie č. 2 o zaradení bodu 10/a – personálne zmeny v Radách škôl:
za 46, proti -, zdržal sa -.

Hlasovanie č. 3 o zaradení bodu 10/b – Dotácie na základe koncepcie rozvoja športu:
za 45, proti -, zdržal sa -.

Hlasovanie č. 4 o zaradení bodu 7/1 –Dotácie na kultúrny rozvoj:
za 44, proti -, zdržal sa 1.

Hlasovanie č. 5 o zaradení bodu 16/1 – Riešenie počtu nelegálnych osád:
za 44, proti -, zdržali sa 2.

Hlasovanie č. 6 o zaradení bodu 24/1 – Zámena pozemkov medzi mestom Košice a KSK v k.ú. Barca:
za 45, proti -, zdržal sa 1.

Hlasovanie č. 7 o celkovom programe:
za 46, proti -, zdržal sa-.

––-     ––-     ––-

Overovatelia zápisnice: 
p. Martin Boritáš
Ing. Jozef Drábik

––-     ––-     ––-
Návrhová komisia:

		KDH				MUDr. Norbert Lukán, PhD.
		SDKÚ				Ing. Viktor Jeník
		SF		 		Ing. Stanislav Kočiš
		NEKA				-

p. Matouzšek, poslanec MZ – Predniesol procedurálny návrh, aby diskusný príspevok 
trval 5 minút.

Hlasovanie č. 8 o dĺžke diskusného príspevku: 
za 43, proti 1, zdržal sa 1.

Hlasovanie č. 9 o zložení návrhovej komisie:
za 47, proti -, zdržal sa -.

––-     ––-     ––-

1. Informácia o plnení uznesení mestského zastupiteľstva

p. Knapík, primátor mesta Košice - V správe je zahrnuté plnenie uznesení od 
V. rokovania mestského zastupiteľstva a prehľad o plnení uznesení za predchádzajúce obdobie. V materiáli je aj návrh na vypustenie uznesení, ktoré z rôznych dôvodov prestali byť aktuálne.

V rozprave vystúpili:

p. Halenár, poslanec MZ – Medzi uzneseniami navrhovanými na zrušenie je aj to, 
ktoré na minulom zastupiteľstve navrhol ponechať a splniť a to 968/2006 bod č. 9. Kolegovia poslanci ešte v minulom roku požadovali vzhľadom na rozpočet v roku 2006 prehodnotiť výdavky Mestského informačného centra v Košiciach a hľadať možnosti prezentácie mesta cez privátne firmy s termínom plnenia do 30.6.2007. Uznesenie splnené nebolo a už na predchádzajúcom rokovaní bol návrh vypustiť túto úlohu zo sledovania aj s odôvodnením, ako skvelo MIC funguje.  A pritom nefunguje taká prostá vec, ako vyhľadávanie, alebo jazykové mutácie, nehovoriac už o aktuálnosti. Dnes sa toto uznesenie navrhuje na zrušenie s odôvodnením, že táto úloha je neaktuálna.
Túto odpoveď hodnotí ako neschopnosť riaditeľa Magistrátu mesta p. Sabola, ktorú sa snaží zakryť odkazom na neaktuálnosť.
Poslanci v snahe znižovať výdavky hľadali cesty aj v Informačnom centre mesta Košice. Tieto výdavky činia podľa jeho informácii z oddelenia kultúry asi 2 mil. Sk ročne plus priestory na Hlavnej ulici č. 59 zdarma s rozlohou 246 m2. Na jeho otázku, že aké parametre sú sledované ako dôležité pri posudzovaní efektivity vynaložených peňazí mu z oddelenia kultúry bolo odpovedané zhlukom slov bez jasnej odpovede.
V tejto súvislosti povedal, že v meste funguje najmenej jedna privátna agentúra zaoberajúca sa poskytovaním informácií o meste a na jej fungovanie mesto nemusí vynaložiť ani korunu. Tým, že mesto má svoje informačné centrum, konkuruje svojim vlastným občanom, podráža im nohy v službách a je najvyšší čas zasiahnuť proti takému trendu. 
Pre rok 2008 sa opäť bude schvaľovať rozpočet a rôzne položky, preto dal túto vec do pozornosti kultúrnej a finančnej komisii. 
Predložil návrh na uznesenie: 
Mestské zastupiteľstvo v Košiciach podľa § 56 ods. 2 rokovacieho poriadku navrhuje :
1.	Pre opakované nesplnenie uznesenia č. 968 bod 9, aby primátor zohľadnil túto skutočnosť v hodnotení pracovníkov vzhľadom na kvalitu ich práce a tiež na pripravovaný nový organizačný poriadok Magistrátu mesta Košice.
2.	Podľa § 56 ods. 1 mestskej rade stanoviť nové reálne termíny plnenia najmä starších uznesení a predložiť ich na schválenie poslancom na rokovanie v októbri 2007.

p. Boritáš, poslanec MZ -  Upozornil, že v písomne predloženom návrhu uznesenia je 
aj časť súhlasí, kde sa píše, že mestské zastupiteľstvo súhlasí s vypustením sledovania na úrovni mestského zastupiteľstva uznesenia, ktoré hovorí o reštrukturalizácii obchodných spoločností s účasťou mesta. Po dohode s kolegami poslancami žiada, aby táto časť ostala aj naďalej, pretože tieto obchodné spoločnosti, alebo aspoň časť z nich, bude treba riešiť iným spôsobom. Má k tomu pripravené uznesenie. 
Taktiež je potrebné predĺžiť termín uznesenia vzťahujúceho sa k organizačnému poriadku. Navrhol, aby sa termín posunul o jeden mesiac.
Uznesením č. 174 z minulého zastupiteľstva, ktoré hovorí o poskytnutí dotácií, sa schválila dotácia pre Senior dom vo výške 100 tis. Sk s podmienkou. Zaujíma ho, či táto podmienka - presťahovať sa z Hlavnej ulice, bola splnená.
Mestské zastupiteľstvo v Košiciach v súlade s platnými zákonmi a všeobecne záväznými predpismi
1.	vypúšťa z návrhu na uznesenie časť „súhlasí“,
2.	schvaľuje zmenu uznesenia č. 165 zo VI. rokovania MZ v Košiciach dňa 28.8.2007 takto: 
a/ časti A. schvaľuje mení záver vety nasledovne: s účinnosťou od    1.10.2007 (pôvodný text bol: s účinnosťou od 1.9.2007), 
b/ v časti B. ukladá mení v strede vety text následovne: návrhy predložiť na        septembrové rokovanie (pôvodný text bol: návrhy predložiť na augustové rokovanie).

p. Knapík, primátor mesta Košice - Uzavrel rozpravu. Podľa jeho informácii Senior 
dom započal proces sťahovania, ale treba preveriť, ako to pokračuje. Dal slovo návrhovej komisii.
	
p. Lukán, poslanec MZ – Návrhová komisia dostala dva doplňujúce návrhy. Prečítal 
návrh p. Halenára.
Mestské zastupiteľstvo v Košiciach podľa § 56 ods. 2 rokovacieho poriadku navrhuje :
1.	Pre opakované nesplnenie uznesenia č. 968 bod 9, aby primátor zohľadnil túto skutočnosť v hodnotení pracovníkov vzhľadom na kvalitu ich práce a tiež na pripravovaný nový organizačný poriadok Magistrátu mesta Košice.
2.	Podľa § 56 ods. 1 mestskej rade stanoviť nové reálne termíny plnenia najmä starších uznesení a predložiť ich na schválenie poslancom na rokovanie v októbri 2007.

Hlasovanie č. 10: za 28, proti 1, zdržali sa 16.

p. Lukán, poslanec MZ – Prečítal návrh p. Boritáša:
Mestské zastupiteľstvo v Košiciach v súlade s platnými zákonmi a všeobecne záväznými predpismi
1.	vypúšťa z návrhu na uznesenie časť „súhlasí“,
2.	schvaľuje zmenu uznesenia č. 165 zo VI. rokovania MZ v Košiciach dňa 28.8.2007 takto: 
a/ časti A. schvaľuje mení záver vety nasledovne: s účinnosťou od    1.10.2007 (pôvodný text bol: s účinnosťou od 1.9.2007), 
b/ v časti B. ukladá mení v strede vety text následovne: návrhy predložiť na        septembrové rokovanie (pôvodný text bol: návrhy predložiť na augustové rokovanie).

Hlasovanie č. 11: za 44, proti -, zdržal sa -.

p. Lukán, poslanec MZ – Prečítal pôvodný návrh
Mestské zastupiteľstvo v Košiciach podľa § 56 ods. 2 Rokovacieho poriadku mestského zastupiteľstva  berie na vedomie informáciu o plnení  uznesení  od V. (mimoriadneho) rokovania Mestského zastupiteľstva a prehľad o plnení uznesení  za predchádzajúce obdobie. Ruší uznesenie MZ č. 1123 – odpredaj nebytového priestoru na Zvonárskej 4 pre Ing. Pavla Fábryho TAFA fi.

Hlasovanie č. 12: za 42, proti -, zdržali sa 4.

––-     ––-     ––-

2. Informácia primátora mesta o činnosti

p. Knapík, primátor mesta Košice. - Od rokovania mestského zastupiteľstva v závere 
júna 2007 prešli dva mesiace, ktoré boli poznačené dovolenkovým obdobím. Okrem riešenia aktuálnych úloh a problematiky, ktorá sa týkala Magistrátu mesta a bežného života mesta, to boli aj rokovania so súkromnými vlastníkmi, kde sa riešili niektoré právne spory, ktoré mesto zaťažujú a postup je pomaly.
Zúčastnil sa rokovania Rady starostov mesta, kde sa tak isto riešili aktuálne problémy a diskutovalo sa o východiskách hlavne v súvislosti s niektorými projektmi. Preberala sa aj problematika nelegálnych osád a sťahovanie rómskych obyvateľov v rámci sociálnych bytov.
Začiatkom mesiaca sa zúčastnil kontrolného dňa pri Kaplnke sv. Michala, kde prebieha rekonštrukcia aj celého okolia, vrátane archeologického prieskumu. Konštatovalo sa, že práce postupujú v súlade s časovým harmonogramom. Práce by sa mali ukončiť do sviatku sv. Michala t.j. do 22. 9.2007.
V uplynulom období absolvoval niekoľko pracovných ciest do Bratislavy. Stretol sa s investorskými skupinami, ktoré majú záujem aj o územie mesta. Na jednotlivých ministerstvách i na riaditeľstve Železníc SR sa riešili možnosti využitia prostriedkov z EÚ. 
Zúčastnil sa celonárodných osláv sviatku Cyrila a Metóda na Devíne.
Začiatkom júla prebehlo rokovanie Únie miest Slovenska,  kde sa posudzovali aktuálne úlohy samosprávy v rámci slovenských miest. Ďalej to bolo rokovanie so spoločnosťou BLUE BIRD, informácia bude poskytnutá na tomto rokovaní mestského zastupiteľstva.
Niekoľko intenzívnych rokovaní prebehlo aj v súvislosti s budovaním Auparku.
Prijal zástupcov petičného výboru z Kostolianskej ulice. Táto problematika bola dosť medializovaná. Hľadalo sa také riešenie, aby bol uspokojený aj záujem  dotknutých občanov a do opráv bola zahrnutá aj výstavba kanalizácie a zabezpečenie pitnej vody.
Zúčastnil sa projektu na Hlavnej ulici – išlo o kampaň proti ťažbe uránu v lokalite Kuriškova na Jahodnej. 
S viceprimátorom p. Čečkom absolvovali obhliadku MČ Košice – Západ a to takých plôch, ktoré nemajú svojho gazdu. Bude sa hľadať spôsob, ako ich dať  do poriadku. Absolvovali spoločné rokovanie aj na Dominikánskom námestí, kde bolo niekoľko sťažností na zhoršenie rázu námestia.
Počas dvoch dní sa zúčastnil celosvetového stretnutia vo Veľkej Británii, ktoré sa uskutočnilo v súvislosti so storočnicou celosvetového skautského hnutia.
Absolvoval niekoľko tlačových konferencií v podnikoch a kluboch, v ktorých má mesto svoju účasť, kde sa prezentovali zámery a projekty pre nové obdobie.
Stretol sa aj so zahraničnými návštevami: juhokérejským veľvyslancom, honorárnymi konzulmi SR v Chile a honorárnym konzulom Španielskeho kráľovstva na Slovensku. Posledné dva týždne bol na dovolenke.
	Nakoľko sa do rozpravy nikto neprihlásil, dal slovo návrhovej komisii.

p. Lukán, poslanec MZ - Prečítal návrh na uznesenie: Mestské zastupiteľstvo 
v Košiciach podľa § 6 ods. 2 písm. z/ Štatútu mesta Košice berie na vedomie informáciu primátora mesta o svojej činnosti od VI. rokovania mestského zastupiteľstva.

Hlasovanie č. 13: za 42, proti -, zdržal sa -.

––-     ––-     ––-

3. Správa hlavného kontrolóra mesta

p. Hojer, hlavný kontrolór mesta Košice - V tomto bode predložil dve správy. Je to 
správa o jeho činnosti od posledného rokovania mestského zastupiteľstva a správa o plnení uznesení mestského zastupiteľstva. Doplnil informáciu, že pri vyhodnotení úlohy 38 2/b mu nedopatrením vypadol stav plnenia. Termín bol aprílové MZ, kde bolo uložené riaditeľovi Magistrátu mesta predložiť informáciu o spôsobe zabezpečenia plnenia úloh, ktoré neboli doteraz splnené v termínoch navrhovaných v Koncepcii riešenia problémov bývania v lokalitách s vysokou koncentráciou osôb ohrozených sociálnym vylúčením. Termín nebol splnený – materiál je predložený na toto rokovanie. MZ. Ostatné uznesenia, ktoré tu nie sú spomínané, sú charakteru: ruší, mení, schvaľuje, volí.

p. Boritáš, poslanec MZ – Na základe požiadavky mestskej rady hlavný kontrolór 
predložil všetkým poslancom svoje stanovisko k odpredajom majetku mesta. V tejto súvislosti predložil nasledujúce uznesenie: 
Mestské zastupiteľstvo v Košiciach ukladá hlavnému kontrolórovi mesta Košice stálu úlohu. Hlavný kontrolór mesta predloží na každé rokovanie mestskej rady a mestského zastupiteľstva písomné stanovisko k odpredajom v takom termíne, aby do rokovania mohlo byť včas doručené všetkým poslanom. Termín: stály, zodpovedný: hlavný kontrolór mesta Košice.
K správe o činnosti hlavného kontrolóra -  Musel sa ovládať, keď čítal záver tejto správy. Pred chvíľou odznela správa o činnosti primátora mesta, ktorý je zároveň reprezentantom mesta a ako taký spomínal podujatia, ktorých sa zúčastnil. Ale keď sa také niečo objavuje v správe hlavného kontrolóra, že sa zúčastnil osláv 60. výročia založenia Slovenského technického múzea, zúčastnil sa otvorenia vinárskych tradícií, účasť na slávnostnom odovzdaní insignií mestskej časti, účasť na slávnostnom otvorení vzdelávacieho centra, ak by to bola správa o kontrole, či sa tam účastníci podujatí dobre správajú, tak to by ešte bral. Písať o tom považuje za veľmi nevhodné. Preto navrhované  uznesenie doplnil, že mestské zastupiteľstvo berie na vedomie správu o činnosti hlavného kontrolóra mesta Košice na vedomie s vážnymi výhradami.

p. Halenár, poslanec MZ – Zaujíma ho ZŠ Postupimská 37. Hlavný kontrolór už na 
predchádzajúcom rokovaní mestského zastupiteľstva uviedol, že žiadne doklady o stavebnej akcii sa na škole ani Magistráte mesta nenachádzajú. Spýtal sa, či sú už originály týchto dokladov k dispozícii a či faktúra zaslaná faxom bola uhradená. Zrejme sa v tomto bode nemôže spýtať primátora mesta, aké kroky vykonal on vo vzťahu k riaditeľke tejto školy.

p. Hojer, hlavný kontrolór mesta Košice - V utorok prišla s firmy Gira urgencia 
a posledný pokus o zmier a výzva na úhradu celej faktúry vo výške 22 mil. Sk s termínom do 30.9.2007. Do dnešného dňa nebol predložený súpis vykonaných prác. Na jeho dva listy, ktoré im poslal doporučene, nereagovali. Pokiaľ vie, nachádza sa tu len kópia stavebného denníka. Vzhľadom na dovolenkové obdobie pripravuje na budúci týždeň stretnutie s riaditeľom školy a pracovníkmi oddelenia školstva a právneho oddelenia, aby sa zaoberali touto situáciou. Mesto Košice nie je stranou v tomto vzťahu, lebo faktúra je vystavená na ZŠ Postupimská, ktorá je samostatným právnym subjektom. Mesto tu vystupuje ako zriaďovateľ a predpokladá, že nakoniec tento problém aj tak padne na hlavu mesta, preto musia v predstihu pripraviť sa na celú situáciu. Faktúra nebola uhradená.

p. Halenár, poslanec MZ – Kto na meste zaradil túto faktúru medzi pohľadávky a je 
tam konkrétny  podpis človeka zodpovedného za predkladanie faktúr? Malo by sa zistiť, či tie práce boli vykonané a či boli uznané, či faktúra bola formálne uznaná.

p. Hojer, hlavný kontrolór mesta Košice - Faktúra nie je adresovaná mestu Košice, ale 
ZŠ Postupimská, preto by mala byť zaúčtovaná na tejto základnej škole. To by vedel zodpovedať p. Stramba. Práce boli vykonané, strecha opravená je. Či hodnota práce je 22 mil. Sk, to by mal odhadnúť znalec. Keďže neexistuje súpis vykonaných prác, nedá sa to odkontrolovať. Firma sa v tomto bode tvári ako mŕtvy chrobák.

p. Gamcová, poslankyňa MZ – Márne hľadá v správe zmienku o akceptovaní 
prokurátorského protestu na neoprávnený predaj majetku mesta Košice na Hlavnej ulici. Myslí si, že hlavný kontrolór bol kontaktná osoba v prípade prešetrenia tohto protestu a tiež si myslí, že poslanci by mali vedieť, že sa dopustili chyby a že by bolo vhodné, aby nastala náprava v tejto veci. Na stole mali poslanci stanovisko k navrhovaným predajom. Je to už platné, alebo to treba schváliť, alebo aké riešenie navrhuje hlavný kontrolór?

p. Hojer, hlavný kontrolór mesta Košice - Minulý týždeň prišiel protest prokurátora, 
kde je stanovená 30 denná lehota na zvolanie mestského zastupiteľstva, ktoré by malo zaujať k tomuto protestu stanovisko. Pokiaľ vie, išla žiadosť o predĺženie tohto termínu, aby sa to riešilo na októbrovom mestskom zastupiteľstve. 
On osobne sa nestotožňuje s týmto stanoviskom prokurátora, pretože ďalší zákon, ktorý hovorí o predkupnom práve nie je potom možné realizovať, ak sa bude rešpektovať to, že poslancovi nie je možné predať obecný majetok. Je to vec názoru. V tomto zmysle je predložené aj stanovisko do porady vedenia.

p. Kočiš, poslanec MZ – Čo urobí hlavný kontrolór potom, ak jeho dojem nebude 
správny?

p. Balún -  K vystúpeniu ho podnietil hlavný kontrolór svojim stanoviskom 
k odpredaju majetku mesta a postojom k upozorneniu prokurátora. Pripomenul, že na predchádzajúcom mestskom zastupiteľstve hlavný kontrolór vstúpil do priebehu hlasovania a svojim vstupom spôsobil aj to, že neboli odsúhlasené niektoré predaje. Nemal hlavný kontrolór predniesť svoje stanovisko už na mestskej rade? Čo bude s tými priestormi, ktorých predaj sa neodsúhlasil v dôsledku stanoviska hlavného kontrolóra? Myslí si, že týmto vstupom do rokovania hlavný kontrolór do určitej miery spôsobil chaos nielen v radoch poslancov, ale aj nedôveru ľudí voči zastupiteľstvu. Je tu predsa majetková komisia, ktorá sa venuje týmto odpredajom, hodnotí ich a predkladá ich mestskej rade, komisiám a zastupiteľstvu. Sú to materiály, ktoré prechádzajú naozaj serióznym pripomienkovým rokovaním. Práve z toho dôvodu ho prekvapuje, že hlavný kontrolór prišiel s týmto argumentom až na mestskom zastupiteľstve. Ak by vznikli nejaké nové skutočnosti, tak je to jeho povinnosťou, ale žiadne nové  to neboli. Je rád, že teraz je predložené písomné stanovisko k jednotlivým odpredajom a prevodom, ale aj tak si myslí, že poškodil aj meno Magistrátu mesta. Ide mu o princíp a o to, aby v budúcnosti boli trochu jasnejšie pravidlá.

p. Hojer, hlavný kontrolór mesta Košice  - Stanoviská k majetkovým veciam sú 
prílohou k bodom, ktoré pojednávajú o odpredaji majetku a bral to ako pomôcku pre poslancov pri hlasovaní o jednotlivých odpredajoch.
Ak jeho dojem nebude správny a stanovisko prokurátora bude potvrdené, tak to bude rešpektovať a bude postupovať podľa neho. Zákony treba rešpektovať, ale viacerí právnici nie sú stotožnení s tým, že poslancovi  mestského zastupiteľstva majetok nemožno predať, lebo sú rôzne situácie a ďalšie zákony o predkupnom práve.
K téme, ktorú otvoril p. Balún – Kontrolór je podľa zákona orgánom mestského zastupiteľstva. Preto svoje stanovisko k odpredajom majetku predniesol na mestskom zastupiteľstve, lebo informácia sa týkala všetkých poslancov. Že vniesol do toho nejaký chaos a dostal Magistrát mesta do zlého svetla – zo zákona mu vyplýva úloha starať sa o hospodárenie s majetkom mesta. Ak v rámci svojej kompetencie zistí, že predaj niektorého majetku a jeho cena je neprimeraná trhovým podmienkam, tak je povinný mestské zastupiteľstvo na to upozorniť. Ako poslanci naložia s jeho upozornením, je ich vec. Ale z hlasovania, kde sa 42 poslancov zdržalo, vyrozumel, že jeho pripomienka bola zrejme správna a že si poslanci uvedomili, že tento majetok je predávaný pod cenu. Bude to robiť aj v ďalšom období, lebo táto povinnosť mu vyplýva zo zákona.

p. Halenár, poslanec MZ – Reagoval na fakt, ktorý spomenul hlavný kontrolór, že sú 
rôzne zákony vzťahujúce sa na predaj majetku obce na verejne činné osoby, aj na poslancov. Je však zákon, ktorý má vyššiu právnu silu, ktorý hovorí, že poslancovi je možné previesť majetok obce iba na základe verejnej súťaže. A ak existujú právnici, ktorí hovoria, že  nie, že dôležitejší je zákon, ktorý hovorí o predkupnom práve, tak to považuje za zlý názor a v tom má poslankyňa Gamcová pravdu a aj protest prokurátora je opodstatnený.

p. Boritáš, poslanec MZ – V čase, keď hlavný kontrolór vyzýval mestské 
zastupiteľstvo, aby za ním vypichnuté 3 odpredaje nehlasovalo, bol osobne skontrolovať skutkový stav predávaných priestorov? Doteraz nikdy hlavný kontrolór nereagoval takým spôsobom, že by ticho vyčkával a až po ukončení diskusie vystúpil tak, ako vystúpil. Nejde o to, o koho sa jedná, o čo sa jedná, ale ide o spôsob, ktorý je neprijateľný. Požiadal ho, aby takto v budúcnosti nepostupoval. Zistenia treba oznámiť serióznou formou a nie na poslednú chvíľu predostrieť to mestskému zastupiteľstvu. Nie je dôvod tešiť sa z toho, že toľko poslancov sa pri hlasovaní zdržalo. Pochopiteľne, veď hlavný kontrolór povedal, že ak to aj prejde hlasovaním, požiada primátora mesta, aby tieto uznesenia nepodpísal. Spýtal sa ho, či aj dnes je presvedčený, že to bol vhodný spôsob a že vhodnejší ako priamy predaj je dražba. Súčasní nájomníci potvrdili, že majú úprimný vzťah k tomuto majetku, zveľaďovali ho, prevádzkovali dohodnutú činnosť – aj toto je jeden z dôvodov, prečo boli tieto odpredaje takto pripravené a predložené mestskému zastupiteľstvu.
Podobný problém je pri riešení obytného domu na Baltickej ulici a preto vyzval hlavného kontrolóra, aby postupoval slušnou, vhodnou formou, aby poslancov informoval včas, prípadne už na rokovaní poslaneckého klubu, aby k problému vedeli zaujať stanovisko.

p. Balún, poslanec MZ – Vo svojom vstupe nevyzýval kontrolóra, aby porušoval 
zákon. Apeloval na to, aby prípadnú nezákonnosť ohlásil skôr než to príde na mestské zastupiteľstvo, lebo nie je náhodným účastníkom rokovania mestského zastupiteľstva. Preto už mestská rada mala mať toto stanovisko.
Aký je rozdiel medzi priestormi, ktoré hlavný kontrolór neodporúčal odpredať, tými, ktoré sa už v predali bez stanoviska hlavného kontrolóra a tými, ktoré sú predložené na dnešné zastupiteľstvo. Všetky priestory sú na Hlavnej ulici.

p. Drábik, poslanec MZ – Faktickou poznámkou reagoval na vystúpenie p. Boritáša. 
Nadobudol dojem, že sa sústredil na kritiku hlavného kontrolóra a nechápe prečo. Veď on si splnil povinnosť a upozornil poslancov na dané skutočnosti a všetci hlasovali tak, ako to v danom momente považovali za správne. Rozhodne to pomohlo aspoň v tom, aby sa nad tým všetci zamysleli. Toto, čo p. Boritáš povedal teraz, mal povedať na ostatnom rokovaní MZ, keď došlo k tejto situácii. Možno by vtedy 90 % z tých poslancov, ktorí sa zdržali, hlasovalo za odpredaj. Stačilo povedať o čo sa jedná a prečo sú tie ceny rozdielne. On tie priestory videl, preto hlasoval za ich odpredaj. Na Hlavnej 35 mal niekedy predajňu, preto vie, čo je to za ruina. Aj predseda majetkovej komisie mohol vysvetliť, ako to na ich rokovaní preberali a čo zohľadňovali pri určení ceny a ináč by sa hlasovalo. Predseda finančnej komisie p. Cengel vtedy vystúpil, podľa neho veľmi nešťastne, lebo ešte potvrdil to, čo hlavný kontrolór povedal a priklincoval a dokonca vyjadril svoj názor, že je proti tomuto predaja. Nakoniec, každý má svoj názor, len nebolo všeobecne vysvetlené, ako tieto predaje boli prejednávané na jednotlivých úrovniach. Netreba kritizovať kontrolóra, chybu urobili poslanci.

p. Knapík, primátor mesta Košice - Pripomenul, že predseda majetkovej komisie  
vtedy na rokovaní nebol.

p. Hlinka, poslanec MZ – Má pocit, že debata už ide mimo rámec programu. Radšej 
nech to upozornenie príde neskôr, ako vôbec. V tomto prípade si myslí, že hlavný kontrolór konal správne. Hľadať teraz dôvody, čo kto kedy mohol sa mu nezdá ako efektívna práca. Mesto tento majetok predsa nestratilo a ak je možný pohyb v cene, v rámci dobrého hospodárenia mesto len dobre urobí, keď zváži radšej dvakrát, než by rozhodlo zle. Štýl práce je vždy možne vylepšiť.

p. Gamcová, poslankyňa MZ -  Možno by si mal každý pripomenúť poslanecký sľub, 
aby vedel, ako má nakladať s majetkom mesta a hlavný kontrolór si v tomto zmysle plnil svoju povinnosť. Možno bol príliš odvážny, že si dovolil vysloviť názor. Vyzvala všetkých poslancov, predovšetkým p. Hrabovského, žeby mal slúžiť ako príklad pre občanov mesta a plniť nielen predpisy mesta, ale aj vyššie právne normy. 

p. Halenár, poslanec MZ – Našiel ten zákon – je to zákon č. 522/2003, kde v § 9 bode 
4 sa píše: Obec nemôže previesť vlastníctvo svojho majetku bez obchodnej verejnej súťaže na fyzickú osobu, ktorá je v tejto obci starostom, poslancom obecného zastupiteľstva.

p. Hojer, hlavný kontrolór mesta Košice  - Poďakoval za všetky názory, ktoré odrážali 
spokojnosť i nespokojnosť s jeho prácou. Zobral ich na vedomie a zváži, ktoré bude rešpektovať. V týždni po uverejnení článku v Korzári o predaji domu na Hlavnej ulici, ho zastavovali cudzí ľudia a chválili ho za tento postoj a on mal z toho dobrý pocit.

p. Bereš, poslanec MZ – Nezachytil odpoveď na otázku p. Balúna a je to pre neho dosť 
podstatné, aby vedel ako má hlasovať o návrhu, že správa sa berie na vedomie s výhradami. 
Otázka p. Balúna je jednoduchá. Nikto nehovorí pánu kontrolórovi, či spravil dobre, alebo nespravil dobre. Ide o formu, prečo s tým neprišiel skôr. A prečo p. Boritáš nereagoval skôr? Hlavný kontrolór vystúpil tesne po ukončení rozpravy, keď už nebolo možné vstupovať do tohto materiálu, lebo to bolo tesne pred hlasovaním. 
Otázka p. Balúna bola, či tie predošlé odpredaje prebehli tak ako mali, či je so všetkými stotožnený. Je rozdiel medzi tými odpredajmi, ktoré minule neschválili a tými, čo sú predložené  na tomto rokovaní?

p. Hojer, hlavný kontrolór mesta Košice - Keby nebol s niektorým odpredajom 
stotožnený, určite by sa ozval.

p. Knapík, primátor mesta Košice - Vyzval návrhovú komisiu, aby predniesla návrhy 
na uznesenie, ktoré vzišli z rozpravy.

p. Lukán, poslanec MZ – Prečítal doplňujúci návrh p. Boritáša.
Mestské zastupiteľstvo v Košiciach ukladá hlavnému kontrolórovi mesta Košice stálu úlohu. Hlavný kontrolór mesta predloží na každé rokovanie mestskej rady a mestského zastupiteľstva písomné stanovisko k odpredajom v takom termíne, aby do rokovania mohlo byť včas doručené všetkým poslanom. Termín: stály, zodpovedný: hlavný kontrolór mesta Košice.

Hlasovanie č. 14: za 45, proti 1, zdržali sa 2.

p. Lukán, poslanec MZ -  Pozmeňujúci návrh v bode a/ berie na vedomie správu 
o činnosti hlavného kontrolóra mesta Košice od posledného rokovania mestského zastupiteľstva s vážnymi výhradami.

Hlasovanie č. 15: za 30, proti 8, zdržalo sa 10.

p. Lukán, poslanec MZ – Celkový návrh na uznesenie:
Mestské zastupiteľstvo v Košiciach podľa § 6 ods. 2 písm. aa/ Štatútu mesta Košice berie na vedomie  správu hlavného kontrolóra v zmysle pozmeňujúceho návrhu 
1.	správu o činnosti hlavného kontrolóra mesta Košice od posledného rokovania mestského zastupiteľstva s vážnymi výhradami,
2.	správu o plnení uznesení mestského zastupiteľstva mesta Košice.
Ukladá hlavnému kontrolórovi mesta Košice stálu úlohu v zmysle schváleného znenia doplňujúceho návrhu.

Hlasovanie č. 16: za 32, proti 2, zdržali sa 14.

––-     ––-     ––-

4. Správa náčelníka Mestskej polície Košice

p. Pavelčák, zástupca náčelníka Mestskej polície v Košiciach - Správu doplnil 
o informáciu, že  v auguste prebehlo sťahovanie stanice Juh do priestorov na Jarmočnej ulici.

V rozprave vystúpili:

 p. Halenár, poslanec MZ -  V správe je okrem iného uvedené, že na území mesta 
Košice v prezentovanom období mestská polícia zabezpečovala verejný poriadok. Nechce poslancov oberať o čas, ale verejne bude informovať občanov, hlavne čo sa týka hluku, že mestskú políciu treba ťahať za ručičku a nútiť ju k tomu, aby zasiahla.
Čo sa týka psov, bolo 48 dohovorov, že nie je dodržiavané nariadenie o čistote. Myslí či, že je najvyšší čas prejsť od slovných cvičení v správe náčelníka mestskej polície k skutočne razantným krokom v tejto oblasti, lebo na KVP je trus po psoch  aj na chodníkoch. Mestská polícia svojou činnosťou nevytvára žiadnu prevenciu. Ak by bolo menej dohovorov a viac akcií, možno by sa v podvedomí občanov mesta začala tvoriť mienka, že k čistote prispievajú všetci. Vždy počúva výhovorky, ako málo ľudí má mestská polícia a pritom na komisii verejného poriadku, životného prostredia a ochrany zdravia sa dozvedajú, príslušníci mestskej polície roznášajú listy, chodia zabezpečovať poriadok na futbalové zápasy a pritom nevedia zabezpečiť prostú vec, akou je čistota. Tak špinavé mesto, ako je na niektorých miestach na sídlisku KVP, je v ostrom protiklade k snahe, aby Košice boli hlavným mestom kultúry. Kultúra sa neprejavuje tým, že na schody Magistrátu mesta sa príde predviesť 100 alebo 1000 ľudí. Kultúra sa prejavuje aj v prostredí, v ktorom žijú obyvatelia mesta.
Riešenie tohto stavu vidí v analýze možností vynucovať plnenie VZN aj inými bezpečnostnými službami,  než je mestská polícia a vytváraním konkurencie.

p. Boritáš, poslanec MZ – Nechcel  komentovať vystúpenie p. Halenára, no pozval 
všetkých prítomných, aby sa prišli potrieť na sídlisko KVP a presvedčili sa, či to čo teraz počuli, je pravdou.

p. Kočiš, poslanec MZ – Upozornil predkladateľa správy na formuláciu slov v  bode 
4/1 verejný poriadok „so súčasnou nepriaznivou ekonomickou situáciou“. Bojí sa, že táto formulácia sa bude používať ďalších 10 rokov a pritom sa mu nezdá, že je nepriaznivá ekonomická situácia. Kurz koruny ide hore, zvyšuje sa reálna mzda, zvyšuje sa minimálna mzda.
Má mestská polícia zmapovaný počet bezdomovcov a ich pohyb? Aké riešenia navrhuje?
V meste rastie aj hladina hluku, preto sa spýtal, či mestská polícia neuvažuje o zakúpení hlukomera.

p. Kupec, poslanec MZ – Poďakoval mestskej polícii za dobrú spoluprácu pri 
organizovaní malého Kavečanského maratónu, ktorý prebieha každoročne pri plnej premávke. Tento rok všetko prebehlo bez komplikácií.
Zároveň požiadal náčelníka mestskej polície, aby do obchôdzok autom zaradili aj mestskú časť Kavečany hlavne v nočných hodinách – po 23.00 hod. keď odchádza posledný autobus, lebo práve vtedy sa zviditeľňujú vandali, ničia verejný i súkromný majetok. 

p. Betuš, poslanec MZ  - Potvrdil, že so zhoršenou ekonomickou situáciou sa zvyšuje 
aj počet osôb sociálne odlúčených bezdomovcov, ktorí sa zdržujú v priľahlých záhradkárskych lokalitách. Vidí to v MČ Košice – Sídlisko Ťahanovce, kde obsadili záhradkársku lokalitu Majetkár a Ovocný sad. Situácia tam začína byť nezvládnuteľná a nie je to možné riešiť len silami a prostriedkami, ktoré má mestská polícia. Títo ľudia si stavajú svoje prístrešky na súkromných pozemkoch a kým títo vlastníci neuplatnia svoje právo, tak polícia nemôže zasiahnuť. Je tam neskutoční neporiadok a títo ľudia chodia na sídlisko kde kradnú, lúpia.
Požiadal, aby došlo k súčinnosti všetkých  policajných zložiek. V ranných hodinách prichádzajú návaly takýchto ľudí z priľahlých obcí – Olcnavy, Kluknavy a ďalších a vyberajú odpadky z kontajnerov a tento odpad potom prepravujú MHD, vlakmi do svojho bydliska.
Pochválil príslušníkov stanice mestskej polície, ktorá pôsobí na ich sídlisku, kde počas dovolenkových mesiacov vykonávali preventívno-bezpečnostné akcie v oblastiach:  psi, parkovanie, alkoholizmus, vyčíňanie mladistvých.
Požiadal kolegov poslancov, ktorí pracujú v komisii dopravy, aby sa venovali pripravovanému zákonu o zákaze parkovania na chodníkoch. Na sídlisku Ťahanovce prevážna časť áut parkuje na chodníkoch. Nevie si predstaviť, akým spôsobom sa táto vec zvládne.

p. Müller, poslanec MZ -  Poďakoval mestskej polícii za činnosť, ktorú vykonala 
a požiadal ich, aby sa prešli aj okolo Myslavského potoka smerom od Luníka IX  proti prúdu, lebo hlavne v týchto mesiacoch zlodeji prestrihávajú ploty na zadnej strane záhrad a zberajú úrodu, ktorú nedopestovali.

p. Krištof, poslanec MZ – Vyzdvihol celodennú aktivitu mestskej polície v MČ Košice 
– Barca pri zabezpečení celoštátnej výstavy psov s medzinárodnou účasťou, kde bol prítomný aj minister obrany. Písomne požiadal mestskú políciu o dohľad vo večerných hodinách pri benzínovom čerpadle a v parku. Pri námatkových kontrolách zistil, že aj táto spolupráca funguje.

p. Hlinka, poslanec MZ – Pri porovnaní tabuľky s obrázkami na str. 6 konštatoval, že 
aktivita polície na stanici Juh je vyhodnotená ako druhá najlepšia, čo hodnotil pozitívne. Bol by rád, keby polícia upriamila pozornosť aj na malometrážne byty, ktoré sa nachádzajú v MČ Košice – Juh nakoľko tam bývajú starší ľudia, ktorí sú terčom rôznych atakov a obťažovania zo stany rôznych individuí. Bolo by dobre, keby sa tam posilnila hliadková činnosť.
Všetci, čo majú do toho čo povedať, by sa mali zamyslieť nad tým, že verejné priestranstva, ako sú parky, verejná zeleň s lavičkami, v tomto doznievajúcom letnom období sa stáva doménou asociálov, bezdomovcov a iných ľudí, že tí ostatní ľudia sa štítia sadnúť na lavičky, ktoré sú v centre mesta aj na juhu, lebo títo ľudia tam oxidujú celý deň. Mesto im vytvára kľudné, pekné zázemie na prespatie, na osobnú hygienu a pod. V rámci takých zložitých problémov, ako sú sociálne aspekty, aj túto vec treba mať na zreteli. A tak v uprataných, pokosených parkoch s krásnymi kvetmi prežívajú celé dni práve špinaví, zanedbaní ľudia a normálny človek z obavy o hygienu a možno aj z osobnej integrity má obavu tam ísť.

p. Gamcová, poslankyňa MZ – Už to spomínala, že okolie Merkúra začína byť 
nebezpečným miestom. Doteraz tam zriedka stretla policajtov, hoci sa tam pohybuje denne. Denne je tam niekoľko vreckových krádeží a predavačky sa boja ukázať na dotyčné osoby, hoci ich poznajú.
Začínajú sa tam zgrupovať bezdomovci a znepríjemňujú život obyvateľom tejto lokality. Túto situáciu treba riešiť.
Mestská polícia sa sústreďuje na iné menej podstatné veci, ako je napr. parkovanie. Vie, že je to lukratívna činnosť, ale v prvom rade má dbať na bezpečnosť obyvateľov a občania majú mať pocit, že ich mestskí policajti chránia a nie šikanujú.
K dohovorom – dozvedela sa, že mestský policajt môže denne urobiť 3 dohovory a ostatné má riešiť priestupkami. Spýtala sa, či taký pokyn vydalo vedenie mestskej polície a ak áno, bolo by treba zosúladiť informatizáciu, aby sa dalo overiť, či s dotyčným už bol robený pohovor a či by ho nebolo treba pokutovať.

p. Petrenka, poslanec MZ – Poďakoval pracovníkom stanice Východ. Má s nimi veľmi 
dobré skúsenosti. Denne sa stretávajú na operatívnom riešení problémov a v tom vidí aj pre iné mestské časti spôsob ako obmedzovať zlo, ktoré sa v jednotlivých mestských častiach vyskytujú. Napr. v súčasnosti pri rekonštrukcii plynových vedení v spolupráci s mestskou políciou vedia zvládať stresy, ktoré tam vznikajú.

p. Halenár, poslanec MZ – Prekvapilo ho, že mestskí policajti upozorňujú občanov, že 
nesmú dávať psí trus do kontajnerov, lebo im hrozí pokuta 5.000,- Sk. Bol vydaný takýto interný príkaz?
Nezdá sa mu vhodný spôsob, ako funguje mestská polícia počas dňa s prihliadnutím na čas, kedy sa skutočne vyskytujú problémy. Na KVP občan, ktorý upozorní mestských policajtov o 10.00 hod. doobeda a požiada ich, aby prišli večer keď sa zotmie na to a to miesto, tak je mu odpovedané: Keď sa to stane, tak nám zatelefonujte. To je prístup, ktorý nesvedčí o tom, že mestská polícia slúži občanom.

p. Jeník, poslanec MZ – V súlade s náplňou komisie verejného poriadku, životného 
prostredia a ochrane zdravia oslovil náčelníka mestskej polície v súvislosti s takými problémami, o ktorých hovoril p. Betuš. Tiež im ide o spoluprácu všetkých policajných zložiek, lebo invázia neprispôsobivých občanov na sídliskách a v záhradkárskych lokalitách je takej intenzity, že si to vyžaduje rázne riešenie.
Prerokovali aj kamerový systém a treba povedať, že nielen mesto je obcou a treba uvažovať nad projektom, ako by sa naň napojili hlavne veľké mestské časti.
Všetko čo tu v príspevkoch odznelo: od psov po rušenie nočného kľudu na KVP, by mal náčelník mestskej polície v októbrovej dôvodovej správe rozviesť podrobnejšie.
Zdôraznil, že jeho úloha je dosť ťažká, no bude musieť sa s tým vysporiadať a doplniť mestský policajný zbor, zvýšiť jeho kvalitu, lebo s tým súvisí aj zlepšenie ich práce. Aj keď vidí rezervy z pozície predsedu subkomisie pre verejný poriadok, hodnotí prácu mestskej polície ako dobrú.

p. Sabol – riaditeľ Magistrátu mesta Košice - Upozornil na chybu v texte na str. 4 
článok 4.3 – vyhodnotenie  branných ukazovateľov činnosti mestskej polície za apríl a máj, čo je nesprávne, má byť jún a júl.

p. Pavelčák, zástupca náčelníka mestskej polície - K dohovorom – na mestskej polícii 
je vytvorená databáza, kde príslušný policajt prostredníctvom rádiostanice vie zistiť, či s  konkrétnym občanom už bol robený dohovor a potom sa jeho ďalší priestupok rieši sankciou, resp. cez správny orgán. Policajt na mieste rozhodne, ako bude riešiť priestupcu vzhľadom na povahu priestupku.
Pokyn pre policajtov, že občania nesmú dávať psí trus do kontajnerov, daný nebol.
K riešeniu bezdomovcov – v pondelok tohto týždňa dali komplexný materiál, ktorý zahrňoval 450 bezdomovcov, odovzdali na oddelenie sociálnych vecí a námestníkovi primátora p. Vargovčákovi. Riešenie spočíva na sociálnom oddelení. Mestská polícia monitoruje, mapuje, ale nerieši.
Na meranie hluku sú špeciálne inštitúcie, ktoré toto meranie vykonávajú.

p. Halenár, poslanec MZ – Ktoré inštitúcie merajú hluk a má mestská polícia na nich 
taký kontakt, aby  vedela zabezpečiť ich prítomnosť aj v noci, keď dochádza k rušeniu nočného kľudu?

p. Pavelčák, zástupca náčelníka mestskej polície - Vedia kontaktovať príslušné orgány.

p. Knapík, primátor mesta Košice - Uzavrel rozpravu a dal slovo návrhovej komisii.

p. Jeník, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. aa) Štatútu mesta Košice berie na vedomie správu náčelníka Mestskej polície Košice o činnosti MsP Košice od VI. rokovania MZ konaného dňa 28.6.2007.

Hlasovanie č. 17: za 42, proti 1, zdržal sa -.

––-     ––-     ––-

5. Správa o odpovediach na interpelácie a dopyty poslancov MZ

p. Knapík, primátor mesta Košice – V správe sú zhrnuté odpovede na interpelácie 
a dopyty poslancov, ktoré boli prednesené na pokračovaní VI. rokovania mestského zastupiteľstva, ktoré sa uskutočnilo 12.7.2007. Mestská rada odporučila mestskému zastupiteľstvu prerokovať ju a zobrať na vedomie.

V rozprave vystúpili:

p. Mutafov, poslanec MZ – Na ostatnom  zastupiteľstve vzniesol interpeláciu 
o charaktere fungovania majetkovej komisie. Pripomenul, že vo februári boli ustanovené komisie a vtedy bola ustanovená aj majetková komisia. Predkladateľ materiálu námestník primátora p. Čečko v pôvodnom materiáli predložil aj štatút tejto komisie. Keďže tam boli nejaké nezrovnalosti, tento štatút stiahol. Predchádzajúci štatút nebol zrušený, teda platí. No odpoveď je v znení: Po vytvorení novej komisie starý štatút a staré fungovanie komisie nie je platný, lebo nová komisia má iné  kritéria. Majetková komisia by mala posudzovať veci, ktoré sa týkajú majetku, preto členmi komisie boli predsedovia jednotlivých komisií a námestníci primátora. Keď v tomto volebnom období došlo k voľbe novej komisie, pán námestník povedal, že členmi komisie budú fyzické osoby. Zápis uznesenia je, že členovia tejto komisie sú predsedovia komisií.
Poukázal týmto na formálne nezrovnalosti. Ak starý štatút neplatí, čo je meritom pre prácu tejto komisie? Podľa čoho sa určuje, že tieto činnosti má vykonávať majetková komisia? To čo hovorí, má meritornú stránku.
Ďalej sa pýtal, koľko je ľudí na Magistráte mesta. Ak je 350 ľudí, malo by byť v tabuľke 350 okienok. V textovej časti sa uvádza, že primátor má právo určovať istý počet zamestnancov, no potom mu nesedí odpoveď, že teraz má Magistrát mesta nadbytok pracovníkov. Potom ich nemal prijímať. Ide mu o vecnú stránku. Nebude sa tým večne zaoberať, je to na primátorovi mesta a na námestníkovi primátora p. Čečkovi, aby upravili veci, ktoré spomínal.

p. Čečko, námestník primátora mesta Košice - Trvá na odpovedi, ktorú poslal 
p. Mutafovovi. Zrejme tu dochádza k stotožneniu tejto majetkovej komisie s komisiou na predaj a prenájom majetku, ktorá pôsobila v minulom volebnom období. Súčasná komisia je majetková a tá musí pracovať trochu ináč. To nie je len o predaji a prenájme majetku, ale je to o celej filozofii narábania s majetkom, hlavne o jeho spravovaní, kde sú veľké rezervy. Pravidlá o práci tejto komisie budú upravené a tak trochu súvisia aj s prijatím organizačného poriadku.

p. Boritáš, poslanec MZ – Dostal odpoveď na svoj písomne predložený dopyt, no 
zrejme nebol pochopený, Žiadal totiž, aby odpoveď bola poslaná trom poslankyniam, ktoré na svoj dopyt odpovede nedostali. Preto ju treba doručiť aj tým trom poslankyniam, ktoré žiadali daný problém riešiť a vysvetliť.

p. Mutafov, poslanec MZ – Nespochybnil, vystúpenie p. Čečka, no tvrdí, že táto 
komisia nemá  žiadne uznesenie zastupiteľstva, kde by bol určený rozsah jej činnosti a rozhodovania. Nemá schválenú náplň.  Na základe čoho sú tam traja námestníci, keď sa neschválil význam tejto komisie. Prečo posudzuje predaj majetku a určuje cenu, keď na to nemá mandát. Nemá nič proti tomu, ale treba to dať formálne do poriadku.

p. Halenár, poslanec MZ – Dostal odpoveď na svoje interpelácie a má taký pocit, že 
nebol pochopený. Spýtal sa primátora mesta, čo čítal z odpovede, ktorá mu bola doručená a či súhlasí so všetkým, pod čo sa podpísal. Je tam niekoľko problémov, na ktoré poukazoval a jeden z nich je, že na minulom rokovaní 28.6.2007 v bode Informácia o výsledku hospodárenia obchodných spoločností za rok 2006 sa na str. 23 uvádza, že doplnkom zmluvy s firmou Out Clein začiatkom roka 2007 DPMK prispieval na nebonitných dlžníkov sumou       500,- Sk. Pýtal sa, aké sumy získali subjekty, ktoré pracujú pre DPMK v oblasti vymáhania pokút. Suma v odpovedi nie je uvedená. Je napísané, že sa jedná o nepodstatné sumy v prípade nebonitných pasažierov. Fakt, že táto suma nie je uvedená, môže vyzerať dosť čudne vo vzťahu k doplnku zmluvy, lebo samotný DPMK uvádza niekoľko desiatok tisíc nebonitných dlžníkov. Takáto odpoveď mu vyznieva ako vyhováranie sa.
Na komisii životného prostredia bol nepriamo obvinený, že primátor, resp. aj námestníci sú jeho nepriatelia. Prehlásil, že necíti žiadnu zášť, alebo nepriateľstvo voči ním, ibaže v jeho očiach autorita primátora je vytváraná aj tým, ako koná a z tejto odpovede ktorú dostal od primátora mesta zatiaľ nevidí, žeby konal tak, aby majetok tohto mesta skutočne zveľaďoval v čo najlepšom zmysle.
Pýtal sa, prečo nie sú na webe mesta zápisnice, kde povinnosť zverejňovať ich plynie zo zákona. V odpovedi sa uvádza, že zo zákona táto povinnosť nevyplýva. Odkázal poradcovi primátora, ktorý číta zákony, že duch toho zákona jasne hovorí o povinnosti obce zverejňovať zápisnice. V závere odpovede sa blahosklonne uvádza, že sa prehodnotila táto možnosť a do budúcna sa budú zápisnice z rokovaní na webovej stránke mesta zverejňovať. Dá sa dohodnúť na tom, že zápisnice budú zverejnené od začiatku volebného obdobia?
Pýtal sa tiež, či zasadania stálych komisii sú verejné. Očakával iba radu a vyjadrenie, či áno, ale nie. Odpoveď dostal asi na 15 riadkoch bez toho, aby z nej vyčítal, či sú verejné, alebo nie. Muži v tejto krajine umierajú v priemere 71 roční. Pokiaľ si navzájom budú kradnúť čas takýmito písačkami, tak veľa z toho času, čo im ostáva zabijú práve takýmito vecami. Na komisii životného prostredia vznikla požiadavka, aby rokovania boli verejné. Toto bolo zamietnuté a preto chcel od primátora mesta radu. Odpoveď nič nehovorí. Požiadal primátora, aby ju teraz konkretizoval, aby aj z titulu autority primátora mohol na komisii povedať, ako je to s verejným, či neverejným rokovaním komisie.

p. Drábik, poslanec MZ – Odpoveď na svoju interpeláciu dostal veľmi neskoro, no 
napriek tomu nedostal odpoveď na otázku, že ako bude mesto riešiť problematiku rómskej osady. Zato mestská polícia urobila dosť serióznu prácu, za čo sa jej poďakoval, lebo celé toto územie zmapovala a aspoň je prehľad o zložení a pôvode obyvateľov tejto nelegálnej osady.
Poďakoval aj BPMK, lebo urobil osobný poslanecký prieskum tejto lokality, kde zisťoval príčinu jej vzniku. Zistil, že v lokalite Golianova bol vykonaný kus serióznej práce, lebo teraz to tam vyzerá prijateľnejšie.
Jeho tretia interpelácia bola promptne vyriešená, preto tiež poďakoval SKK, ktorá riešila jeho pripomienku pri OC Dargov, kde urobili nájazd pre vozíčkárov. 

p. Gamcová, poslankyňa MZ – Jej otázky boli dosť závažné, napriek tomu odpoveď je 
v rozsahu možno 5 riadkov. Napríklad organizačný poriadok – chce vedieť, aká je mzdová úspora v súvislosti s novým organizačným poriadkom. Poslanec má právo na tieto informácie. Odpoveď typu, že v tomto roku sa úspora mzdových prostriedkov neprejaví jej nestačí. Trvá na tom, aby jej v zákonnej lehote bola zaslaná vyčerpávajúca odpoveď.
Poďakovala sa p. Hermanovi, riaditeľovi SMMK za jedinú odbornú odpoveď, ktorú dostala a keďže bola písaná 30.7.2007 a išlo o stravovanie na magistráte, spýtala sa, aký je súčasný stav, ako  dopadlo rokovanie s Ing. Hrabovským a konateľom vybranej spoločnosti p, Dankom a aký je ďalší postup pri zabezpečení stravovania nielen dôchodcov, ale aj pracovníkov magistrátu.

p. Knapík, primátor mesta Košice - Odpovedal na otázky, ktoré smerovali priamo 
jemu. Vidí to tak, že písomnému kontaktu s p. Halenárom bude venovať dosť času, lebo pokiaľ sú otázky, očakávajú sa a aj sa posielajú odpovede. Iniciatíva vychádza od p. Halenára.
Odpoveď, ktorá bola p. Halenárovi zaslaná, čítal. Niektoré veci prešli zmenami  a až potom ju podpísal. Sám nevedel na všetko odpovedať, ale otázky, ktoré boli smerované k rôznym organizáciám postúpil im, aby pripravovali odpovede. Ak boli odpovede neúplné, požiada, aby boli doplnené.
Či zasadnutie komisie je verejné, alebo nie, na to jednoznačná odpoveď nie je. Jeho názor nemusí byť v tomto smere relevantný. Jeho odpoveď je taká, že toto si musí podrobnejšie upraviť samotná komisia. Ak sa členovia komisie dohodnú, že rokovania budú verejné, tak budú verejné. Možno použiť analógiu v zmysle zákona o obecnom zriadení, že rokovania mestského zastupiteľstva sú verejné okrem mimoriadnych prípadov, ktoré presne upravuje zákon, preto sa dá z toho odvodiť, že aj rokovania komisie môžu byť verejné. Ak sa komisia rozhodne, že nechce byť rušená inou verejnosťou, tak tam verejnosť nebude. Komisia nie je povinná zverejňovať ani termíny svojich rokovaní. Nemyslí si, žeby táto otázka mala byť predmetom sporu, alebo žeby sa nedalo z odpovede vyčítať, ako sa postupovať dá.
Čo sa týka zápisníc na webovej stránke – znenie zákona, ktorý upravuje tieto informácie, neukladá jednoznačne, že zápisnica musí byť zverejnená. Záver je taký, že zápisnice sa zverejňovať budú. Nič nebráni tomu, aby táto doplňujúca informácia bola. Zápisnica je dokladový materiál k tomu, ako beží rokovanie, čo všetko tu odzneje. Podstatné výstupy, ktoré sú platné a záväzné pre mesto i rôzne iné subjekty, ktoré do procesu vstupujú, sú uznesenia, ktoré mestské zastupiteľstvo príjme.
Problém, ktorý naniesol poslanec Drábik nie je jednoduchý a neexistuje riešenie, ktoré by sa dalo rýchlo vymyslieť, nieto realizovať. Bez spoluúčasti mestských častí to ani nepôjde. Jedným z možných riešení je výstavba nízkoštandardných bytov. Zhodnúť sa na tom, kde sa postavia, nebude také jednoduché. Odpoveď nie je jednoznačná, ale je to z dôvodu zložitosti tohto sociálneho problému.
K pripomienkam p. Gamcovej – ak odpoveď nepostačuje, dá pokyn, aby sa pripravila nová odpoveď, ale môže byť iba hypotetická a skutočnosti sa môžu iba predpokladať. Realita k 1.1.2008 nemusí byť identická so situáciou v danej chvíli.

p. Halenár, poslanec MZ – Pýtal sa primátora mesta, či súhlasil so všetkým, čo bolo 
v odpovedi napísané a čo potvrdil svojim podpisom a pýtal sa, aké konkrétne kroky vykonal ako štatutár mesta v prípade vyslovených podozrení na porušenie obchodného tajomstva v DPMK. Prešli už 4 mesiace, odkedy boli poslancom v písomnej forme predložené podozrenia voči DPMK. Chápe to tak, že primátor neurobil nič.

p. Knapík, primátor mesta Košice - Nevyvracal p. Halenárovi jeho názor, o týchto 
veciach bolo diskutované, boli urobené kroky, aby sa problémy Dopravného podniku riešili a mestské zastupiteľstvo bolo s nimi uzrozumené.
Nakoľko sa už nikto nehlásil, uzavrel rozpravu a dal slovo návrhovej komisii.

p. Lukán, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa príslušných ustanovení Štatútu mesta Košice a § 64 ods. 3 Rokovacieho poriadku mestského zastupiteľstva berie na vedomie správu o odpovediach na interpelácie a dopyty poslancov mestského zastupiteľstva, ktoré boli prednesené na pokračovaní VI. rokovania  MZ v Košiciach dňa  12.7.2007.

Hlasovanie č. 18: za 40, proti 1, zdržal sa 1.

––-     ––-     ––-

6. Rozbor hospodárenia mesta Košice k 30.6.2007

p. Knapík, primátor mesta Košice - Materiál v pomerne obsiahlej podobe stručne 
analyzuje dosiahnuté ekonomické výsledky mesta za I. polrok 2007. Výdavky sa čerpajú v súlade s rozpočtom, aj keď je tu upozornenie na isté riziká. Súčasný stav hodnotil ako dobrý.

V rozprave vystúpili:

p. Cengel, poslanec MZ a predseda finančnej komisie - Finančná komisia 
konštatovala, že rozpočet sa plní a odporučila tento materiál prerokovať a schváliť s určitými pripomienkami.
1. Od r. 2008 zastaviť realizáciu súvislých opráv komunikácií formou PPP projektov, a hľadať iní spôsob financovania.
	2. Hľadať možnosti znižovania výdavkov v oblasti samosprávy a v príspevkových  organizáciách.
3. Obmedziť prijímanie úverov, okrem úverov s priamym finančným efektom
	( úspora výdavkov alebo zvýšenie príjmov rozpočtu).
4. Pripraviť zmenu územného plánu mesta Košice s cieľom zabezpečiť extenzívny rozvoj v meste.
5. Prehodnotiť VZN a systém získavania príjmov z reklamy a pripraviť podklady pre zvýšenie cestovného ruchu.
Pri PPP projektoch odporučili v budúcom roku si vydýchnuť, na súvislé opravy komunikácií hľadať iné zdroje, lebo financovanie cez PPP projekty je drahšie.
K znižovaniu úverovej zaťaženosti ich vedú niektoré riziká z minulosti, ako je Strelingstav, Veros, Kosit a podobne, ale aj posledné rozhodnutie súdu o odobratí 700 hektárov z k.ú. Železiarne v prospech obce Sokoľany, čo pre budúcnosť predstavuje 46 mil. Sk z mestského rozpočtu. A je ešte ďalších 13 súdnych sporov, kde je v hre  3000 hektárov pôdy.
So zmenou územného plánu súvisí snaha starostov okrajových mestských častí, aby sa mohli začať rozrastať.
Tiež sú za to, aby sa našiel iný, efektívnejší systém, ktorý by zvýšil príjmy z reklamy.

p. Kočiš, poslanec MZ – V prílohe č. 5 – pohľadávky sú mínusové čísla za predaj 
pozemkov, ktoré realizoval Stavoprojekting. Upozornil na nízky výber dane z nehnuteľností, ktorý bol nízky aj minulých dvoch rokoch. V pohľadávkach na tejto položke je 350 mil. Sk. Požiadal o vysvetlenie.

p. Rusnák, poslanec MZ a predseda Rady starostov mesta Košice - Rada starostov na 
svojom 9. rokovaní dňa 14.8.2007 prerokovala všetky materiály, ktoré sú v programe rokovania a zoznam uznesení, ktoré k nim prijala bor rozdaný všetkým prítomným.

p. Hlinka – V oblasti bežných výdavkov je položka 613 so zaujímavým údajom. 
Náhrada za strážnu službu má percento plnenia 735,.7 a odvody pre Všeobecnú zdravotnú poisťovňu sú iba 9 %. Je tu pretrvávajúci vysoký stav pohľadávok cca 603 mil. Sk. Bolo by preto dobre, keby sa v správe dočítali, aké opatrenia sa príjmu na ich reálne zníženie. Pri nevymožiteľných pohľadávkach je tiež zákonný postup, ako ich odpísať. Bolo by vhodné, keby bola na najbližšie mestské zastupiteľstvo predložená písomná informácia..

p. Halenár – Páčili sa mu pozmeňujúce návrhy p. Cengela. Sústredil sa hlavne na 
položku územného plánu. Mali by sa hľadať peniaze na to, aby aspoň vo vybraných lokalitách vyhlasovali verejné súťaže  na územný plán podľa požiadaviek a predstáv mesta, resp. stanoviť pevnú čiastku, ktorú je mesto ochotné dať na zmenu celého územného plánu. Práce stoja preto, lebo vždy bol problém s peniazmi, Podporí tento doplňujúci návrh.

p. Kažimírová – K pohľadávkam – mínusový stav pohľadávok pri Stavoprojektingu je
z dôvodu, že podpísané zmluvy prichádzajú na Magistrát s oneskorením, až po zaplatení za byt, alebo pozemok. Úhrada je skôr, ako zúčtovanie predpisu, preto sú tam mínusové zostatky. Už jednali so Stavoprojektingom o zosúladení tohto stavu.
Vysoké pohľadávky u dane z nehnuteľnosti – oni sú vlastne v lehote splatnosti, lebo na začiatku roka na základe vydaných výmerov zúčtujú celoročný predpis, sú však splatné do konca roka. Ku koncu roka sa stav pohľadávok bude znižovať. To isté platí pri odpadoch, pohľadávkach za nájomné zmluvy, kúpnych zmluvách, pokiaľ je tam splátkový kalendár. Sú iste medzi nimi aj také, ktoré budú nevymožiteľné, tými sa však priebežne zaoberajú. O stave pohľadávok pripravili informáciu na poradu primátora a môže sa predložiť aj na mestské zastupiteľstvo.
K pripomienke p. Hlinku - vysoké i nízke čerpanie v jednotlivých položkách je formálnou záležitosťou, pretože rozpočet je tam postavený nepresne, nakoľko ide o rozpis. Ku koncu roka budú musieť tieto údaje upraviť, aby  v jednotlivých riadkoch neboli také výkyvy.

p. Knapík, primátor mesta Košice - Uzavrel rozpravu a dal slovo návrhovej komisii.

p. Lukán, poslanec MZ – Prečítal doplňujúci návrh p. Cengela.
Mestské zastupiteľstvo v Košiciach podľa § 6 ods. 2 písm. c) Štatútu mesta Košice berie na vedomie rozbor hospodárenia mesta Košice k 30.6.2007. Schvaľuje 
1. Od r. 2008 zastaviť realizáciu súvislých opráv komunikácií formou PPP projektov, a hľadať iní spôsob financovania.
	2. Hľadať možnosti znižovania výdavkov v oblasti samosprávy a v príspevkových  organizáciách.
3. Obmedziť prijímanie úverov, okrem úverov s priamym finančným efektom
	( úspora výdavkov alebo zvýšenie príjmov rozpočtu).
4. Pripraviť zmenu územného plánu mesta Košice s cieľom zabezpečiť extenzívny rozvoj v meste.
5. Prehodnotiť VZN a systém získavania príjmov z reklamy a pripraviť podklady pre zvýšenie cestovného ruchu.

Hlasovanie č. 19: za 44, proti -, zdržal sa -.

––-     ––-     ––-

6/1  Informácia o hospodárení obchodnej spoločnosti Mestský futbalový klub, a.s.

p. Sabol, riaditeľ MMK – Informácia o tejto obchodnej spoločnosti je spracovaná 
v zmysle uznesenia mestského zastupiteľstva z júna 2007 a pozostáva z vyhodnotenia hospodárenia tejto spoločnosti za I. polrok, vyhodnotenia športovej činnosti a vyhodnotenia harmonogramu prác a úloh obsiahnutých v memorande.

p. Kočiš, poslanec MZ -  Upozornil na skutočnosť, že plánovaný príjem tržieb 
z reklamy je nízky, MFK má vysoké záväzky a tak mu vychádza, že na konci roka bude reálne tejto spoločnosti chýbať 34 mil.  Sk.

p. Knapík, primátor mesta Košice  – Uzavrel rozpravu a dal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 6 ods. 2 písm. 
ad) Štatútu mesta Košice berie na vedomie
- Informáciu o hospodárení obchodnej spoločnosti Mestský futbalový klub, a.s. za obdobie k 30.6.2007,
- Informáciu o športovej činnosti obchodnej spoločnosti Mestský futbalový klub, a.s. za obdobie k 30.6.2007,
- Informáciu o harmonograme prác a úloh obsiahnutých v „Memorande“ Mestský futbalový klub, a.s. za obdobie k 30.06.2007.

Hlasovanie č. 20: za 44, proti -, zdržal sa 1.

––-     ––-     ––-

7.  Návrh na 3. úpravu rozpočtu mesta Košice na rok 2007

p. Knapík, primátor mesta Košice -  Spravidla je to tak, že požiadaviek je vždy viac 
ako reálnych finančných možností, ktoré mesto má. Pri prerokovávaní materiálu na mestskej rade odzneli pripomienky, ktoré v rámci možností, ktoré rozpočet dáva, boli zapracované. Predložený návrh je vyvážený a vycizelovaný do takej podoby, žeby mohol byť mestským zastupiteľstvom akceptovaný.

V rozprave vystúpili:

p. Cengel, poslanec MZ a predseda finančnej komisie -  Finančná komisia prerokovala
návrh na 3. úpravu rozpočtu na rok 2007 a odporučila mestskému zastupiteľstvu uvedený materiál prerokovať a schváliť. Za poslanecké kluby predniesol niekoľko zmien. Súvisí to so sľubom pri schvaľovaní rozpočtu, že v priebehu roka sa nezabudne ani na malé mestské časti. Jedná sa o celkovú sumu zhruba 2,5 mil. Sk.
Výdavky v bežnom rozpočte:
MČ Myslava na opravu miestnych komunikácií a ihrísk 		500 tis. Sk
	MČ Krásna – oprava ciest a komunikácií				500 tis. Sk
	MČ Šebastovce – údržba a oprava miestnych komunikácií		500 tis. Sk
	MČ Šebastovce – údržba a oprava miestnych komunikácií		200 tis. Sk
	V položke výstavba navrhol vypustiť rekonštrukciu ciest
	Jenisejská 								    -	175 tis. Sk
	Hlinkova								    -   3 845 tis. Sk
Z týchto ušetrených peňazí sa poskytli príspevky pre mestské časti na opravy ciest..
Z kapitálových výdavkov navrhujú vypustiť Kukučínovu 11.
Tiež by sa malo dať do súladu odmeňovanie poslancov so zákonom o meste Košice. Návrh je taký, že odmeny poslancov sa v zmysle zákona 401/1990 o meste Košice ustanovujú vo výške 90 % 15-násobku minimálnej mesačnej mzdy, čo ustanovuje osobitný predpis.
Čo sa týka ďalších odmien pre členov komisií, Rady starostov, toto bude riešené v rámci odmeňovacieho poriadku na budúcom mestskom zastupiteľstve. 
Ďalší bod rieši cestovné náhrady pre poslancov.
Zabudol na MČ Staré mesto. V bežných výdavkoch sa pre túto mestskú časť mení účel splátky úveru 1.870 tis. Sk. Táto čiastka sa presúva na opravu spŕch a sociálnych zariadení. Pri položke Steel aréna Navrhujú tiež zmeniť účel, bude to dotácia na úhradu energie.

p. Halenár, poslanec MZ – Prekvapil to záver finančnej komisie vzhľadom k tomu čo 
následne odznelo. Prvý návrh rozpočtu bol šetriaci a teraz sa finančná komisia rozhodla míňať. Upozornil na skutočnosť, že najväčšiu príjmovú položku tvorí položka v kóde 130013 – uloženie odpadov – komunálnych odpadov a drobných stavebných odpadov. 
V tejto súvislosti upozornil všetkých poslancov, že v rozpočte na rok 2007 schválili dieru medzi príjmami a výdavkami práve v tejto položke vo výške    81 mil. Sk. Ak si niekto myslí, že mesto tých 81 mil. Sk nebude musieť zaplatiť, tak sa asi veľmi sklame. K 30.8.2007 táto položka nie je plnená ani na 50 %. Práve z tohto dôvodu vyzval všetkých poslancov, aby odmietli tento návrh na zmenu rozpočtu a prijali jeho  návrh na uznesenie v tejto formulácii.
Mestské zastupiteľstvo v Košiciach v zmysle § 6 ods. 2 písm. c/ Štatútu mesta Košice žiada sumu 13.343 tis. Sk tvorenú priznanou náhradou v sume 1.087 tis. Sk a poplatkov za uloženie odpadu v sume 12.256 tis. Sk zaradiť na zmiernenie rozdielu medzi príjmami a výdavkami v položke 130013 – nakladanie s komunálnym odpadom. 

p. Jutka, poslanec MZ– Vzhľadom na tak závažný bod programu, ako je úprava 
rozpočtu a že poslanci si chcú ujasniť niektoré návrhy, požiadal primátora, aby vyhlásil 5 minútovú prestávku. Je to jeho procedurálny návrh.

p. Knapík, primátor mesta Košice – Aj bez hlasovania vyhlásil 15 minútovú prestávku.

p. Hlinka, poslanec MZ – Vo výdavkoch kapitálového rozpočtu v oblasti výstavby ho
prekvapila jedna zmena. Ide o položku – ubytovanie pre bezdomovcov v Bernátoviach. Na obstaranie projektovej dokumentácie bola plánovaná položka 500 tis. Sk. V tejto úprave je návrh na jej vypustenie. Takýto postup sa mu nezdá správny už aj vzhľadom  na to, že v dôvodovej správe nenašiel vysvetlenie, iba strohé konštatovanie, že okrem iných aj táto akcia sa v roku 2007 nebude realizovať. Dlhodobo sa hľadá priestor a možnosť ubytovania týchto ľudí a myslí si, že zatiaľ je to postavené na provizóriách, vrátane Kukučinovej ulice a iných lokalít, preto uvítal sústredenie tejto činnosti v Bernátovciach. Zatiaľ ide o projektovú dokumentáciu, no ak nebude spracovaná, tak  ťažko bude tento zámer realizovať, nie je tu ani možnosť požiadať o peniaze z mimorozpočtových zdrojov.  Požiadal o vysvetlenie, lebo zatiaľ je proti vypusteniu tejto položky.

p. Čečko, námestník primátora mesta Košice – Odpovedal p. Hlinkovi. Projekt 
ubytovania  bezdomovcov v Bernátovciach mesto nevypúšťa, iba sa hľadá iná forma riešenia. Je však eminentný záujem, aby sa ubytovanie v týchto priestoroch zrealizovalo.

p. Kočiš, poslanec MZ -  Všimol si, že to čo hovoril p. Cengel v bode 6 je v rozpore 
s návrhom na uznesenie. V úprave rozpočtu sa nenašla ani koruna pre Útvar hlavného architekta na bežné výdavky a s tým aj súvisí príprava projektov, príprava zmeny územného plánu.

p. Jenčová, poslankyňa MZ – Napriek tomu, že v požiadavkách nie je uvedená MČ 
Košice – Nad jazerom, multifunkčný objekt, táto požiadavka stále trvá. V tomto roku mestská časť investovala vlastných 5 mil. Sk. Pripomenula primátorovi mesta jeho verejný sľub z decembra 2006, keď sa mestskej časti krátili 2 mil. Sk s tým, že v budúcom rozpočte jej budú tieto prostriedky vrátené. Požiadala, aby pri ďalších úpravách rozpočtu sa zohľadnila aj oprávnená požiadavka 25 tisíc občanov tejto mestskej časti. Súčasný stav je taký, že idú stavbu konzervovať, s čím sú spojené ďalšie náklady. Korešpondencie medzi mestom a mestskou časťou je dosť na to, aby požiadavka, že mestská časť potrebuje peniaze na dostavbu multifunkčného objektu, sa dostala do povedomia kompetentných pracovníkov.

p. Knapík, primátor mesta Košice – Pamätá na tento sľub. Ak bude spoluúčasť 
mestskej časti, na mutlifunkčný objekt prispeje aj mesto.

p. Čečko, námestník primátora mesta Košice – Mesto sa vážne zaoberá požiadavkou 
MČ Košice – Nad jazerom a na financovaní uvedenej akcie sa zúčastní. Doriešiť by sa to malo na októbrovom zastupiteľstve.

p. Forgáč, poslanec MZ –Požiadal o vysvetlenie ohľadom výstavby kompostárne 
Bernátovce. Je tam mínus 3 mil. Sk. Z ktorej položky budú čerpané čiastky, ktoré už boli vyfakturované za projektovú dokumentáciu?

p. Cengel, poslanec MZ –Neruší sa celá čiastka, ktorá bola určená na kompostáreň. 
	Ostáva tam 800 tis. Sk na úhradu.

p. Knapík, primátor mesta Košice – Ukončil rozpravu a dal slovo návrhovej komisii.

p. Kočiš, poslanec MZ – Návrhová komisia dostala dva návrhy. Návrh p. Cengela:
Mestské zastupiteľstvo v Košiciach podľa § 6 ods. 2 písm. c) Štatútu mesta Košice
	A. schvaľuje
1./ 3. úpravu rozpočtu mesta Košice na rok 2007 nasledovne :
Bežný rozpočet			
			
Príjmy	Účel	13 843	
		v tis. Sk	
Sponzorský príspevok	Akcia Deň mesta	500	
Nedaňové príjmy (Mestské lesy)	Náhrada za obmedzenie obhospod. les. pozemkov	1 087	
Dane za tovary a služby	Poplatok za uloženie odpadu	12 256	
			
Výdavky		10 121	
			
Civilná ochrana	Presun na kapitálové výdavky	-400	
Archív mesta Košice	Údržba a úprava priestorov po havárii vodovodu	460	
Kultúra	Sponzorský príspevok na Deň mesta	500	
 	800. výročie narodenia patrónky mesta Košice 
- vydanie publikácie	1 200	
 	Oblasť cestovného ruchu - veľtrhy CR, propag. akcie 	-101	
Rozvoj obcí	Projekty mesta - presun na kapitálové výdavky	-248	
Knižnica  pre mládež	Rekonštrukčné práce na Humenskej č.9	470	
 	Mreže na vchod  do budovy na ul. Poľovnícka	50	
 	Umiestnenie registratúrneho strediska	50	
Mestská polícia	Interiérové vybavenie pre stanicu JUH a odťahovú službu-Jarmočná ul.	40	
Vzdelávanie	Vypratanie a uvedenie do pôvodného stavu pozemku na parcele č.3755/8	788	
 	Oprava fasády na MŠ Cottbuská 	700	
 	Financovanie opravy, údržby športových ihrísk na školách a odmeny pre trénerov v športových triedach	 	
 	* rozpis podľa škôl  a podľa účelu použitia uvedený nižšie	1 882	
Samospráva
 	Vyhotovenie GP na stavbe "Sídl. KVP IV. okrsok"	550	
	Presun na transfer pre Zduženie Cassoviainfo	-1 606	
Združenie Cassoviainfo	Transfer na zabezpečenie softvéru pre potreby mesta	1 606	

Sociálne zabezpečenie	Nové kompetencie v zmysle zákona 305/2005	-100	
Psychosociálne centrum	Príležitostné práce - zamestnávanie občanov 
v hmotnej núdzi	-250	
OZ Košická aréna	Dotácia na úhradu energie 	4 500	
Mestská časť Barca	Údržba a oprava miestnych komunikácií	800	
Mestská časť Džungľa	Údržba verejného osvetlenia	500	
Mestská časť Myslava	Údržba a oprava miestnych komunikácií a ihriska	500	
Mestská časť Krásna	Údržba a oprava miestnych komunikácií	500	
Mestská časť Opátske	Údržba a oprava miestnych komunikácií	500	
Mestská časť Kavečany 	Vysporiadanie ciest a údržba a oprava miestnych komunikácií 	500	
Mestská časť Poľov	Údržba a oprava miestnych komunikácií	300	
Mestská časť Šebastovce	Údržba a oprava miestnych komunikácií	200	
Mestská časť Dargov. hrdinov	Výmena okien v kultúrnom stredisku	250	
Doprava	Údržba a oprava ciest Jenisejská 	-175	
	Údržba a oprava ciest Hlinkova	-3  845	
Mestská časť Staré mesto	Splátka úveru - Krytá plaváreň	-1 870	
Mestská časť Staré mesto	Oprava sprch. a soc. zar. – Krytá plaváreň	1 870	
			
* Rozpis podľa škôl			

VZDELÁVANIE
Názov školy	Prevádzkové náklady, réžia - telocvične	Odmeny 
trénerom	Oprava a údržba ihrísk	
ZŠ Požiarnická	50	264	50	
ZŠ Užhorodská	50	534		
ZŠ Považská	50	96	50	
ZŠ Janigova	50			
ZŠ Družicová	50	48		
ZŠ Fábryho	50	192		
ZŠ Kežmarská	50		50	
ZŠ Starozagorská	50	48	50	
ZŠ Belehradská	50		50	
SPOLU:	450	1182	250	

Kapitálový rozpočet			
			
Príjmy		150	
			
Sponzorský príspevok  	Mestský kamerový systém	150	
			
Výdavky		5 772	
			
Mestská polícia 	Mestský kamerový  systém /sponzorký príspevok/	150	
 	Stav. úpravy pre stanicu JUH a odťahovú službu-Jarmočná ul.	136	
Mestské lesy	Rekonštrukcia lesných ciest	1 087	
Civilná ochrana   	Elektronický prístupový a dochádzkový systém	400	
Vzdelávanie	Projekt SFZ "Miniihriská 2007"- ZŠ Postupimská	248	
 	ZŠ Fábryho - rekonštrukcia ihriska	1 050	
 	ZŠ Janigova - rekonštrukcia ihriska	1 050	

 	ZŠ Družicova - rekonštrukcia ihriska	1 050	
Výstavba  	Rekonštrukcia  Domova dôchodcov Garbiarska ul.	1 900	
 	Rekonštr. Vrátnej ul. (úsek Bočná - Alžbetina)	400	
 	Rekonštrukcia Dominik.nám. - fontána 	500	
 	Rekonštrukcia budovy - Poliklinika KVP	500	
 	Rekonštrukcia budovy - Zdravotnícke zariadenie Ťahanovce	300	
 	Výstavba kompostárne Bernátovce	-3 000	
 	Ubytovanie pre bezdomovcov - Bernátovce PD	-500	
Správa mestskej zelene	Rekoštrukcia kamennej balustrády pri Kaplnke sv. Michala	400	
Samospráva	Nákup osobných automobilov	-228	
 	Nákup počítačky bankoviek	97	
 	Nákup kopírovacích strojov	61	
 	Architektonické a výtvarné riešenie interiéru ICMK	70	
Doprava	Výstavba Hŕbovej ulice	2 400	
 	Výstavba verejného osvetlenia na Hŕbovej ulici	300	
 	Cyklistický chodník Báranok-Alpínka, II. etapa	-2 000	
 	Popradská - Gemerská (Hornbach) - III. etapa	4 700	
 	Dopravné napojenie Tr. SNP s parkoviskom pri nemocnici	-400	
 	Prepojenie Moskovská - Klimkovičova	-5 000	
Kultúra	Nákup výstavného systému EXPO 6	101	
			
Finančné operácie			
			
Príjmy	Prevod prostriedkov z FRB	1 900	
			
Preúčtovanie záväzkov z roka 2006 a minulých rokov podľa funkčnej klasifikácie	
			
01116 Výdavky verejnej správy	 	-1 465	
0451 Cestná doprava	 	1 072	
01116 Samospráva-kapit.výd.	 	143	
0620 Rozvoj obcí	 	250	

2. Použitie finančných prostriedkov vo výške 300 tis. Sk na spolufinancovanie 
projektu EÚ  o ochrane   kritických  infraštruktúr pod vodohospodárskymi dielami Ružín a Bukovec  v súvislosti s ochranou  pri zásobovaní pitnou vodou z VHD Bukovec pre mesto Košice.  
3. Odmeny poslancov podľa § 10 ods. 5  zákona č. 401/1990 Z.z.   o meste Košice 
vo výške 90 %, t.j. 90 %  15-násobku minimálnej mesačnej mzdy ustanovenej        osobitných predpisom v najbližšom výplatnom termíne.
4. Cestovné náklady pre poslancov od 1.1.2007 vo výške celého cestovného  
    mesačného lístku za každý kalendárny mesiac.
B. berie  na  vedomie			
			
Granty a transfery zo štátneho rozpočtu		
			
Príjmy		22 433	
Ministerstvo financií SR	Dotácia na neštátne ZUŠ a školské zariadenia	22 377	
Krajský školský úrad	Správa školského úradu	56	
			
Výdavky		22 433	
Vzdelávanie	Neštátne ZUŠ a školské zariadenia	22 377	
Samospráva	Výdavky na správu školského úradu	56	

p. Halenár, poslanec MZ – Upozornil, že sa ide hlasovať o návrhu, ktorý nebol 
prednesený. Pán Kočiš hovoril teraz cca 10,5 minúty a čítal prednesený návrh, hoci si poslanci odhlasovali 5 minútový limit. Pán Cengel pritom nehovoril ani 2 minúty. Podľa rokovacieho poriadku by mali byť schvaľované iba tie návrhy, ktoré sú prednesené poslancami. Znamená to, že musia odznieť na rokovaní. Požiadal primátora mesta, aby toto hlasovanie stiahol, aby sa o tomto návrhu nehlasovalo.

p. Knapík, primátor mesta Košice – Pokiaľ on dával pozor, tak to, čo bolo prednesené 
poslancom p. Cengelom, to bolo prednesené aj zo strany návrhovej komisie s doplnením toho, čo ostalo nezmenené. Nevyhovel požiadavke p. Halenára, ale dal hlasovať o prednesenom návrhu na uznesenie.

Hlasovanie č. 21: za 46, proti 1, zdržali sa 2.

p. Knapík, primátor mesta Košice -  Aj keď je ešte jeden návrh považuje za 
bezpredmetné o ňom hlasovať. 

p. Halenár, poslanec MZ – Práve preto ešte pred hlasovaním upozorňoval, že podľa 
rokovacieho poriadku má návrhová komisia čítať tie pozmeňujúce návrhy, ktoré odzneli. A znovu zdôraznil, že je presvedčený, že takto pozmeňujúci návrh od poslanca p. Cengela neodznel, ako bol prečítaný. Jeho pozmeňujúci návrh mení polovičku ducha schváleného návrhu. Protestuje proti tomu, aby takéto spôsoby boli na rokovaní prezentované.

p. Knapík, primátor mesta Košice – Nemyslí si, že toto bolo porušenie rokovacieho 
poriadku. Dal slovo návrhovej komisii, aby prečítala ďalší pozmeňujúci návrh.

p. Kočiš, poslanec MZ. Prečítal druhý pozmeňujúci návrh predložený p. Halenárom.
Mestské zastupiteľstvo v Košiciach v zmysle § 6 ods. 2 písm. c/ Štatútu mesta Košice žiada sumu 13.343 tis. Sk tvorenú priznanou náhradou v sume 1.087 tis. Sk a poplatkov za uloženie odpadu v sume 12.256 tis. Sk zaradiť na zmiernenie rozdielu medzi príjmami a výdavkami v položke 130013 – nakladanie s komunálnym odpadom. 

Hlasovanie č. 22: za 3, proti 13, zdržali sa 29.

––-     ––-     ––-

7/1  Poskytnutie dotácií z rozpočtu mesta Košice v zmysle VZN mesta Košice č. 76 
       na kultúrny rozvoj

p. Čečko, námestník primátora mesta Košice – Pri 2. úprave rozpočtu v júni 2007 bolo 
schválených 7 mil. Sk na kultúrny rozvoj. Tieto financie boli schválené globálne a teraz boli predložené projekty. Komisia kultúry sa touto problematikou zaoberala a prerozdelila ich tak, ako je uvedené v písomne predloženom návrhu.

V rozprave vystúpili:

p. Balún, poslane MZ a predseda komisie kultúry – Predniesol pozmeňujúce návrhy 
k niektorým položkám.
Tabuľka č. 1: 
-	bod 7 – Staromestské divadlo je navrhnutých 600 tis. Sk. Vzhľadom na to, že VZN umožňuje poskytnúť dotáciu do výšky maximálne 500 tis. Sk, upravil túto položku na 500 tis. Sk.
-	bod č. 20 – Umelecká agentúra MASTA – návrh je 250 tis. Sk, upravil to na 150 tis. Sk.
Tabuľka č. 2:
-	bod č. 2 – Súkromná stredná umelecká škola- návrh 500 tis. Sk, upravil čiastku na sumu 250 tis. Sk
-	bod č. 5 – navrhol upraviť sumu z 250 tis. Sk  na 200 tis. Sk,
-	bod č. 6 – navrhol upraviť na 100 tis. Sk
-	bod č. 13 – navrhol upraviť sumu z 300 tis. Sk  na 150 tis. Sk
Zatiaľ nerozdelené prostriedky navrhol rozdeliť nasledovne:
-	Výroba a umiestnenie pamätnej tabule na SPŠ dopravnej 30 tis. Sk
-	Adonai fest  50 tis. Sk
-	Vydanie knižnej publikácie k 350. výročiu katolíckej univerzity 60 tis. Sk
-	Dejiny grekokatolíkov od roku 1750 do 1950 v Košiciach 60 tis. Sk
-	Výstava obrazov sv. Alžbety – presunúť na oddelenie kultúry 50 tis. Sk
-	Pre agentúru Amadeus – vyvrcholenie kampane európske hlavné mesto Košice 400 tis. Sk.

p. Buraš, poslanec MZ – V bode č. 2 je Združenie Feman. Podľa ústavného zákona
č. 357 z 26.5.2006 o ochrane verejného záujmu pri výkone funkcií verejných funkcionárov podľa článku 6 oznámil osobný záujem. Verejný funkcionár, ktorý sa zúčastňuje na rokovaní orgánov o veci, na ktorej má osobný záujem, je povinný  oznámiť osobný záujem o vec predmetnú verejným vystúpením. Svojim vystúpením naplnil povinnosť, ktorú mu ukladá zákon. Zároveň oznámil poslancom mestského zastupiteľstva, že žiadosť bola podávaná v termíne podľa VZN a nakoľko je štatutárom tohto Združenia, nebude o tejto predmetnej veci hlasovať.

p. Blaškovičová, poslankyňa MZ – Na základe rovnakého zákona nebude hlasovať
o tomto bode, lebo sa jej osobne dotýka bod č. 7, nakoľko je aktivistkou Staromestského divadla v Košiciach.
Chápe úpravu príspevku, ak je vo VZN Určený strop 500 tis. Sk. Spýtala sa však predsedu komisie kultúry na dôvod ostatných úprav. Komisia kultúry zasadala 2-krát a spolu tomu venovali cca 12 hodín. Podrobne prešli jednotlivé žiadosti, ktoré boli predložené.  Pán Balún ako poslanec môže predložiť ďalšie návrhy, no ako predseda komisie kultúry mal by sa riadiť spoločným uznesením tejto komisie a akceptovať rozhodnutie je 15-tich členov.
Agentúra Amadeus predložila svoj projekt komisii kultúry, bavili sa o ňom asi 2 hodiny a je to projekt, voči ktorému ostro vystúpili mnohí členovia tejto komisie. Projekt mal byť výrazne zmenený a nevie, či sa tak stalo. Z toho dôvodu je aj rada, že nemusí hlasovať.

p. Balún, poslanec MZ a predseda komisie kultúry – Pôvodný projekt agentúry 
Amadeus nebol schválený, ale predložili úplne iný projekt a po konzultácií s primátorom mesta i námestníkom primátora p. Čečkom predložil tento návrh aj mestskému zastupiteľstvu. Úpravu niektorých položiek urobil z dôvodu, že bolo potrebné nájsť peniaze pre doplnené projekty. Nebude mať problém vysvetliť to aj na komisii kultúry.

p. Buraš, poslanec MZ – Na základe rokovania v poslaneckom klube SDKÚ, DS 
požiadal o vypustenie, žiadosti žiadateľa OZ Bona Fide č. 4  na CubeArt – multifunkčný verejný objekt vo výške 200 tis. Sk a to z dôvodu, že menované občianske združenie pri schválení predloženého materiálu by dostalo od mesta dotáciu vo výške 1 mil. Sk. Jeden projekt je v rámci mesta, kde je schválená dotácia vo výške 500 tis, Sk a v rámci EHMK sú ďalšie dva projekty vo výške 500 tis. Sk, čo je pomerne vysoká čiastka, preto navrhli bod č. 4 z tabuľky č. 2 vyňať.

p. Knapík, primátor mesta Košice – Bude sa to musieť doriešiť, lebo veci okolo 
projektu už boli rozbehnuté, sú plánované na november a určite vzniknú nejaké výdavky.

p. Boritáš, poslanec MZ – Treba to preveriť, aby nenastali zbytočné komplikácie. No
ak by to mal byť spolu milión pre túto spoločnosť, tak vyzval aj poslancov   klubu KDH, aby  podporili návrh p. Buraša.

p. Blaškovičová, poslankyňa MZ -  Pochopila to správne tak, že sa majú vypustiť body 
3 a 4 v tabuľke č. 2, lebo v tabuľke č. 1 majú ďalšiu dotáciu vo výške 500 tis. Sk? Čo sa vlastne vypúšťa?
K Staromestskému divadlu – na budúci týždeň rozbiehajú ďalší projekt a tých 100 tis. Sk, ktoré p. Balún stiahol im bude veľmi chýbať a zrejme budú musieť niektoré divadlá odvolať.

p. Gamcová, poslankyňa MZ – Prekvapilo ju vystúpenie predsedu komisie kultúry, 
lebo ak niekto predloží žiadosť a potom predloží úplne nový projekt, tak sa spýtala, či ten subjekt splnil aj náležitosti, ktoré ukladá VZN v zmysle časových limitov. Bol splnený termín podania? Nemala k tomu komisia zasadnúť ešte raz? Nemali byť tieto materiály znovu prerokované? Nemyslí si, že predseda komisie má právo predložiť za komisiu nový materiál. Nezdá sa jej to seriózne. Môže to urobiť ako poslanec, no nie ako predseda komisie.

p. Balún, poslanec MZ a predseda komisie kultúry – Pozmeňujúce návrhy 
nepredkladal v mene komisie kultúry. Predkladal ich ako poslanec. Bolo by vhodné dávať lepší pozor čo hovorí a nemiešať to.

p. Gamcová, poslankyňa MZ – Faktická poznámka. Pýtala sa na splnenie času. Každý 
projekt predsa musí byť v istej časovej lehote.

p. Knapík, primátor mesta Košice – Spýtal sa, či sa dajú požiadavky zladiť do jedného 
návrhu.

p. Balún, poslanec MZ a predseda komisie kultúry – Po konzultácii s právnym 
oddelením a oddelením kultúry opravil svoju chybu, lebo limit 500 tis. Sk sa týka iba dotácií, ktoré sú na športové účely. Navrhol preto ponechať pre Staromestské divadlo 600 tis. Sk. Osvojil si aj návrh p. Buraša.

p. Petrvalský, poslanec MZ – V rámci dotačnej politiky nie sú zvlášť dotácie na šport
a dotácie na kultúru. Je to všeobecné pravidlo, že jeden subjekt by nemal čerpať viac ako 500 tis. Sk, aj keď nepozná presne znenie, ale pri dotáciách na šport na to prihliadali.

p. Balún, poslanec MZ a predseda komisie kultúry –  Prečítal z platného VZN § 3 – 
účel poskytovania dotácií, bod č. 4  - dotácie vyčlenené na športové účely – sú tam uvedené ďalšie veci a nasleduje bod č. 5, kde sa uvádza, že výška dotácie poskytnutej jednému žiadateľovi v rámci jedného z fondov určených v odseku 4 /športových/ môže byť maximálne 500 tis. Sk pre jeden rozpočtový rok. 

p. Knapík, primátor mesta Košice – Pre návrhovú komisiu platí návrh, ktorý bol
	upravený po vysvetlení. Odovzdal jej slovo.

p. Kočiš, poslanec MZ -  prečítal pozmeňujúci návrh p. Balúna na prerozdelenie 
dotácií z rozpočtu mesta Košice
	Tabuľka č. 1: 
-	bod č. 20 – Umelecká agentúra MASTA –  150 tis. Sk.
Tabuľka č. 2:
-	bod č. 2 – Súkromná stredná umelecká škola -  250 tis. Sk
-	bod č. 5 – Bobalet -   200 tis. Sk,
-	bod č. 6 – Pectus /fyzická osoba, podnikateľ/ -   100 tis. Sk
-	bod č. 13 –  Združenie FORSA -   150 tis. Sk
Prerozdelenie zvyšnej časti prostriedkov:
-	Výroba a umiestnenie pamätnej tabule na SPŠ dopravnej 30 tis. Sk
-	Adonai fest  50 tis. Sk
-	Vydanie knižnej publikácie k 350. výročiu katolíckej univerzity 60 tis. Sk
-	Dejiny grekokatolíkov od roku 1750 do 1950 v Košiciach 60 tis. Sk
-	Výstava obrazov sv. Alžbety – presunúť na oddelenie kultúry 50 tis. Sk
-	Pre agentúru Amadeus – vyvrcholenie kampane európske hlavné mesto Košice 400 tis. Sk.

Hlasovanie č. 23: za 35, proti 1, zdržal sa 1.

p. Kočiš, poslanec MZ – Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice schvaľuje poskytnutie dotácií z rozpočtu mesta Košice na kultúru podľa priložených príloh č. 1 až 3 a podľa schváleného pozmeňujúceho návrhu v celkovom objeme : 6.746 tis. Sk.

––-     ––-     ––-

8. Zmena návrhu na realizáciu opráv miestnych komunikácií formou PPP 
    projektov na rok 2007

p. Filipko, námestník primátora mesta Košice – Materiál bol predložený v písomnej 
forme s dostatočným odôvodnením. Zmeny priniesol vývoj situácie.

p. Knapík, primátor mesta Košice – Nakoľko sa do rozpravy nikto neprihlásil, dal 
slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 6 ods. 2 písm. b) 
Štatútu mesta Košice schvaľuje zmenu Návrhu na realizáciu opráv miestnych komunikácií formou PPP projektov na rok 2007, schválenú uznesením MZ č. 26/2007 podľa predloženého materiálu. 

Hlasovanie č. 25: za 49, proti -, zdržal sa -.
9. Informácia o projekte výroby, dodávky a montáže autobusov „BLUE BIRD“ 
    v Košiciach

p. Knapík, primátor mesta Košice – Úvodné rokovania už prebehli. Ide o spoluúčasť
mesta  v spoločnom podniku s tým, že montáž a výroba niektorých dielov by mohla prebehnúť v Košiciach tak, aby táto produkcia bola využívaná na stredoeurópskom trhu. Je možné hovoriť o zámere, jeho prínose a možných rizikách.

p. Filipko, námestník primátora mesta Košice – Vývoj rokovaní a fakt, že táto vec už 
bola medializovaná bol jedným z dôvodov, aby sa táto informácia predložila mestskému zastupiteľstvu. Súčasťou materiálu je návrh memoranda, ktorý zatiaľ neprešiel legislatívno-právnym pripomienkovaním mesta Košice. Vzhľadom na množstvo pripomienok, ktoré odzneli na mestskej rade a iných rokovaniach, nepredkladá zatiaľ upravený návrh memoranda, lebo sa očakávajú ďalšie pripomienky, ktoré tu odznejú.
Mestská rada zobrala tento materiál na vedomie. Predseda dozornej rady v DPMK sa k tomu vyjadril pozitívne, že je dobre, že je tento materiál predložený a bol rád, že to neostalo iba na Dopravnom podniku. Pán námestník Vargovčák požiadal, aby bolo zadeklarované, že odbyt autobusov bude zabezpečovaný americkou stranou a p. Bruňák na mestskej rade odpovedal na pripomienky. Zdôraznil, že americká strana bude zabezpečovať odbyt autobusov a má už potvrdený aj predbežný záujem.
Zúčastnil sa rokovania komisie dopravy, kde tiež odznelo množstvo pripomienok. Možná účasť mesta Košice v prípade vytvorenia s.r.o. by bola vo výške 49 %. O určení podielov na základnom imaní a ďalších vkladoch bude pojednávať spoločenská zmluva. Upozornil, že kapitálové vklady od mesta Košice nie sú požadované.
Verí, že do sformovania konečného textu memoranda je priestor na zohľadnenie všetkých potrebných zmien. Navrhol, aby podpis memoranda bol odsunutý do 30.9.2007 a následne aj termín na prípravu spoločenskej zmluvy. Navrhol, aby všetky pripomienky, ktoré odzneli na jednaniach tak, ako sú zachytené v zápisniciach, boli prerokované ešte so spracovateľmi materiálu a memoranda.
Osobne navrhol vypustiť bod 1.3 v časti I. memoranda o treťom partnerovi, keďže by ho mali momentálne podpísať dvaja partneri a to Tradex International Corporation a Mesto Košice. 
Z časti III, navrhol vypustiť druhú odrážku - zvýšenie kvality a úrovne cestovania občanov mesta Košice v MHD. Pripúšťa, že tento projekt môže ovplyvniť úroveň cestovania, ak by sa kúpili tieto autobusy, no nie je to vyslovené zámerom. V časti IV. Navrhol doplniť bod o odbyte autobusov prostredníctvom amerického partnera. Tieto návrhy nepredložil návrhovej komisii, lebo budú zaznamenané v zápisnici.
Predstavil zástupcu spoločnosti Tradex International Cerporation p. Babjaka. Prítomní boli aj predseda predstavenstva p. Bruňák a generálny riaditeľ DPMK p. Tkáč.
Upozornil, že sa jedná iba o informáciu o možnej spolupráci. Je to určitá prípravná fáza tohto celého procesu. 
Pre všetkých nadšencov trolejbusovej dopravy v Košiciach prehlásil, že tento projekt nesúvisí s trolejbusovou dopravou. Súvislosť je iba v tom, že ako možnú alternatívu pre zmontovanie prvých 4 autobusov, ktoré sú určené na homologizáciu vytypovali priestor DPMK na Hornádskej ulici, ale je to stále otvorená otázka. Práve nadšenci trolejbusovej dopravy škodia tomuto procesu vypisovaním istých meilov do centra spoločnosti Blue Bird, ktorí sa na základe toho rozhodli nezúčastniť tohto zastupiteľstva.

p. Knapík, primátor mesta Košice – Poďakoval za vysvetlenie niektorých postojov, 
ktoré časom vyzrievajú.

V rozprave vystúpili:

p. Forgáč, poslanec MZ – Poopravil vystúpenie pána námestníka Filipka o jeho 
podpore tohto projektu. Je pravdou, že víta aktivity v tomto smere, ale čo sa týka konkrétne tohto podnikateľského zámeru, má obavy, či tento projekt bude po ekonomickej stránke výhodný pre DPMK i mesto Košice. Ak by sa súčiastky mali vyrábať v USA, budú s tým spojené náklady na prepravu, colné poplatky, DPH a náklady na montáž, tak má vážne obavy, či tento autobus bude konkurencie schopný na európskom trhu. Ďalší problém je ten, že momentálne tento autobus nespĺňa legislatívu európskej únie. Je širší, ako pripúšťa európska norma. Treba preto poriadne zvážiť, či táto aktivita bude pre mesto výhodná.
Samotné memorandum treba momentálne odmietnuť. Musí sa prepracovať, lebo jednotlivé časti sú v rozpore. Táto informácia sa má zobrať na vedomie, preto nechápe, prečo sú v dôvodovej správe už uvedené termíny.
Odporúča zobrať túto aktivitu na vedomie s požiadavkou prepracovať memorandum a odporúča primátorovi mesta, ak chce v tejto aktivite pokračovať, aby dal vypracovať podnikateľský zámer, aby bolo jasné, či táto aktivita bude pre mesto výhodná.

p. Matoušek, poslanec MZ – Zameral sa na administratívnu stránku prípravy 
materiálu. V memorande je niekoľko chýb. V článku III. pod bodom 10 mu chýba, kto to zabezpečí. Zmluvné pojednávania nepoznajú bod 14.0, alebo akúkoľvek nulu. V záverečných ustanoveniach právo nepozná slovo obligačný, ale obligatórny. Pri preklade pôvodného textu do angličtiny by práve z tohto titulu mohlo dôjsť k nepresnostiam.

p. Knapík, primátor mesta Košice – V úvode bolo povedané, že memorandu neprešlo 
legislatívnou úpravou.

p. Mutafov, poslanec MZ – Zamýšľal sa nad tým, prečo by malo mesto vstupovať do 
takéhoto prostredia, resp. priamo podnikať. Platí všeobecná zásada Európskej únie, že samospráva má vytvárať iba podmienky a nevstupovať priamo do výrobných procesov. S týmto absolútne súhlasí. Na druhej strane si myslí, že v Európe je dosť výrobcov autobusov, nemusí sa preto uplatňovať práve americký typ autobusu. V predložených materiáloch nevidí žiaden posun ekonomickej prosperity v prospech mesta. Nejde ani o to, či to bude spoločnosť s ručením obmedzením, alebo akciová spoločnosť, ale o manažerské právomoci v podniku. Mesto už je v jednom takom podniku, kde má 34 %, nemá tam však žiadne manažérske právomoci a keď príde k prerozdeľovaniu zisku a rozhodujúcim hlasovaniam, tak nemá nič.
Bol by rád, keby autori projektu povedali  niečo o základom now-how, ktoré do toho vložili. 
Nemyslí si, že priamo mesto by do tejto aktivity malo vstúpiť, na to má predsa zriadené svoje mestské podniky.

p. Halenár, poslanec MZ – Pripojil sa k názoru p. Mutafova. Mesto nemá podnikať. 
Má hlboké presvedčenie, že mesto je zlý hospodár. Stačí si pozrieť odpovede na interpelácie týkajúce sa DPMK, ktoré dostal.
Či je mesto silným partnerom pre firmu Blue Bird, to mu príde prinajmenej čudné, keď sa pozrie na webovú stránku firmy a uvedomí si jej pozíciu na trhu. Dávať toto poslancom na vedomie bez podnikateľského plánu sa mu javí ako hazard. Nevie, či vedenie nemá viac informácií, no pokiaľ ich nemá, pokiaľ nevie, čo to bude vynášať, kedy bude korunový prínos, tak mu to príde len ako pionierske nadšenie.
Bolo síce spomenuté, že k tomu nie je potrebný DPMK, ani jeho priestory a pritom v materiáli je priamo napísané v článku III. Memoranda, že je to pre lepšiu využiteľnosť kapacít mestských podnikov formou ich participácie. Nevie si predstaviť iný mestský podnik, ako je DPMK
Ma komisii dopravy a výstavby vznikla veľmi zaujímavá otázka. Ak by chcel DPMK nakupovať tieto autobusy od firmy, ktorá ich bude vyrábať, visia tu tri veľké otázniky či je to vôbec možné vzhľadom na zákon o verejnom obstarávaní.

p. Jenčová, poslankyňa MZ -  Predložený materiál považuje iba za informáciu. Do 
diskusie sa prihlásila z dôvodu, aby upozornila prítomných, že sa v tomto zastupiteľstve vždy pristupuje k problému tak, aby sa zdôraznilo, ako sa to nedá, prečo sa to nedá, len aby sa mesto nepohlo dopredu a pritom vôbec nezáleží na názve firmy. Doprava v meste je v zlom stave a ona víta myšlienku, žeby sa mohlo niečo zmeniť k lepšiemu. Je s tým spojené množstvo práce, sú s tým spojené isté riziká, no DPMK sa tým už zaoberal. Mali by zosúladiť svoje názory s dozornou radou ešte pred predložením materiálu na rokovanie mestského zastupiteľstva a nie tu si vysvetľovať ako sa to nedá. Uvítala by pozitívnejší prístup.

p. Forgáč, poslanec MZ – Faktická poznámka. Vzniká domnienka, že iné hovoril na 
mestskej rade a iné tu, preto potvrdil, že si stoji za názorom, že tento projekt nie je vhodný pre mesto Košice.

p. Hlinka, poslanec MZ.- Projekt sa mu páči, pretože má pocit, že tento partner by 
mohol priniesť nové now-how aj v rámci rozvoja zamestnanosti v regióne, využitia skúsenosti pracovníkov DPMK. Toto je jedna z ciest na zmodernizovanie vozového parku DPMK dostupnou formou. Zistil, že kontakty ohľadne tejto témy trvajú už viac ako 2 roky. Od 19.7.2006, kedy sa uskutočnilo prvé kontaktné stretnutie, sa minulo už dosť času na diskusie a výsledok pertraktovaný formou memoranda ešte mesto nezaväzuje ku konkrétnej realizácii, je to iba odštartovanie spolupráce, prejav vôle vytvoriť spoločný podnik, Je to vlastne politický dokument miestnej samosprávy a nemá pocit, žeby sa v memorande, mimo niekoľkých formálnych a štylistických nepresností, malo niečo zásadne meniť. Mesto týmto vysiela do zahraničia istý signál, že sa tu ľudia zamýšľajú nad efektívnosťou DPMK. 
Predložený návrh považuje za dobrý, bude ho podporovať s tým, že na najbližšom mestskom zastupiteľstve by sa táto téma mala doviesť do konca.

p. Betuš, poslanec MZ – Rád by počul nejaké stanovisko vo vzťahu ku KORIDU,
ktorý už bol na mestskom zastupiteľstve prezentovaný a to vo veci rozširovania električkových tratí a euroelektričiek. 

p. Filipko, námestník primátora mesta Košice – Diskutovaný bod nemá žiaden súvis
s električkami ani s projektom KORID. Je to podnikateľský zámer na predaj autobusov nielen na Slovensko, ale aj do strednej Európy. 

p. Pajtáš, poslanec MZ – Predniesol doplňujúci návrh k pôvodnému uzneseniu v znení:
Mestské zastupiteľstvo ukladá predkladateľovi prepracovať predložené memorandum v zmysle platných právnych noriem.

p. Mutafov, poslanec MZ – Faktická poznámka. Bolo by vhodné, keby vystúpil aj
predkladateľ a spracovateľ návrhu. Rád by aj vedel, kde v Európe tento projekt funguje a ako sa to osvedčilo v praxi. 

p. Knapík, primátor mesta Košice – Vyzval p. Babjaka, aby odpovedal na vznesené 
otázky. Zároveň upresnil, že p. Babjak je prezidentom spoločnosti Tradex International Corporation a má splnomocnenie, ktoré ho oprávňuje k tomu, aby za spoločnosť Blue Bird mohol o tomto zámere rokovať.

p. Babjak, prezident spoločnosti Tradex International Corporation -  Firma Blue Bird
podobný projekt zatiaľ v Európe nerealizovala, lebo nepotrebovala, ani nepotrebuje Európu, nepotrebuje Slovensko a nepotrebuje ani tento projekt. Ponúkaný projekt prináša výhody DPMK a mestu Košice, ako aj celému Východoslovenskému kraju, lebo sa tu začnú vytvárať pracovné miesta, príde sem priemysel, nie iba výroba nejakých súčiastok, ktorá o niekoľko rokov môže byť presunutá niekde inde. Priemysel ostáva dlho v oblasti, kde sa vytvorí. Je na tomto rokovaní už tri hodiny a počúval, kde treba ubrať peniaze, kde chýbajú peniaze a tento projekt urobí z DPMK ziskový podnik a z toho zisku si mesto môže financovať rôzne iné potreby. Napr. DPMK ide teraz kupovať 20 autobusov, ale keby si ich sám vyrobil, tak ušetrí 10 mil. Sk. Mesto ide vydať na autobusy 10 mil. Sk, ale z kultúry berie 250 tis. Sk. Kde je tu logika?

p. Forgáč, poslanec MZ –  Tento autobus nespĺňa európsku normu hlavne čo sa 
týka jeho šírky. Rád by bližšie poznal zámer a výslednú cenu autobusov, či budú vôbec konkurencie schopné výrobcom v rámci Európy.

p. Petrvalský, poslanec MZ – Chcel vedieť, prečo firma Blue Bird prichádza do Košíc, 
no už v úvode bolo p. Babjakom tvrdo skonštatované, že firma Blue Bird Slovensko ani nepotrebuje.

p. Halenár, poslanec MZ – Prečo firma Tradex ako sprostredkovateľ, si vybrala za 
partnera mesto Košice a prečo neuvažovala o zriadení firmy na výrobu autobusov v priemyselných parkoch, ktoré sa tvoria aj na území východného Slovenska, kde sú aj ďalšie firmy, ktoré vyrábajú komponenty pre automobilky. Mal na mysli priemyselný park Kechnec. Prečo chce Tradex situovať výrobu autobusov do stredu mesta Košice?

p. Jutka, poslanec MZ – S akou investíciou partner počíta pri vstupe do tohto projektu?
Nemá na mysli len now-how, ale aj prepočet na finančné prostriedky? Čo očakávajú od spolupráce so slovenským partnerom? Ako by mal slovenský partner participovať na tejto výrobe?

p. Babjak, prezident spoločnosti Tradex International Corporation – Autobus Blue 
Bird po konečnej montáži na Slovensku bude spĺňať normy Európskej únie a bude ich aj prevyšovať. Nie je pravdou, čo povedal p. Forgáč.
Cena po konečnej montáži Blue Bird autobusov na Slovensku tieto budú vysoko konkurencie schopné voči existujúcim výrobcom autobusov. Blue Bird autobus bude o O,5 mil. Sk lacnejší než tie, ktoré má v pláne DPMK kúpiť.
Prečo Košice a DPMK – projekt je založený na využití zamestnancov DPMK. Súčasní údržbári môžu byť ľahšie zaškolení na montáž týchto autobusov. Mestské dopravné podniky na Slovensku si robia údržbu sami, robia z 5 starých autobusov 1 nový. Tieto skúsenosti pracovníkov sa dajú využiť pri montáži nových autobusov. Aj keď sa začne s výrobou v existujúcej hale DPMK, dlhodobý plán je taký, že sa postaví nová hala, či už v Kechneci, alebo inom priemyselnom parku. To je otvorená otázka.
Je plánované preinvestovať 50 až 75 mil. USD. Projekt postupne vytvorí 1000 zamestnaneckých príležitostí nielen vo výrobe ale aj v inžinierskej a administratívnej sfére. Košice a východné Slovensko potrebujú priemysel. Väčšina nových výrob sa sústreďuje v Bratislave a jej okolí. Tu je šanca dostať priemysel na východ plus ide rovno o výrobcu autobusov s imidžom. Firma Blue Bird vyrába autobusy už 80 rokov. Bude to za výhodnejších finančných podmienok, než keby sa išiel autobus kupovať k inému výrobcovi v Európe.
Poznamenal, že plánovaná čiastka 75 mil. USD sa bude investovať postupne. Začína sa pomalým krokom, no keď je to premyslené, tak je väčší predpoklad na úspešnú realizáciu.
Očakávaný prínos pre spoločnosť bude hlavne finančný vo forme zisku, pre mesto zvlášť sú to pracovné príležitosti, ktoré sa budú postupne vytvárať. Taktiež to bude mať hospodársky efekt pre mesto i región. Ide o dlhodobú prosperitu.

p. Cengel, poslanec MZ – Zistil, že p. Babjak je členom dozornej rady SAD Zvolen.
	Z toho dôvodu sa spýtal, prečo tieto autobusy neponúkol tam.

p. Babjak, prezident spoločnosti Tradex International Corporation – Pokúšali sa 
realizovať tento projekt vo Zvolene, ale odstúpili od toho, lebo určité informácie, ktoré boli postupne zdostupnené, boli neprijateľné.

p. Bruňuák, predseda predstavenstva DPMK – Nové predstavenstsvo zdedilo túto 
možnosť od predchádzajúceho vedenia a nie je potrebné viniť p. Babjaka, lebo ten sa iba zúčastnil na konferencii, ktorú slovenská strana v Chikágu prezentovala ako možnosť pôsobenia na Slovensku. Tam sa p. Babjak dozvedel o možnosti realizovať zámer  v Košiciach. Pravdou je, že už začiatkom júla bola pripravená istá forma spolupráce, ktorá vyplynula po dvojročných rozhovoroch a keďže sa táto spolupráca pripravovala na diaľku, tak samozrejme vykazovala isté hrubé nepresnosti a nedostatky. Samotné legislatívno-právne oddelenie to vyložilo tak, že Blue Bird očakáva od Slovenska pripraviť minimálne 50 až 350 mil. USD na celý projekt. Nekomentoval to, lebo sa to nedá komentovať.
Chápe otázky predsedu dozornej rady, no je potrebné si uvedomiť, že sú pri informácii o memorande. Treba si tu položiť otázku, či Slovensko potrebuje Blue Bird, alebo je to naopak. On to chápe ako príležitosť a preto vysvetlil niekoľko vecí.
Zatiaľ americká strana, ktorá je podľa všetkého zložená z troch partnerov – zo spoločnosti Tradex, kde prezidentom je p. Babjak, s finančnej spoločnositi S.F.I., ktorá vlastne má prostriedky a je ochotná spolupracovať na tomto projekte a zo spoločnosti Blue Bird, ktorá je výrobcom autobusov s 80-ročnou tradíciou a je ochotná sa spolupodieľať na založení spoločnosti na Slovensku. 
V Európe Blue Bird autobusy nevyrába, preto je to pre Košice jedinečná príležitosť. Kto ich potrebuje? Je to istá možnosť konkurencie a bolo deklarované, že slovenský trh v najbližších rokoch potrebuje pre mestskú a prímestskú dopravu obmeniť zhruba 3 až 4 tisíc autobusov. Takže priestor tu je. Okrem toho všetky štáty východnej Európy majú približne rovnaký vozový park v hromadnej doprave ako Slovensko.
Čo z toho mesto Košice bude mať? Pôvodná požiadavka amerického partnera znela na partnerstvo s DPMK. Treba si uvedomiť, že kapacity DPMK boli robené na cca 30 mil. voz.km ročne a dnes robí 15 mil. voz.km ročne, no kapacity ostali tie isté. DPMK má 100-ročnú tradíciu a práve tento fakt Blue Bird láka. Okrem toho DPMK zamestnáva v údržbe cca 160 zamestnancov a to pre údržbu električiek, autobusov a trolejbusov. Po obnove vozového parku títo zamestnanci budú potrebovať náhradnú prácu. 
Americká strana jednoznačne deklaruje, že uhradí počas 12 mesiacov prvotné náklady spojené s vznikom a rozbehnutím spoločnosti, uhradí školenie budúcich zamestnancov spoločného podniku v Amerike na vlastné náklady, dodá všetky potrebné skupiny a podskupiny na montáž v kontajneroch priamo na miesto určenia. Tak isto deklaruje aj cenu, ktorá je približne na úrovni, alebo nižšia, ako víťazná ponuka z tendra na tých 20 autobusov, ktorá bola uskutočnená pred dvoma týždňami. Tieto autobusy deklarujú, že majú dlhšiu životnosť, majú celú kabínu autobusu klimatizovanú.
Finančná firma S.F.I. má pripravených približne 250 mil. USD z toho 50 mil. USD na založenie podniku a bude záležať od DPMK a mesta, či sa pustia do rekonštrukcie starých priestorov, alebo sa založí podnik na zelenej lúke. Čo sa týka ďalších peňazí, firma S.F.I. počíta s tým, že tieto autobusy, ale aj iné príležitosti na leasing, budú financované z tejto čiastky. Keďže tu nemá zástupcu, predpokladá, že nový spoločný podnik, alebo DPMK si pripraví svojich zamestnancov tak, aby boli schopní tieto leasingové operácie administratívne zvládnuť, samozrejme za istú finančnú výhodu z celého leasingovania.
K biznis plánu – otázkou je, kto ho pripraví, na základe čoho a na čo. Zatiaľ sa hovorí o memorande. Memorandum je vyjadrenie dobrej vôle spolupracovať. Ak mestské zastupiteľstvo uzná, že navrhovaná aktivita je pre mesto a DPMK výhodná, bude za založenie spoločného podniku, potom sa pripravia všetky potrebné náležitosti.

p. Filipko, námestník primátora mesta Košice – Ospravedlnil sa p. Forgáčovi za to, že 
ho dostal do nepríjemnej situácie. Nebol na mestskej rade a len zo zápisnice citoval niektoré jeho vyjadrenia. Chybou bolo, že si neprečítal celú diskusiu.

p. Knapík, primátor mesta Košice – Prebehla rozsiahla diskusia, no zámer je vážny 
preto treba zohľadniť všetky skutočnosti, ktoré do procesu rozhodovania vstupujú. Zámer je na stole, nejaký časť na rozhodovanie je ešte potrebný a nasledovali by už potom praktické kroky – prepracovať memorandum, nastaviť jednotlivé kroky, pripraviť podnikateľský plánu a pustiť sa do toho projektu. Uzavrel rozpravu a dal slovo návrhovej komisii.

p. Lukán, poslanec MZ – Prečítal návrh na uznesenie doplnený predsedom dopravnej 
	komisie p. Pajtášom. 
Mestské zastupiteľstvo v Košiciach podľa § 6 ods. 2 písm. j) Štatútu mesta Košice berie na vedomie informáciu o možnej spolupráci na projekte výroby, dodávky a montáže autobusov „BLUE BIRD“ v Košiciach a ukladá predkladateľovi prepracovať predložené memorandum v zmysle platných právnych noriem.

Hlasovanie č. 26: za 37 + p. Krištof, proti -, zdržali sa 7.

––-     ––-     ––-

10. Zmeny a doplnky VZN mesta Košice č. 66 o školských obvodoch 

p. Knapík, primátor mesta Košice – Zmeny vyplynuli z dokumentov, schválených 
v apríli 2007 ohľadom racionalizácie siete škôl. Nakoľko niektoré subjekty zo siete vypadli, je potrebné aktualizovať školské obvody.

V rozprave vystúpili:

p, Petrvalský, poslanec MZ – Komisia školstva, športu a mládeže odporúča poslancom
	mestského zastupiteľstva materiál schváliť.

p. Petrenka, poslanec MZ – Košická Nová Ves je jednou z dotknutých mestských 
častí, ktorej sa dotýkalo zrušenie základnej školy na Charkovskej ulici. Predložil preto pozmeňujúci návrh v znení:
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje zmeny a doplnky Všeobecne záväzného nariadenia mesta Košice č. 66 o školských obvodoch v meste Košice podľa predloženého návrhu so zmenami:
v bode 10 : k školskému obvodu ZŠ Krosnianska 2 sa pričleňujú ulice Buzulucká, Charkovská, Zupková okrem 8, 10, 12, 32-35, Furčianska, Trnková, Herlianska, Čerešňová, Ortvaňova, Poľná, Mliečna,
v bode 13 : k školskému obvodu ZŠ Ľ. Fullu Maurerova 21 sa pričleňujú ulice Agátová, Buková, Brestová, Jaseňova, Na doline, ul. Sv. Ladislava.

p. Petrvalský, poslanec MZ – Rozprával sa s pracovníkmi oddelenia školstva MMK
	a spoločne konštatovali, že tento návrh je akceptovateľný.

p. Knapík, primátor mesta Košice – Uzavrel rozpravu a dal slovo návrhovej komisii.

p. Lukán, poslanec MZ – Prečítal pozmeňujúci návrh na uznesenie.
Mestské zastupiteľstvo v Košiciach podľa § 6 ods. 2 písm. a) Štatútu mesta Košice schvaľuje zmeny a doplnky Všeobecne záväzného nariadenia mesta Košice č. 66 o školských obvodoch v meste Košice podľa predloženého upraveného návrhu.
v bode 10 :
k školskému obvodu ZŠ Krosnianska 2 sa pričleňujú ulice Buzulucká, Charkovská, Zupková okrem 8, 10, 12, 32-35, Furčianska, Trnková, Herlianska, Čerešňová, Ortvaňova, Poľná, Mliečna,
v bode 13 : 
k školskému obvodu ZŠ Ľ. Fullu Maurerova 21 sa pričleňujú ulice Agátová, Buková, Brestová, Jaseňova, Na doline, ul. Sv. Ladislava.

Hlasovanie č. 27: za 46 + p. Krištof, proti -, zdržal sa -.

10/a Zmeny v Radách základných škôl

p. Knapík, primátor mesta Košice – Materiál bol do programu zaradený pri jeho 
schvaľovaní. Dal slovo predkladateľovi.

p. Petrvalský, poslanec MZ  - Nakoľko došlo k zmene zamestnanca na oddelení 
školstva MMK, k odchodu p. Perháča, ktorý bol zvolený do dvoch rád škôl, treba toto obsadenie zmeniť. Znenie navrhovaného uznesenia:
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice  a § 25 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, v zmysle vyhlášky č. 51/2000 Z.z. MŠ SR o školskej samospráve odvoláva Milana Perháča z Rady školy pri Základnej škole Želiarska 4, Košice a z Rady školy pri Základnej škole Krosnianska 4, Košice. Deleguje  Štefana Feňovčíka do Rady školy pri Základnej škole Želiarska 4, Košice a  Helenu Jeníkovú do Rady školy pri Základnej škole Krosnianska 4, Košice.

p. Cengel, poslanec MZ - Požiadal, aby oddelenie školstva preverilo, či jednotlivé 
školy dostali zoznamy členov školských rád, lebo na internetových stránkach sú staré zoznamy a noví členovia nie sú prizývaní na zasadania školských rád.

p. Petrvalský, poslanec MZ – Informoval sa na to a oddelenie školstva mu potvrdilo,
že každý riaditeľ materskej, základnej i strednej školy dostal tieto zoznamy poslancov, ktorí boli delegovaní do školských rád na základe uznesenia mestského zastupiteľstva.

p. Knapík, primátor mesta Košice – Požiadal zodpovedných pracovníkov z oddelenia 
školstva, aby zjednali nápravu aj na internetových stránkach. 
Reagoval aj na pripomienku p. Krištofa, ktorému nefungovalo pri predchádzajúcich dvoch hlasovaniach hlasovacie zariadenie. V obidvoch prípadoch bol za.
	Uzavrel rozpravu a dal slovo návrhovej komisii

p. Lukán, poslanec MZ – Mestské zastupiteľstvo v Košiciach podľa § 6 ods. 2 písm. 
ad) Štatútu mesta Košice  a § 25 zákona NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov, v zmysle vyhlášky č. 51/2000 Z.z. MŠ SR o školskej samospráve odvoláva  Milana Perháča z Rady školy pri Základnej škole Želiarska 4, Košice a z Rady školy pri Základnej škole Krosnianska 4, Košice.
Deleguje
- Štefana Feňovčíka do Rady školy pri Základnej škole Želiarska 4, Košice,
- Helenu Jeníkovú do Rady školy pri Základnej škole Krosnianska 4, Košice.

Hlasovanie č. 28: za 46, proti -, zdržal sa -.

––-     ––-     ––-
10/b Dotácie pre športové kluby v zmysle koncepcie rozvoja športu v Košiciach 

p. Petrvalský, poslanec MZ – Na základe schválenej koncepcie rozvoja športu navrhol 
dotáciu tým klubom,  ktorým minule na základe odporučenia hlavného kontrolóra dotácie nepridelili a ktorí si už splnili  všetky náležitosti voči mestu, zaplatili penále a znovu požiadali o pridelenie dotácií. Predložil návrh na uznesenie:
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje dotácie na základe schválenej Koncepcie rozvoja športu v Košiciach pre nasledujúce kluby :Prvý mestský hádzanársky klub	 a Košický šachový zväz vo výške uvedenej v prílohe k uzneseniu MZ č. 175 z 28.6.2007.

V rozprave vystúpili:

p. Cengel , poslanec MZ – Upozornil, že pri schvaľovaní v júni 2007 tieto dva kluby
	vypadli zo zoznamu, preto by v návrhu mala byť uvedená výška dotácie.

p. Knapík, primátor mesta Košice – Vyzval p. Petrvalského, aby reagoval na 
pripomienku, lebo jeho návrh v predloženej podobe nemá logiku.

p. Mutafov, poslanec MZ – V dňoch 16. až 18. novembra 2007 sa uskutoční 
v Košiciach turnaj olympijských  nádeji vyšegradskej štvorky vo vzpieraní. Miestom tohto podujatia bude Mestská vzpieračská hala, ktorá je na VŠA. V organizačnom výbore bude mať svoje zastúpenie aj mesto Košice Bude to hodnotná športová akcia, ktorá prispeje k prezentácii mesta. Požiadal preto, aby nevyčerpané finančné prostriedky pôvodne určené na podporu športu v Košiciach, boli použité na opravu a úpravu Mestskej vzpieračskej haly za účelom vytvorenia čo najestetickejšieho a najfunkčnejšieho prostredia turnaja Olympijských nádejí Vyšegrádskej  štvorky v dňoch 16. – 18. novembra 2007.
	Zároveň požiadal p. Petrvalského, aby si tento dodatok osvojil.

p. Knapík, primátor mesta Košice – V tomto momente prerušil rokovanie a vyhlásil
hodinovú obedňajšiu prestávku s tým, aby p. Petrvalský doplnil svoj návrh o finančné čiastky  a zahrnul tam aj návrh p. Mutafova.
	Otvoril pokračovanie rozpravy po uplynutí prestávky.

p. Petrvalský, poslanec MZ  - Neosvojil si návrh p. Mutafova, takže návrhová komisia
	prednesie dva návrhy.  Ním predložené uznesenie  je v znení:
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje dotácie na základe schválenej Koncepcie rozvoja športu v Košiciach pre nasledujúce kluby : Prvý mestský hádzanársky klub	500.000,- Sk, Košický šachový zväz 48.486,- Sk.

p. Mutafov, poslanec MZ – On svoj návrh odovzdal návrhovej komisii v znení:
Nevyčerpané finančné prostriedky pôvodne určené na podporu športu v Košiciach budú použité na opravu a úpravu Mestskej vzpieračskej haly za účelom vytvorenia čo najestetickejšieho a najfunkčnejšieho prostredia turnaja Olympijských nádejí Vyšegrádskej  štvorky v dňoch 16. – 18. novembra 2007, aby bola zveľadená na tento turnaj.

p. Lukán, poslanec MZ – Prečítal najprv doplnok uznesenia.
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje, aby nevyčerpané finančné prostriedky pôvodne určené na podporu športu v Košiciach budú použité na opravu a úpravu Mestskej vzpieračskej haly za účelom vytvorenia čo najestetickejšieho a najfunkčnejšieho prostredia turnaja Olympijských nádejí Vyšegrádskej  štvorky v dňoch 16. – 18. novembra 2007.

Hlasovanie č. 29: za 41, proti 1, zdržali sa 2.

p. Lukán, poslanec MZ – Pôvodný návrh p. Petrvalského:
Mestské zastupiteľstvo v Košiciach podľa § 6 ods. 2 písm. d) Štatútu mesta Košice schvaľuje dotácie na základe schválenej Koncepcie rozvoja športu v Košiciach pre nasledujúce kluby :
Prvý mestský hádzanársky klub					500.000,- Sk
Košický šachový zväz						  48.486,- Sk

Hlasovanie č. 30: za 43, proti 1, zdržal sa -.

––-     ––-     ––-

11. Návrh na zmeny a doplnky VZN mesta Košice č. 76 o poskytovaní dotácií 

p. Knapík, primátor mesta Košice – Písomne predložený materiál mestská rada 
odporučila prerokovať a schváliť.

V rozprave vystúpili:

p. Halenár, poslanec MZ – Navrhol ľuďom, ktorí predkladajú tieto a podobné úpravy 
VZN, aby aj vzhľadom na technické možnosti, ktoré poslanci majú, aby uviedli pôvodný text a jeho zmeny, aby sa to nemuselo hľadať a dosť zložito porovnávať v dvoch súboroch. Odporúča, aby pri ďalšej úprave VZN zodpovedný pracovník toto odkontroloval.

p. Knapík, primátor mesta Košice – Podporil tento návrh. Určite sa každému bude 
lepšie pracovať s takto predloženým materiálom. 

p. Andrejčák, poslanec MZ – Predniesol doplňujúci návrh na uznesenie 
k predloženému materiálu. V § 4 ods. 5 sa píše. O poskytnutí dotácie do 20 tis. Sk rozhoduje primátor mesta. No na dotácie poskytované primátorom mesta sa nevzťahujú lehoty podľa ods. 2 Druhá veta znie: Primátor mesta môže poskytnúť dotáciu aj z vlastného podnetu. Navrhol doplniť túto druhú vetu o text, že primátor mesta môže poskytnúť dotáciu aj z vlastného podnetu pri  slávnostných, významných a ojedinelých príležitostiach.

p. Lukán, poslanec MZ – Tento návrh komisia životného prostredia  zobrala na 
vedomie a odporúča schváliť. Odporúča doplniť bod 4 § 6 ods. 1, aby z úrovne mesta sa zvážila možnosť spätnej väzby s tým, aby žiadateľovi o dotáciu bola poskytnutá primeraná lehota na odstránenie nezrovnalostí, ktoré nastali pri ročnom zúčtovaní. Doplnok tohto § bol konzultovaný s právnym oddelením MMK. Problém vzniká vtedy, ak subjekt, ktorý dostane dotáciu, ju vyúčtuje nesprávne. Ak ide o formálne chyby, vytvoril by sa takto priestor na ich odstránenie. Sankcia by sa použila až následne, ak  by sa tieto chyby neodstránili.

p. Mutafov, poslanec MZ – Na Rade starostov navrhoval, aby primátor mesta mal 
väčšiu možnosť pri prideľovaní dotácií. Navrhol výšku 50 tis. Sk. Toto bolo prijaté aj formou uznesenia v znení: Rada starostov odporúča mestskému zastupiteľstvu v bode 4 ods. 2 upraviť poslednú vetu – o poskytnutí dotácií nad 50 tis. Sk rozhoduje mestské zastupiteľstvo. Znamená to, že právomoc nebude do 20 tis. Sk, ale do 50 tis. Sk.

p. Hojer, hlavný kontrolór mesta Košice – Upozornil, že návrh p. Lukána nie je 
v súlade so zákonom o rozpočtových pravidlách, pretože v okamihu keď sa zistí, že subjekt niečo nesprávne použil z vyčlenenej dotácie, je povinný túto čiastku vrátiť. Zákon nepripúšťa žiadnu lehotu, aby sa mu dal pardón, aby túto svoju chybu napravil. 

p. Lukán, poslanec MZ – Nevie k tomu zaujať stanovisko, ako argument uvádza len 
to, že návrh bol prekonzultovaný na právnom oddelení MMK.

p. Takácsová, vedúca legislatívno-právneho oddelenia MMK – Ak boli prostriedky 
použité na iný účel než bol určený, vtedy neprichádza do úvahy dávať nejakú lehotu, alebo odklad. Takáto skutočnosť zakladá povinnosť vrátiť takto použité prostriedky. V druhom odseku je riešená situácia, ak príjemca dotácie niečo nezdokladuje. Ani v tom druhom prípade neprichádza opodstatnenie nejakej lehoty. Lehota, dokedy musí zdokladovať použitie prostriedkov, je už daná.

p. Lukán, poslanec MZ – Jemu neišlo o prípad, že to dotyčný nezdokladuje. On to 
zdokladuje v lehote, ale zle. Ide mu o túto ochrannú lehotu, aby túto svoju chybu mohol napraviť. Ak by to však malo byť v rozpore so zákon, stiahol tento návrh.

p. Knapík, primátor mesta Košice – Je toho názoru, že pri istej nepresnosti pri 
vyúčtovaní dotácie sa dá na to prihliadať. Ak tento problém bude vypuklý, vrátia sa k tomu.
Uzavrel rozpravu a dal slovo návrhovej komisii.

p. Lukán, poslanec MZ – Stiahol svoj návrh a prečítal návrh p. Cengela.
V § 4 ods. 5: doplniť vetu : „Primátor mesta môže poskytnúť dotáciu aj z vlastného podnetu“ a text „pri určitých slávnostných, významných a ojedinelých príležitostiach do výšky 50 tis. Sk“.

Hlasovanie č. 31: za 41, proti -, zdržali sa 4.

p. Lukán, poslanec MZ –Prečítal pôvodný návrh. Mestské zastupiteľstvo v Košiciach 
podľa § 6 ods. 2 písm. a) Štatútu mesta Košice  schvaľuje zmeny a doplnky všeobecne záväzného nariadenia mesta Košice č. 76 o poskytovaní dotácií z rozpočtu mesta Košice s prijatým doplnkom.

Hlasovanie č. 32: za 44, proti -, zdržali sa 2.

––-     ––-     ––-

12. Zmeny a doplnky územného plánu zóny Pereš v lokalite Krásnohorská

p. Knapík, primátor mesta Košice – Materiál bol prerokovaný v mestskej rade ,
v komisiách	MZ a sú k nemu doložené potrebné stanoviská. 
Nakoľko sa do rozpravy nikto neprihlásil, dal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 31 stavebného 
zákona a podľa príslušných ustanovení Štatútu mesta Košice schvaľuje
1. zmeny a doplnky územného plánu zóny Pereš v lokalite Krásnohorská v zmysle spracovaných grafických príloh
2. doplnok ku Všeobecne záväznému nariadeniu mesta Košice č. 53/2001, ktorým sa vyhlasuje záväzná časť územného plánu zóny Pereš
Berie na vedomie stanovisko nadriadeného orgánu územného plánovania.
Žiada primátora mesta Košice zabezpečiť uloženie zmeny územného plánu zóny Pereš na Útvare hlavného architekta mesta Košice, na Miestnom úrade Mestskej časti Košice - Pereš, na stavebnom úrade mesta Košice a na Krajskom stavebnom úrade v Košiciach.

Hlasovanie č. 33: za 45, proti - + p. Halenár, zdržal sa -.

––-     ––-     ––-

13. Zmena Pravidiel prenajímania majetku mesta Košice v zariadeniach 
      sociálnych služieb

p. Vargovčák, námestník primátora mesta Košice -  Ide konkrétne o domov 
dôchodcov, kde sa jedna o úpravu výšky nájomného pre bufet a lekárske ambulancie.

p. Dittrich, poslanec MZ a predseda sociálnej a bytovej komisie pri MZ – Sociálna 
a bytová komisia prerokovala tento materiál. Po hlbšom zamyslení sa navrhla zvýšenie týchto cien pre lekára aj bufet na 1.000,- Sk/m2 a rok. Vzhľadom na to, že voči ich návrhu boli vznesené opodstatnené pripomienky, akceptuje tieto námietky a vynasnaží sa členom komisie vysvetliť, prečo ustúpil od ich návrhu.

p. Knapík, primátor mesta Košice – Uzavrel rozpravu a dal slovo návrhovej komisii.

p. Jeník, poslanec MZ – Prečítal návrh na uznesenie. Mestské zastupiteľstvo 
v Košiciach podľa § 6 ods. 2 písm. b) Štatútu mesta Košice schvaľuje zmenu Pravidiel prenajímania majetku mesta Košice v zariadeniach sociálnych služieb. 

Hlasovanie č. 34: za 44, proti -, zdržali sa 2.

––-     ––-     ––-

14. Racionalizácia riadenia a financovania existujúcich sociálnych služieb 
      v územnej pôsobnosti mesta Košice

p. Vargovčák, námestník primátora mesta Košice – K materiálu sa vyjadrila mestská 
rada, komisie MZ i Rada starostov a odporučili ho zaradiť na rokovanie mestského zastupiteľstva.

V rozprave vystúpili:

p. Bereš – Už dva roky sa uvažuje o takejto racionalizácii v sieti existujúcich 
sociálnych služieb. Dôkladne si prečítal predložený materiál, porovnal ho aj s materiálom, ktorý mali v mestskej časti. Ich koncepcia bola lepšie spracovaná a aj tak bola stiahnutá z rokovania. 
V tomto prípade má pocit, že tvorcovia nemajú jasnú koncepciu, nakoľko v pôvodnom materiáli bolo Krízové centrum kde sa pracuje s deťmi, pričlenené k Psychosocíálnemu centru z dôvodu zabezpečovania diagnostiky detí v oblasti psychológie a psychiatrie. V novom materiáli je zrazu Krízové centrum pričlenené do tohto strediska, kde bude patriť aj Domov dôchodcov. Toto spojenie postráda logiku. Čo bolo dôvodom tejto zmeny?
V tomto materiáli je absencia mzdovej, finančnej, priestorovej a personálnej analýzy s vyčíslením výhodnosti. Uvažuje sa tiež o zriadení denného stacionára. Je to dobrá vec, ale občania oň nemajú až taký veľký záujem. Je to skúsenosť z VÚC, ktorá ho zriadila a denne má 4 až 6 klientov, čo je dosť nevýhodné a uvažuje sa o jeho zrušení. Urobilo mesto prieskum, či je záujem o túto službu?
Aký bude spôsob úhrady? Aké sú priestorové možnosti? Ak bude umiestnený v Domove dôchodcov, neprídu súčasní obyvatelia o nejaké priestory?
Chýba mu tiež vyjadrenie dotknutých organizácií. Mali možnosť sa k tomu vyjadriť?

p. Kočiš, poslanec MZ – Stotožnil sa s vystúpením predrečníka. Požiadal 
predkladateľa, aby nedával poslancom taký materiál, kde dôvodová správa  nekorešponduje s návrhom na uznesenie. Nevie čo je správne a ani v upravenej dôvodovej správe nenašiel výhľad na skvalitnenie sociálnych služieb, čo získa občan Domova dôchodcov, keď sa pod jeho vedenie pridružia ďalšie činnosti. Robil niekto prieskum medzi občanmi Domova dôchodcov? Štát sociálne služby a starostlivosť decentralizuje a mesto ju centralizuje. Nerozumie tomu. V tomto návrhu nevidí finančný efekt. 
Domov dôchodcov by ponechal samostatne. Je to špecifické zariadenie, dožívajú tam starí ľudia, ktorí si na pobyt sami prispievajú a nemali by mať pocit, že ich peniaze sa používajú na všetko možné, len nie pre ich potreby.

p. Vargovčák, námestník primátora mesta -  Vysvetlil, prečo je materiál v dvoch 
verziách. V zmysle rokovacieho poriadku musí byť materiál predložený v pôvodnej verzii s pripomienkami členov mestskej rady.

p. Gamcová, poslankyňa MZ – Žiaľ nebola na sociálnej komisii, kde by určite 
predniesla svoje námietky, preto využila možnosť vystúpiť na mestskom zastupiteľstve. Výrazne zmeny oproti pôvodnému materiálu svedčia o tom, že čosi nie je v poriadku. 
Kto sa vyzná v problematike opatrovateľskej služby, vie, že je niekoľko subjektov, ktoré ešte okrem mestských častí poskytujú opatrovateľskú službu.  Zákon o sociálnej pomoc dal túto možnosť z dôvodu, aby sa vytvorila konkurencia v poskytovaní sociálnych služieb. Tento materiál neobsahuje nič z toho, čo kedysi schvaľovali. Nehovorí o tom, že neštátne subjekty poskytujú tieto služby za podstatne nižší peniaz a robia to kvalitne. V materiáli jej chýba organizačná a finančná analýza. Je vôbec záujem občanov o denný stacionár? Koľko to mesto bude stáť? Každý nový projekt musí mať finančnú analýzu.
Je nezmyslom aj to, že v materiáli je zahrnutá prepravná služba pre obyvateľov. Tá už v Košiciach existuje a je to vysoko nezisková činnosť. Sama pracuje s takouto prepravnou službou a za 10  rokov nazberala dosť skúseností, aby mohla povedať, že zriadenie takejto služby bude stať mesto milióny korún. 
Pripadá jej to, ako keby sa niekto politicky chcel niekomu mstiť za to, že má v niektorých veciach iný názor. Ešte za bývalého primátora boli schválené prostriedky na nákup motorového vozidla na tento účel – dodnes sa to neuskutočnilo. Dodnes mesto súkromnej neziskovej organizácii  nedalo  dotáciu na túto službu napriek tomu, že ju vykonávajú pre občanov tohto mesta.
Vyzvala poslancov, aby sa zamysleli nad tým, či je tu taká potreba a či by nebolo lepšie vrátiť materiál na prepracovanie a prizvať k tomu odborníkov. Vyzvala ich, aby nepodporili tento materiál.

p. Dittrich – Počúva pripomienky, ktoré sa sústavne opakujú napriek vysvetleniam, 
ktoré už odzneli na poslaneckom klube. Treba sa zaoberať postupne jednotlivými pripomienkami.
K dennému stacionáru – čo je napísané v materiáli, nie je dogma. Realizovať sa to bude iba v prípade záujmu. Pripravuje sa zákon o sociálnych službách a tento materiál vytvára predpoklad na jeho realizáciu v meste. K dennému stacionáru VÚC na Skladnej. Ten umrel s riaditeľom  Dr. Derfiňákom. Chcel tým povedať, že všetko závisí od človeka, ktorý takúto vec organizuje. Ak to chce a vie, tak to potom funguje. Denný stacionár je škôlka pre dôchodcov. Ak má také zariadenie prepravnú službu, môže výjsť rodinám v ústrety a chodiť si pre svojich klientov na miesto bydliska a popoludní ich odviesť. 
Robiť dopredu prieskumy a odkladať materiál považuje za zvykovú záležitosť v mestskom zastupiteľstve vždy, keď sa ma prijať niečo nové.
Obec má určité povinnosti. Zákon presúva kompetencie a obec musí byť na to pripravená. Netreba čakať kým bude zákon účinný.
S prepravnou službou sú spojené isté náklady a nikde nie je napísané, že musí byť zriadená. Požiadal preto, aby sa zbytočne nebrzdila príprava takýchto aktivít, lebo to nemá zmysel. Predložený návrh dáva možnosť ďalšieho rozvoja sociálnych služieb tak, ako budú presúvané na obce.
V sociálnej komisii vznikli pripomienky, ktoré boli predložené mestskej rade. Tá ich zvážila, prijala uznesenie a na jeho základe bol pripravený pozmenený materiál. Zariadenia opatrovateľskej služby ostávajú na mestských častiach, otvárajú sa možnosti rozvoja poskytovania sociálnych služieb. 
Požiadal poslancov, aby hlasovali za tento materiál.

p. Revayová, vedúca sociálneho oddelenia MMK – Ospravedlnila sa za nezrovnalosti, 
	ktoré vznikli pri predkladaní tohto materiálu.
Tento materiál vznikol zo základného materiálu, ktorý bol schválený uznesením MZ č. 792/2005 pod názvom Návrh rozvoja sociálnych služieb pre seniorov mesta Košice na obdobie rokov 2005 – 2007, kde všetky záležitosti, ktoré sú obsiahnuté v tomto materiáli, boli uložené oddeleniu sociálnych vecí ako povinnosť spracovať a pripraviť, vrátane prepravnej služby, denného stacionára, zariadenia opatrovateľskej služby a podobne. Podrobná analýza o stave zariadení sociálnych služieb je predkladaná mestskému zastupiteľstvu každoročne od roku 2005. Posledná bola predložená v apríli 2007 a pojednávala práve o personálnych veciach a  finančných nákladoch na jednotlivé druhy sociálnych služieb. Preto nepovažovali za potrebné tie isté informácie zahrňovať aj do tohto materiálu. Je pravdou, že pôvodný materiál, ktorý bol pripravený hovoril o tom, žeby sa zariadenia, ktoré má mesto Košice v zriaďovateľskej pôsobnosti rozdelili a špecializovali na zariadenia pre dospelých občanov a služby pre deti. Znamená to, že zariadenia opatrovateľskej služby by mali byť presunuté do Strediska sociálnych služieb a Krízové stredisko by bolo presunuté pod Psychosociálne centrum. Materiál, ktorý poslanci dostali dnes na rokovacie stoly bol pozmenený v zmysle uznesenia mestskej rady, ktorá zaviazala oddelenie prepracovať materiál a to tak, že sa vytvorí Stredisko sociálnej pomoci, do ktorého sa zlúčia všetky zariadenia.
V súvislosti s Domovom dôchodcov – už keď sa začala robiť jeho rekonštrukcia, tak sa počítalo s tým, že sa rozšíria služby, ktoré bude Domov dôchodcov poskytovať, o denný stacionár, o stravovanie pre dôchodcov o prepravnú službu a podobne. Prípadná výška úhrady za pobyt v dennom stacionári zatiaľ stanovená nebola, musí sa to riešiť zmenou VZN mesta Košice č. 65, ak bude tento zámer odsúhlasený v mestskom zastupiteľstve.
K prepravnej službe – v rozpočte mesta na tento rok sú vyčlenené prostriedky na nákup auta pre prepravnú službu a v súčasnosti sa spracovávajú podklady pre vypísanie verejnej obchodnej súťaže.

p. Bereš, poslanec MZ – Nebolo mu povedané, či bol materiál prerokovaný 
s dotknutými organizáciami a ich štatutármi a ako na to reagovali oni. Zaujíma ho, ako sa dotkne mesta táto racionalizácia. 
Celý materiál racionalizácie je vlastne o tom, že jedno maličké Zariadenie opatrovateľskej služby a Krízové centrum detí, ktoré by logicky malo patriť pod Psychosociálne centrum, vytvoria Stredisko sociálnej pomoci s povinnosťou vypísať výberové konanie na nového štatutára a to je celá racionalizácia.

p. Dittrich, poslanec MZ – Faktická poznámka na predrečníka. Nejde o dve maličké 
zariadenia. Ide o vytvorenie zastrešovacieho zariadenia – Strediska sociálnej pomoci, do ktorého bude zaradený Domov dôchodcov, Zariadenie opatrovateľskej služby a Krízové centrum.  Ku Krízovému centru jedna poznámka. Je to rozpočtová organizácia. Psychosociálne centrum je organizácia príspevková. Zlúčenie takýchto organizácii môže byť problematické. Psychosociálne centrum pripravilo projekt svojej činnosti a ak bude prijatý, bude sa vyvíjať iným smerom, ako v prípade, že projekt prijatý nebude. Netreba zatvárať dvere možnostiam, o ktorých sa predpokladá, že budú.

p. Gamcová, poslankyňa MZ – Faktická poznámka. Má pochybnosti, či toto je 
racionalizácia. Dnes Krízové stredisko i Zariadenie opatrovateľskej služby fungujú bez problémov a  vytvorenie ďalšieho strediska bude stáť mesto ďalšie finančné prostriedky, čo momentálne nie je žiadúce. Preto treba vidieť nejakú finančnú analýzu, ako to bude vyzerať, aká bude náplň práce, čo bude robiť nový štatutár, čo bude zabezpečovať. V predloženom materiáli to nie je.

p. Dittrich, poslanec MZ -  Dôjde napríklad k zmene početného stavu zamestnancov na 
Magistráte mesta a to je tiež dosť podstatný argument, nad ktorým sa treba zamyslieť. Stále sú pripomienky k počtu pracovníkov na Magistráte mesta a pri novej organizačnej štruktúre sa zníži počet zamestnancov sociálneho oddelenia o 14-15 pracovníkov.

p. Revayová, vedúca oddelenia sociálnych vecí MMK – O postupnom rozširovaní 
sociálnych služieb či už v Domove dôchodcov, alebo v Psychosociálnom centre bolo čiastočne s riaditeľmi týchto organizácii hovorené. Konkrétne o vytvorení Strediska sociálnej pomoci nie.

p. Gamcová, poslankyňa MZ – To, že sa zníži počet zamestnancov na Magistráte 
mesta nie je podstatné, presunú sa inde a tak či tak to zaplatí mesto. Toto podľa nej to nie je argument. Tí, čo poznajú zákon o sociálnej pomoci, musia vedieť, že k sociálnym službám mesto musí zabezpečiť aj ďalšie činnosti, napríklad rozhodovaciu. Nevie, či si predseda sociálnej komisie uvedomil, čo všetko s tým ďalej súvisí. Pri takomto riešení bude treba podstatne viac finančných prostriedkov, ako teraz.
	
p. Knapík, primátor mesta Košice – Ukončil rozpravu. Konštatoval, že je tu stret 
názorov aj keď to mnohí vnímajú ako krok, ktorý treba urobiť. Je možnosť hlasovaním rozhodnúť o tom, ako ďalej. Odovzdal slovo návrhovej komisii.

p. Jeník, poslanec MZ –Prečítal pôvodný návrh na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice schvaľuje návrh racionalizácie riadenia a financovania existujúcich sociálnych služieb v územnej pôsobnosti mesta Košice :
1.Vytvorením Strediska sociálnej pomoci mesta Košice s jeho organizačnými 
súčasťami – Domov dôchodcov na Garbiarskej 4 v Košiciach,  Zariadenie  opatrovateľskej služby Južná trieda 23 v Košiciach a krízové stredisko, Pollová 18 v Košiciach s účinnosťou od 1. januára 2008.
2. Presunom Zariadenia opatrovateľskej služby a Krízového strediska 
z riadiacej pôsobnosti mesta Košice do riadiacej pôsobnosti Strediska sociálnej pomoci s účinnosťou od 1. januára 2008.
3.V prípade záujmu  príslušnej mestskej  časti možnosť presunu zariadenia    
opatrovateľskej služby do riadenia  Strediska sociálnej  pomoci ako jeho organizačnú súčasť s účinnosťou od 1. januára 2008.
Ukladá riaditeľovi Magistrátu mesta Košice zabezpečiť všetky postupové kroky na :
			- vytvorenie Strediska sociálnej pomoci mesta Košice,
           - presun Zariadenia opatrovateľskej služby a Krízového strediska   z riadiacej   
pôsobnosti MMK do riadiacej pôsobnosti Strediska sociálnej pomoci      k dátumu  1.1.2008.
Žiada primátora mesta Košice s ohľadom na fakt, že sa jedná o organizačnú zmenu, ktorou sa rozšíri činnosť súčasného Domova dôchodcov o inú cieľovú skupinu a táto si následne vyžiada aj zmenu názvu existujúcej rozpočtovej organizácie na Stredisko sociálnej pomoci, vypísať výberové konanie na funkciu riaditeľa Strediska sociálnej pomoci tak, aby tento mohol začať svoju činnosť 1. januára 2008. T: september – október 2007

Hlasovanie č. 35: za 30, proti 5, zdržali sa 10.

––-     ––-     ––-

15. Návrh na Cenu Košického samosprávneho kraja resp. Cenu predsedu 
      Košického samosprávneho kraja

p. Knapík, primátor mesta Košice – Úrad samosprávneho kraja požiadal  mesto 
predloženie návrhu na ocenenie jednotlivcov a kolektívov. Je pripravený materiál, ktorý bol prerokovaný na poslaneckých kluboch a ich návrhy sú spracované v tomto materiáli.

V rozprave vystúpili:

p. Čižmáriková, poslankyňa MZ -  Upozornila na chybu v návrhu na ocenenie 
basketbalového klubu Slávia TU Košice. V poslednom odstavci zrejme pri prepisovaní došlo k prehodeniu mien. Správne by to malo znieť: Počas 55 rokov pôsobilo v klube veľa oddaných funkcionárov, trénerov a ostatných činovníkov, ktorí vychovali mnohých reprezentantov, akými medzi seniormi boli napr. Juraj Žufa, Štefan Svitek, Marián Fajt, Patrik Meluš, Ladislav Bule, Branko Jaš a ďalší. V košickom drese hrali  aj reprezentanti Jiří Zídek, Milan Voračka, Jiří Jandák, Zdenek Konečný, Jozef Lovík, Ľubomír Jelačič a iní.

p. Halenár, poslanec MZ – Spýtal sa, či páni Rašev a Attila boli v komunistickej 
strane.

p. Knapík, primátor mesta  Košice – Neskúmal to.
	Nakoľko sa do rozpravy už nikto neprihlásil, dal slovo návrhovej komisii.

p. Lukán, poslanec MZ – Prečítal návrh na uznesenie.
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice navrhuje Zastupiteľstvu Košického samosprávneho kraja udeliť „Cenu Košického samosprávneho kraja“, resp. „Cenu predsedu Košického samosprávneho kraja“ týmto jednotlivcom :
- Mgr. Art. Petrovi Raševovi,
- Borisovi Attilovi, in memoriam
a kolektívnom :
- Basketbalovému klubu Slávia Technická univerzita Košice,
- Spoločnosti sociálnych sestier.

Hlasovanie č. 36: za 39, proti 1, zdržali sa 7.

––-     ––-     ––-

16. Správa o realizácii „Koncepcie riešenia problémov bývania v lokalitách 
       s vysokou koncentráciou osôb ohrozených sociálnym vylúčením“

p. Knapík, primátor mesta Košice – Uviedol materiál. Ospravedlnil sa z účasti na 
ďalších bodoch programu a poveril vedením rokovania mestského zastupiteľstva námestníka primátora p. Filipka.

V rozprave vystúpili:

p. Jenčová – Požiadala o doplnenie materiálu v časti B, nakoľko jej chýba bod 
v ktorom by boli vytypované vhodné lokality. Predložený materiál je skôr o nadstavbe a práci s komunitou. Navrhuje doplniť v časti B bod 14 v znení: Vytypovať vhodné lokality v jednotlivých mestských častiach, kde by sa vytvorili komunity osôb ohrozených sociálnym vylúčením s obmedzeným počtom osôb. Termín: december 2007, zodpovedný koordinátor a riaditeľ MMK.

p. Filipko, námestník primátora mesta Košice – Uzavrel diskusiu a dal slovo návrhovej 
komisii.

p. Jeník, poslanec MZ – Prečítal doplňujúci návrh na uznesenie p. Jenčovej.
Úlohy na zabezpečenie opatrení doplniť v Kapitole II časť B o bod č. 14 v znení: Vytypovať vhodné lokality v jednotlivých mestských častiach, kde by sa vytvorili komunity osôb ohrozených sociálnym vylúčením s obmedzeným počtom osôb.

Hlasovanie č: 37: za 32, proti -, zdržali sa 8.

p. Jeník, poslanec MZ – Prečítal pôvodný návrh na uznesenie.
Mestské zastupiteľstvo v Košiciach  podľa § 6 ods. 2 písm. ad) Štatútu mesta Košice berie na vedomie správu o realizácií „Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením“. Schvaľuje zmeny koncepcie uvedené v Kapitole II., časť A – C podľa predloženého návrhu s doplnením v Kapitole II časť B o bod č. 14. 

Hlasovanie č. 38: za 44, proti -, zdržal sa -.

––-     ––-     ––-

16/1 Nárast počtu nepovolených osád na území mesta

p. Horváth, poslanec MZ – Na základe jeho požiadavky bol tento bod v úvode 
zaradený do programu rokovania. Z dôvodu vysokého nárastu nepovolených osád a obyvateľov zdržiavajúcich sa v týchto osadách predniesol návrh na  uznesenie:
Mestské zastupiteľstvo v Košiciach žiada Mestskú políciu v spolupráci s mestskou časťou a ďalšími kompetentnými orgánmi, aby vykonala zmapovanie všetkých osád na území mesta. Zmapovanie zamerať na : 
-	Vymedzenie lokality, v ktorej sa osada nachádza. 
-	Počet obydlí v osade a počet ľudí, ktorí sa v osade zdržujú. 
-	Počet školopovinných detí a do ktorej školy chodia. 
-	Odkiaľ do osady prišli a aký bol dôvod opustenia predchádzajúceho bydliska. 
-	Zdroj vody a energie. 
-	Z každej lokality spracovať fotodokumentáciu a pripraviť jej prezentáciu na 
      najbližšie rokovanie mestského zastupiteľstva.

V rozprave vystúpili:

p. Vargovčák, námestník primátora mesta Košice – Spýtal sa zástupcu mestskej 
polície, či je reálny navrhnutý termín a či to kapacitne zvládnu.

p. Pavelčák, zástupca náčelníka mestskej polície – Takéto lokality už majú 
zmapované, aj keď nie tak podrobne, ako sa to žiada teraz. Do dvoch mesiacov sú schopní to urobiť.

p. Čečko, námestník primátora mesta Košice – Vzal tento návrh ako závažný argument
na riešenie niektorých náležitostí v tejto oblasti. Má to chápať tak, že táto problematika sa ma riešiť aj v oblasti legislatívy? Ak áno, mal by sa doplniť ďalší bod o možnostiach a spôsobe, ako to v meste riešiť v rámci danej legislatívy.

p. Jeník, poslanec MZ -  Váži si iniciatívu p. Horvátha. Diskutovali o tom aj v komisii 
verejného poriadku a ochrany zdravia s tým, že mestská polícia má aj v pláne  v septembri urobiť veľký prieskum a analýzu ukončiť aj s inými zložkami polície. Nevie, či ten termín nie je trochu tesný, lebo pokračovaním dialógu cez komisie a mestskú radu sa to bude ťažko stíhať. Navrhol posunúť ho na december.

p. Lukán, poslanec MZ -  Predniesol stanovisko komisie verejného poriadku, 
životného prostredia a ochrany zdravia. Považujú to za dobrú myšlienku.

p. Horvát, poslanec MZ – Osvojil si návrh p. Čečka, aby bol bod 6 zaradený do jeho 
návrhu.

p. Filipko. Námestník primátora mesta Košice – Ukončil rozpravu a dal slovo 
návrhovej komisii.

p. Lukán, poslanec MZ -  Prečítal návrh na uznesenie.
Mestské zastupiteľstvo v Košiciach žiada Mestskú políciu v spolupráci s mestskou časťou a ďalšími kompetentnými orgánmi, aby vykonala zmapovanie všetkých osád na území mesta. Zmapovanie zamerať na : 
-	Vymedzenie lokality, v ktorej sa osada nachádza. 
-	Počet obydlí v osade a počet ľudí, ktorí sa v osade zdržujú. 
-	Počet školopovinných detí a do ktorej školy chodia. 
-	Odkiaľ do osady prišli a aký bol dôvod opustenia predchádzajúceho bydliska. 
-	Zdroj vody a energie. 
-	Z každej lokality spracovať fotodokumentáciu a pripraviť jej prezentáciu na 
      najbližšie rokovanie mestského zastupiteľstva.
-	Preveriť možnosť, resp. spôsob ako riešiť daný problém v rámci platnej legislatívy. Zodpovedný – podľa textu, Termín – základnú informáciu predložiť na najbližšie rokovanie mestského zastupiteľstva a priebežne.
Termín: na najbližšie rokovanie MZ a priebežne, zodpovedný: náčelník MP.

Hlasovanie č. 39: za 46, proti - , zdržal sa 1.
17. Postup nakladania s obecnými bytmi na Baltickej ulici

p. Vargovčák, námestník primátora mesta Košice -  Keďže došlo k ukončeniu 
výstavby bytov na Baltickej ulici a kolaudácii 24 bytových jednotiek, je predložený materiál, kde sa určuje ďalší postup, ako mesto naloží s uvedenými bytmi.

V rozprave vystúpili:

p. Pajtáš, poslanec MZ – Komisia dopravy sa zaoberala týmto materiálom a navrhuje 
schváliť alternatívu č. 2.

p. Dittrich, poslanec MZ – Sociálna a bytová komisia prerokovala materiál. 
Odporúčala byty nepredávať, ale prenajímať. Vývoj ukazuje, že sa zrejme príjme iné riešenie.

p. Boritáš, poslanec MZ  -  Pri rokovaniach o postupe boli rôzne úvahy so zámerom, 
aby mesto čo najviac získalo, no potom by sa nesplnil zámer, kvôli ktorému sa tieto byty začali stavať, t.j. pre mladé štartujúce rodiny. Bol prijatý návrh, ktorý predniesol ako návrh na uznesenie.
Mestské zastupiteľstvo v Košiciach podľa § 6 ods.2 písm. ad) Štatútu mesta Košice  schvaľuje postup pre nakladanie s obecnými bytmi na Baltickej ul. v Košiciach takto :
1. Mesto Košice určí jednotnú – pevnú, primeranú cenu za jednotlivé bytové jednotky, v ktorej budú zohľadnené minimálne všetky náklady mesta, spojené 
s výstavbou bytového domu a ďalšími nákladmi spojenými s prácami až do ukončenia celého procesu odpredaja.
2. Mesto Košice bude jednotlivé bytové jednotky odpredávať na základe týchto pravidiel : 
a) Žiadatelia musia spĺňať všetky podmienky pre odkúpenie bytu uvedené v dôvodovej správe na strane č. 2,
b) Mesto Košice v najbližšom čase zverejní vhodným spôsobom ponuku pre obyvateľov Mesta Košice, s možnosťou požiadať o odkúpenie obecného bytu na Baltickej ulici, aj so schválenými podmienkami,
c) výber uchádzačov bude zrealizovaný formou verejného losovania jednotlivo pre každú bytovú jednotku, s možnosťou vylosovania aj náhradníkov, za cenu stanovenú spôsobom uvedeným v bode 1.,
	d) Mesto Košice pripraví kúpno-predajnú zmluvu tak, aby v nej boli stanovené také pravidlá, ktoré zabezpečia účel využitia týchto bytov a dodržiavanie podmienok. 
	e) Získané finančné prostriedky z odpredaja týchto bytových jednotiek, budú účelovo viazané na zabezpečenie výstavby ďalších obecných bytov,
f) žiadateľ sa zaväzuje, že v prípade odpredaja bytu v priebehu 5 rokov tento spätne ponúkne mestu za nadobúdaciu cenu navýšenú o preukazne vložené finančné prostriedky do bytu.

p. Hlinka, poslanec MZ – Touto problematikou sa zaoberali aj členovia legislatívno-
právnej komisie a po viacerých diskusiách bolo prijaté uznesenie, ktoré odporúča mestskému zastupiteľstvu prijať riešenie uvedené v alternatíve č. 2, t.j. prideliť byty ako nájomné. Tým by sa zabezpečilo to, že byty dostanú mladé rodiny ako štartovacie byty, že týmto mladým ľuďom s nižšími príjmami sa  umožní, aby mohli ostať v meste. Pokiaľ by mesto chcelo tieto byty nejakým spôsobom odpredávať, aj keď v materiáli sú určené podmienky, kto môže byť žiadateľom bytu, tak sú to osoby, ktoré spolu s partnerom nemajú vyšší príjem ako 3-násobok mesačného minima. Treba si uvedomiť túto dôležitú okolnosť, lebo životné minimum je 5.130,- Sk na jednotlivca. Ak ide o samostatnú osobu, ktorá sa stará o maloleté dieťa, vtedy pôjde o príjem 7.470,- Sk na mesiac. Ak by takýto človek aj mal možnosť odkúpiť byt, tak jeho príjem je tak nízky, že žiadna komerčná banka mu hypotekárny úver neposkytne. Navrhované riešenie, ktoré mesto ponúka, že byty sa budú prideľovať žrebovaním s podmienkou, že byt si musia kúpiť za náklady, ktoré na vybudovanie tohto bytu boli vynaložené a ktoré nie sú symbolické, nie je dobré. Cena takýchto bytov mala pohybovať od 700 tis. Sk po 1000 tis. Sk, tak títo ľudia na to zdroje mať nebudú. Ak by mali, tak by si svoj problém bývania už nejakým spôsobom riešili, lebo ide o skupinu ľudí do 35 rokov.
Ak sa má ponechať sociálny aspekt a šanca pre mladé rodiny, tieto štartovacie byty by sa mali prenajímať na dobu určitú a počas tejto doby by si títo ľudia mali buď vylepšiť svoj príjem, alebo by sa mali pokúsiť o riešenie bývania iným spôsobom. Keď sa schváli predaj bytov, má pocit, že títo ľudia budú iba nastavení niekým v pozadí, kto im prostriedky na odkúpenie bytu poskytne a zase sa tento zámer minie svojmu účelu. Preto on i komisia je za alternatívu 2.

p. Cengel, poslanec MZ – Finančná komisia brala do úvahy všetky aspekty a odporúča
mestskému zastupiteľstvu schváliť odpredaj bytov na Baltickej ulici jednotlivo, formou verejnej dražby za trhové ceny s podmienkami, ktoré sú uvedené v materiáli.  Po ďalších rokovaniach však došiel k názoru, že byty by sa nemali predávať dražbou, ale za jednotnú cenu za m2. Prenájom znie lákavo, no aj v Krásnej sú nájomné byty, je tam však veľmi vysoké nájomné. Na Baltickej nie sú sociálne byty. Do týchto bytových jednotiek fond rozvoja bývania nedal ani korunu a sú plne hradené z prostriedkov mesta. Keby sa tieto byty prenajali, museli by sa predávať za regulované ceny. Ak sa odpredajú, mesto môže tieto peniaze v priebehu 5 rokov možno aj 2-krát otočiť a za tie isté peniaze postaviť raz toľko. Preto je za odpredaj za určitých, tu schválených podmienok, jednotlivo, za pevne stanovenú cenu. Myslí si, že žiadateľ by mal byť zaviazaný, že v prípade odpredaja bytu počas 5 rokov, tento spätne ponúkne mestu na odkúpenie za nadobúdaciu cenu navýšenú o preukázané vložené finančné prostriedky.

p. Kočiš, poslanec MZ – Faktická poznámka. Podľa stanovených podmienok nevidí 
žiadnu výhodu pre kupujúceho. V čom spočíva tá výhodnosť? Keď dotyčný má peniaze, tak už má byt dávno kúpený. Tieto byty majú význam len pre realitnú kanceláriu, ktorá poskytne peniaze mladému páru. zaviaže ho nejakými špecifickými podmienkami a o 5 rokov sa stane vlastníkom bytu. Mesto sa takto zbaví bytov, realitná kancelária kupujúcich a všetko ide ďalej.

p. Boritáš, poslanec MZ -  Faktická poznámka. Osvojil si návrh p. Cengela a predložil 
ho spolu so svojim návrhovej komisii. Podmienky, na ktorých sa dnes dohodnú, umožnia rozbehnúť tento proces. Po čase sa prehodnotí a keď nebudú vyhovovať, môže ich následne zmeniť.

p. Halenár, poslanec MZ – Pre nedostatok času nemal možnosť pozrieť sa, čo je 
v koncepcii rozvoja bývania pre sociálne znevýhodnené skupiny. Ale ak je tam aj alternatíva, že sa majú byty aj odpredávať, tak celá koncepcia je červivá.
Predniesol niekoľko návrhov, ako vylepšiť alternatívu č. 2. 
Nevie, z akého dôvodu sú v bode 2 písm. c/ a  e/. 
V písm. c/ je strop pre mesačný príjem žiadateľov. Okrem toho, že je to jasne diskriminačné ustanovenie, ktoré vylučuje istú skupinu občanov tohto mesta z možnosti získať byt. Zužujú sa tak možnosti pre ľudí. 
Písm. e/ - žiadateľ a členovia jeho domácností vedú spôsob života, ktorý je v súlade so spoločenskými normami. Nevie si predstaviť, kto to bude skúmať. Predložil návrh, aby tie dva body boli z návrhu vypustené.
K spôsobu prideľovania bytov – Nájomné zmluvy budú uzatvárané na dobu určitú, na 5 rokov, bez možnosti predĺženia. Keď už mesto dalo toľko peňazí do výstavby bytov, nemali by slúžiť na tak dlhú dobu. Mesto by sa malo riadiť filozofiou pomoci, ak to má byť pomoc pre občanov Košíc a obmedziť časové trvanie nájmu na 12 mesiacov. Vtedy by každý žiadateľ vedel, že mu to bude slúžiť iba na preklenutie istej nevýhodnej bytovej situácie. Takto by sa zvýšila možnosť ubytovania, pri riešení ich bytovej otázky, pre väčší počet ľudí. Je presvedčený, že sa to dá v nájomnej zmluve ošetriť.
Mestské zastupiteľstvo v Košiciach podľa § 6 ods.2 písm. ad) Štatútu mesta Košice  schvaľuje prideliť byty na Baltickej ulici ako byty nájomné podľa predloženého návrhu variant č. 2 s týmito zmenami:
-   Vypustiť v alternatíve  2 body c/ a e/. 
- Vetu: Splnenie podmienok musia žiadatelia preukázať nasledovnými dokladmi, zmeniť na: Splnenie podmienok podporia žiadatelia preukázaním nasledovných dokladov.
	-   Slová „5 rokov“ zmeniť na „12 mesiacov“.
Na základe vyššie uvedeného je potrebné doplniť VZN mesta Košice č. 61.
K druhej odrážke: Touto navrhovanou zmenou by rád umožnil každému žiadateľovi, aby sa mohol slobodne rozhodnúť, čo z toho... /Vyčerpal časový limit na prednesenie diskusného príspevku./

p. Jutka, poslanec MZ  – V prípade odpredaja bytových jednotiek samostatne, by 
v návrhu na uznesenie malo byť uvedené, že získané finančné prostriedky budú viazané na výstavbu ďalších obecných bytov. 

p. Jeník, poslanec MZ -  Je problém rozdeliť 24 bytových jednotiek. Sociálna a bytová 
komisia prijala návrh, ktorý tu už p. Dittrich predniesol, no odzneli aj ďalšie návrhy a s niektorými sa aj stotožnil. Pripomenul, že existuje zákon 182/1993 Zb. tzv. bytový zákon a ten platí pre každého. Buď sa pôjde formou odpredaja a potom treba preveriť platnosť tohto zákona, alebo formou nájmu. 
K vystúpenie  p. Halenára – 12 mesiacov je krátka doba na to, aby v rámci alternatívy 2 mesto trochu pomohlo mladým rodinám, pretože potrebujú istý čas, aby niečo nadobudli a mohli riešiť svoju bytovú situáciu.
K vystúpeniu p. Cengela – Čechovova ulica je Nad jazerom. Bolo tam, postavených 42 bytových jednotiek s nadštandardným bývaním a mesto má VZN špeciálne pre tento obytný dom, na ktorý dostalo príspevok zo štátneho fondu rozvoja bývania. 6 bytov je pre imobilných. Nájomné je tam veľmi vysoké a obsadzovanie týchto bytov je problematické aj z dôvodu, že mesto neumožnilo odpredávať tieto byty do osobného vlastníctva.
Návrh p. Boritáša má svoje logické racio, no vnútorne mu nie je jasné, či podmienka, aby majiteľ tohto bytu spätne ho ponúkol mestu za nadobúcaciu cenu, je v súlade s bytovým zákonom, lebo vlastník bytu po 5 rokoch má právo s bytom nakladať podľa vlastného uváženia. Ak sa príjme táto podmienka, ktorá je nevýhodná pre vlastníka, potom takýto odpredaj je najlepším riešením.
Získať finančné prostriedky za 24 bytových jednotiek a bleskove ich investovať a získať ďalšie bytové jednotky, je tiež pre mesto výhodné, lebo s 24 bytovými jednotkami ako nájomnými bytmi, aj keď má hlboké sociálne cítenie, je ťažko dlhodobo pomáhať.

p. Fililpko, námestník primátora mesta Košice – Požiadal poslancov, aby v diskusii 
vystupovali konštruktívne, vecne a predniesli nejaký návrh, lebo  treba postúpiť v bodoch programu trochu ďalej.

p. Cengel, poslanec MZ – Čo sa týka  návrhu spätného odpredaja, bude to za nákupnú 
cenu navýšenú o preukázateľné vložené finančné prostriedky do bytu Je to v súlade s zákonom.
Na Čechovovej boli postavené byty, ktoré sa začali stavať ako sociálne a dodnes nie sú všetky byty obsadené, pretože je tam vysoké nájomné.  Aj v prípade Baltickej by bolo nájomné vysoké, lebo to nie sú sociálne byty. Neboli tu síce použité prostriedky od štátu, ale nájom by sa vypočítaval z vynaložených nákladov a tiež by bol vysoký.
Nemôže súhlasiť ani s tým, žeby sa byty dali do nájmu a potom by sa odkúpili, lebo v momente, keď sa dá byt do nájmu, nastupuje regulovaná cena za odpredaj 200,- Sk/m2.

p. Mutafov, poslanec MZ – Faktická poznámka. Predniesol procedurálny návrh, aby 
rokovanie mestského zastupiteľstva bolo do 17.00 hod. a potom by sa prerušilo. Požiadal, aby sa o jeho návrhu hlasovalo.

p. Filipko, námestník primátora mesta Košice – Dal hlasovať o procedurálnom návrhu,
	aby sa rokovanie mestského zastupiteľstva prerušilo o 17.00 hod.

Hlasovanie č. 40: za 38, proti 3, zdržali sa 4.

p. Halenár – Dokončil svoj diskusný príspevok. Zámenu textu z „musia“ na 
„podporia“ odôvodňuje tým, že sú tam niektoré podmienky, napr. výška príjmu, ktoré sa bijú. Návrh predávať sa bije s úvodnou vetou tohto materiálu „Koncepcia rozvoja bývania pre sociálne znevýhodnené skupiny“, to nejde do kopy.  Keďže sú to peniaze mesta, mesto by malo mať čo najväčší záujem  pomáhať preklenúť aspoň tých 12 mesiacov zlú bytovú situáciu čo najviac občanom. Preto navrhol zmenu z 5 rokov na 12 mesiacov. Nemá to byť pomoc pri riešení bývania ale pomoc na preklenutie zlej bytovej situácie.

p. Filipko, námestník primátora mesta Košice – Uzavrel diskusiu a požiadal poslancov,
	aby svoj názor vyjadrili hlasovaním. Odovzdal slovo návrhovej komisii.

p. Jeník, poslanec MZ – Návrhová komisia dostala 2 návrhy. Ako prvý predniesol 
návrh p. Boritáša.
Mestské zastupiteľstvo v Košiciach podľa § 6 ods.2 písm. ad) Štatútu mesta Košice  schvaľuje postup pre nakladanie s obecnými bytmi na Baltickej ul. v Košiciach takto :
1. Mesto Košice určí jednotnú – pevnú, primeranú cenu za jednotlivé bytové jednotky, v ktorej budú zohľadnené minimálne všetky náklady mesta, spojené 
s výstavbou bytového domu a ďalšími nákladmi spojenými s prácami až do ukončenia celého procesu odpredaja.
2. Mesto Košice bude jednotlivé bytové jednotky odpredávať na základe týchto pravidiel : 
a)   žiadatelia musia spĺňať všetky podmienky pre odkúpenie bytu uvedené
      v dôvodovej správe na strane č. 2,
b)	Mesto Košice v najbližšom čase zverejní vhodným spôsobom ponuku pre obyvateľov Mesta Košice, s možnosťou požiadať o odkúpenie obecného bytu na Baltickej ulici, aj so schválenými podmienkami,
c)	výber uchádzačov bude zrealizovaný formou verejného losovania jednotlivo pre každú bytovú jednotku, s možnosťou vylosovania aj náhradníkov, za cenu stanovenú spôsobom uvedeným v bode 1.,
d)	Mesto Košice pripraví kúpno-predajnú zmluvu tak, aby v nej boli stanovené také pravidlá, ktoré zabezpečia účel využitia týchto bytov a dodržiavanie podmienok. 
e)	Získané finančné prostriedky z odpredaja týchto bytových jednotiek, budú účelovo viazané na zabezpečenie výstavby ďalších obecných bytov,
f)	žiadateľ sa zaväzuje, že v prípade odpredaja bytu v priebehu 5 rokov tento spätne ponúkne mestu za nadobúdaciu cenu navýšenú o preukazne vložené finančné prostriedky do bytu.

Hlasovanie č. 41: za 38, proti 1, zdržali sa 8.

p. Filipko, námestník primátor mesta Košice – Konštatoval, že po prijatí tohto 
uznesenia, je hlasovanie o návrhu p. Halenára bezpedmetné.
18. Priebežná informácia o koordinovaní a spracovaní projektov

p. Vargovčák, námestník primátora mesta Košice – Materiál pojednáva o koordinovaní
	a spracovaní projektov, ktoré podalo mesto Košice do 17.7.2007.

p. Buraš, poslanec MZ – Faktická poznámka. Predniesol procedurálny návrh, ktorý 
súvisel s tým, že materiál, o ktorom sa má rokovať je dôležitý a komisia regionálneho rozvoja a cestovného ruchu mala posledné rokovanie v priestoroch starej krytej mestskej plavárne a rád by podal mestskému zastupiteľstvu o tomto rokovaní podrobnú správu. Zrejme bude k tomu aj dosť zaujímavá diskusia, lebo niektoré objekty ako napr. Kongresové centrum na Námestí osloboditeľov, zmenili vlastníka a do 17.00 hod. by s to nestihlo, teda jeho procedurálny návrh znel, aby sa VII, rokovanie mestského zastupiteľstva prerušilo v tejto chvíli.
Zároveň pozval prítomných pozrieť sa na program, ktorý bežal v rámci európskych programov pred budovou Magistrátu mesta Košice. Má prísť aj európsky komisár p. Figeľ a zaujímavé by mohlo byť aj stretnutie so zahraničnými hosťami, ktorí prijali pozvanie mesta.

p. Filipko, námestník primátora mesta Košice – Rád by akceptoval tento návrh, no 
majetkovým oddelením bol požiadaný, aby sa prejednal aj bod 36. Je na mestskom zastupiteľstve, aby o tom rozhodlo.

Hlasovanie č. 42: za 30, proti 5, zdržali sa 9.

p. Filipko, námestník primátora mesta Košice – Nakoľko bol procedurálny návrh 
prijatý, poďakoval prítomných za účasť a rokovanie prerušil. O termíne pokračovania budú poslanci včas informovaní.

––-     ––-     ––-

Pokračovanie VII. rokovania Mestského zastupiteľstva v Košiciach dňa 11.9.2007

p. Knapík, primátor mesta Košice -  Podľa prijatého uznesenia MZ č. 233 zo dňa 
30.8.2007 pokračuje sa v VII. rokovaní mestského zastupiteľstva. V úvode konštatoval, že z 50 poslancov bolo prezentovaných 32, čo je nadpolovičná väčšina  a mestské zastupiteľstvo bolo uznášania schopné.
Rokovanie bolo prerušené v bode 18 o priebežnej informácii o koordinácií a spracovávaní projektov.

––-     ––-     ––-

18. Priebežná informácia o koordinovaní a spracovaní projektov

p. Knapík, primátor mesta Košice – K tomuto bodu už rozprava bola otvorená. Vyzval 
poslancov, aby sa hlásili do rozpravy.

p. Mutafov, poslanec MZ -  MČ Košice – Západ dostala 300 tis. Sk na vypracovanie 
projektovej dokumentácie na veľkú budovu na Laboreckej ulici za účelom vytvorenia priestoru pre ťažšie prípady ZOSky, ako je altzheimer Táto je už vypracovaná a stálo by za to pracovať  aj na možnosti prefinancovania tohto diela cez fondy, ale to zatiaľ v projektoch zahrnuté nie je.  Bolo by dobre o tom jednať na úrovní námestníka primátora p. Vargovčáka a na nasledujúcom rokovaní mestského zastupiteľstva poskytnúť informáciu o možnosti zaradiť túto aktivitu do mestských projektov a  požiadať o finančné prostriedky na tento konkrétny cieľ.

p. Halenár, poslanec MZ -  Spýtal sa predkladateľa, či na základe diskusie na komisii 
ide o totálne prepracovanie pôvodného textu, alebo do značnej miery prepracovanie pôvodného textu, alebo ide iba o aktualizáciu. Svedčí o tom čas i peniaze navrhované v texte. Aby vedel, ako má hlasovať, potrebuje vedieť, koľko stálo vypracovanie prvej analýzy PHSR, či mesto za to platilo nejaké peniaze a ak áno, tak komu - ktorej organizácii.

p. Buraš, poslanec MZ – V predloženom materiáli je uvedené, akým spôsobom sa 
pripravujú projekty. Komisia rozvoja a cestovného ruchu ho na svojom zasadnutí prerokovala s odporúčaním  zobrať ho na vedomie. Komisia zasadala v priestoroch bývalej krytej plavárne na Rumanovej ulici. Tento objekt je v správe mesta Košice a aj patrí mestu Košice. Na rokovaní komisie bol prítomný riaditeľ TEHO p. Bartoš a hovorilo sa o možnosti využitia tohto objektu, ktorý je vo vážnom havarijnom stave. Časť budovy slúži ako zásobáreň technológií pre vedľajší otvorený plavecký areál. Členovia komisie odporučili prijať niekoľko opatrení a návrhov na ďalšie využitie tohto priestoru, kde problémy pretrvávajú od 90-tých rokov. Priestory na Rumanovej ulici sú limitované a nie je tu možné umiestniť taký komplex vitálneho sveta, ako bol vypracovaný zo strany TEHO s nákladom cca 227 mil. Sk, lebo tam nie sú zohľadnené všetky aspekty ďalšieho využívania. Komisia zastáva názor, že vzhľadom na skladbu obyvateľstva by bolo potrebné na daný objekt vypísať verejnú súťaž o najlepší multifunkčný zámer.
Problém je pomerne aktuálny z dôvodu, že práve programové a finančné obdobie na rok 2007 pre eurofondy umožňuje pripraviť projekt tak, aby to v najmenšej miere zaťažilo rozpočet mesta, nakoľko sa očakáva, žeby sa cez ne mohlo prefinancovať až 95 % celkových nákladov pri kombinácii so súkromným sektorom. Rekonštrukcia by prispela k rozvoju cestovného ruchu, ktorý sa v súčasnosti v Košiciach komplexne nerieši.

p. Halenár, poslanec MZ -  Siahol otázku týkajúcu sa PHSR, lebo sa týka až ďalšieho 
bodu. 

p. Orgonášová, vedúca oddelenia strategického rozvoja a financovania MMK
Predložený materiál je iba priebežnou informáciou o projektoch, ktoré sa spracovali na základe aktuálnych výziev, ktoré boli publikované a budú schválené európskou komisiou. Neišlo o európske fondy, reagovali prevážne na štátne dotácie, preto sa tam premietli tie úlohy mesta, ktoré sú v materiáli popísané. 
Predpokladajú, že úlohu Laboreckej, ktorú by p. Mutafov rád riešil, budú môcť riešiť z fondu sociálneho rozvoja v nasledujúcom období. Skontaktujú sa s ním a prehodnotia predpokladané podmienky pre realizáciu.
K využitiu bývalého objektu starej krytej plavárne na využitie vitálneho sveta – Zaoberali sa možnosťami, či sa tam bude realizovať vitálny svet, alebo možnosti spoločenského využitia pre košičanov, resp. wellnes aktivity. Zaradia tento program do rozvojových zámerov mesta Košice a zároveň budú sledovať výzvy tak, aby na tento zámer získali prostriedky.
Od doby spracovania materiálu došlo k výraznejším posunom. Mesto pracuje na ďalších projektoch a ďalších výzvach. Informácia je pripravená na nasledujúce rokovanie mestskej rady.

p. Knapík, primátor mesta Košice – Uzavrel rozpravu a dal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 6 ods. 2 písm. 
ad) Štatútu mesta Košice berie na vedomie priebežnú informáciu o koordinovaní a spracovaní projektov.

Hlasovanie č. 43: za 43, proti -, zdržal sa -.

––-     ––-     ––-

19. Informácia o postupových krokoch procesu aktualizácie Programu 
      hospodárskeho a sociálneho rozvoja mesta Košice

p. Knapík – Práce na tejto úlohe vyplývajú z uznesenia MZ č. 93/2007, ktoré ukladá
riaditeľovi MMK vytvoriť organizačné, materiálne, personálne a technické podmienky na to, aby sa tento programový dokument mesta aktualizoval, aby sa zapracovali zmeny, ktoré priniesol vývoj v spoločnosti a legislatíve. Zabezpečí sa tým kompatibilita tohto programového dokumentu a jeho previazanosť s možnými zdrojmi na prefinancovanie. Aj na Program hospodárskeho a sociálneho rozvoja Košického samosprávneho kraja.

V rozprave vystúpili:

p. Boritáš, poslanec MZ – Predniesol pozmeňujúci návrh na uznesenie, lebo v bode 
žiada nie je určený termín. 
Mestské zastupiteľstvo v Košiciach žiada predsedov poslaneckých klubov delegovať svojich zástupcov do rady pre aktualizáciu PHSR vytváranej zo zástupcov mestského zastupiteľstva v Košiciach, v zmysle platného uznesenia Mestského zastupiteľstva v Košiciach pre zloženie komisií. Zodpovední: predsedovia poslaneckých klubov, termín: do 19.9.2007.

p. Halenár, poslanec MZ – Aj na základe rozpravy v komisii životného prostredia,
verejného poriadku a ochrany zdravia, v značnej miere sa jedná o materiál, ktorý bude takmer novým materiálom, o čom svedčí navrhovaný čas na prípravu aktualizácie –minimálne 8,5 mesiaca. Veľmi mu vadí, že nie je daný presný dátum ukončenia., ale je tam použité slovo minimálne. Vadí mu aj položka viac ako milión korún, ktorá ma mesto za spracovanie zaplatiť.
Požiadal, aby predkladateľ uviedol, koľko stálo vypracovanie prvého programu a akej organizácii? Nakoľko sa výsledky analýz z doterajšieho programu premietli v plánoch mesta a aké konkrétne riešenia boli realizované na základe súčasného programu hospodárskeho a sociálneho rozvoja. 

p. Orgonášová, vedúca oddelenia strategického rozvoja a financovania MMK.
Finančné zabezpečenie procesu realizácie – je pravda, že celková suma s ktorou rátajú pri zabezpečení aktualizácie tohto dokumentu dosahu 1 mil. Sk, pričom počítajú s tým, že časť týchto prostriedkov bude venovaná na expertízy v rámci tohto procesu. Mali by spolupracovať pri zabezpečení aktualizácie s expertnou organizáciou. Počítajú so sumou zhruba 500 tis. Sk. Ďalších 500 tis. Sk by sa malo použiť na zabezpečenie procesu s aktualizáciou odmeny členov tímov, technické a administratívne zabezpečenie. Tieto procesy dnes už nie je možné robiť bezplatne, nakoľko sa musia spracovať aj rôzne odborné posudky. Prepočítavali, či by nebolo výhodnejšie na túto úlohu prijať dvoch zamestnancov, ale vzhľadom na náklady spojené s odvodmi a daňovými povinnosťami, táto suma by presiahla výšku 500 tis. Sk. Ak bude dobre spracovaný zmluvný vzťah, bude možná aj vynutiteľnosť. 
Dĺžka procesu sa môže zdať dlhšia, ale bude pozostávať zo štyroch fáz a je potrebné zabezpečiť dôslednú previazanosť s územným plánom a finančným plánom. V súčasnosti zákon na podporu regionálneho rozvoja, ktorý je v pripomienkovom konaní, počíta s takýmito zmenami. Tiež môže vzniknúť otázka, čo do doby, kým vznikne nový dokument. Dovtedy sa mesto bude opierať o doposiaľ platný Program hospodárskeho a sociálneho rozvoja. Nový program by mal byť spracovaný do 31.12.2008, lebo po 1.1.2009 už nebudú akceptované žiadne žiadosti o priznanie prostriedkov z fondov, ktoré sa nebudú opierať o novo spracované programy hospodárskeho a sociálneho rozvoja. Na otázku, koľko prostriedkov sa vynaložilo v minulom období na spracovanie  Programu hospodárskeho a sociálneho rozvoja nevie presne odpovedať. Predpokladá, že to bolo v rozsahu mzdových prostriedkov dvoch zamestnancov a mohla to byť obdobná čiastka, s akou sa počíta teraz.

p. Halenár, poslanec MZ –Faktická poznámka. Jemu sa to jasné nezdalo a v priebehu 
5 minút nepočul odpoveď ani na jednu z dvoch otázok, ktoré položil. Zopakoval ich. 
Platilo mesto nejakej firme za vyhotovenie prvého Programu nejaké peniaze? Chcel to počuť a ak  áno, tak akej organizácii.  Je jasné, že sa na programe spolupodieľali aj zamestnanci MMK.
Nakoľko sa výsledky analýz z doterajšieho Programu premietli v plánoch mesta a aké konkrétne riešenia boli realizované na základe súčasného Programu?

p. Knapík, primátor mesta Košice – Presná odpoveď môže byť poskytnutá písomne.
Štart prác na tomto programovom dokumente bol v októbri 2003. Robil sa komunitnou formou, zapojených bolo okolo 130 občanov mesta, predstaviteľov rôznych inštitúcií, ktorí boli prizvaní k spolupráci. Ak sa k tomu pripočítajú aj odborné komisie, predstavuje to spolu okolo 400 ľudí. Počas prípravy pracovali na tom 2 interní zamestnanci od februára 2004 do doby, kým sa programový dokument v novembri 2004 neschválil. V septembri 2004 bol objednaný oponentský posudok cez agentúru samosprávneho kraja, za ktorý mesto zaplatilo cca 40 tis. Sk.

p. Gamcová, poslankyňa MZ – Tiež sa zúčastnila na príprave Programu 
hospodárskeho a sociálneho rozvoja. Pán Halenár by si mohol vyžiadať odpoveď na interpeláciu p, Bombovej, nepamätá si presne kedy, ale bola to presne tá istá otázka, aké boli odmeny za vypracovanie Programu hospodárskeho a sociálneho rozvoja. Zato dobre si pamätá, že odpoveď vyvolala na tvárach mnohých poslancov nielen otázniky, ale aj úsmevy. Osobne bola jednou z vedúcich členov, mala na starosti sekciu „seniori“, na príprave sa podieľala nielen skúsenosťami, ale aj poctivou prácou na celom procese a robila to bez úhrady. Potom sa dozvedela, že niektorí členovia za to dostali stovky tisíc korún. Boli to práve členovia, ktorí mali práve prepojenie aj na politické strany, ktoré sú dnes v koalícií a myslí si, že dodnes nebola doriešená táto otázka. Celkom sa na to zabudlo. Nebolo to fér a čísla, ktoré tu znovu vidí v rozpočte,  evokujú v nej myšlienku, že to dá celé preveriť prokuratúre, lebo je to zrejme jediný postup, ktorý v tomto zastupiteľstve funguje.  Ako poslanec nevidí zmysel toho celého. Plán hospodárskeho a sociálneho rozvoja bol schválený, ten mal nejaké výstupy a neboli to nezmysly. Išlo o tímovú prácu odborne zdatných ľudí a dnes je tu návrh na prepracovanie. Pripadá jej to, že sa znovu musia vygenerovať inštitúcie, ktoré sa napoja na rozpočet mesta a poslanci sa dozvedia, že to stálo ďalšie milióny a pritom nevidí praktické výsledky. Má podozrenie, že tu sa len vylievajú peniaze, ktoré sa môžu použiť na niečo úplne iné.

p. Knapík, primátor mesta Košice – Na to sa dá ťažko reagovať, no nemyslí si, žeby 
postup nebol regulárny a takýto materiál sa nedal pripraviť iba s internými zamestnancami. Vonkoncom si nemyslí, že po troch rokoch, keď sa aj prijalo uznesenie, ktoré ukladá povinnosť pravidelne hodnotiť tento Program a robiť odpočet, keď sa mení legislatíva, žeby sa tento materiál nemal dopracovať. Toto nie je vymyslená práca, cez ktorú by sa niekomu platilo. Dnes sú programové dokumenty obcí v zmysle platnej legislatívy postavené na takú úroveň, že bez nich nie je ani možné žiadať o finančné prostriedky. Ide o odborne spracovaný materiál, ktorý si mesto objednáva. Do akej miery ho využije, to závisí od podmienok. Ak budú dôvody, prečo sa to nezrealizuje, tak to zostane v zásuvke. Sú zmarené projekty, ktoré sa nemôžu realizovať, no Program hospodárskeho a sociálneho rozvoja medzi ne nepatrí. Je to živý dokument, ku ktorému sa treba pravidelne vracať a rozvoj mesta v kompatibilite na tento dokument realizovať.

p. Halenár, poslanec MZ – Znelo mu dobre to, čo primátor mesta povedal na záver.
Reagoval na spomenutý fakt, že predchádzajúci program nebol veľmi dobre previazaný s ostatnými dokumentmi mesta a to na územný a finančný plán. Za posledné roky na aktualizáciu územného plánu nebolo vyčlenených veľa peňazí a v tomto smere zlyhal Magistrát mesta Košice a ľudia – analytici, ktorí pripravovali návrh rozpočtu.
Rád by dostal odpoveď aj na druhú otázku. 
To čo spomínala p. Gamcová, je dosť desivý obraz. Zle sa to počúvalo. Dúfa, že v písomnej odpovedi, ktorú dostane, že koľko peňazí bolo zaplatených a akým organizáciám, ak boli platené mestom, bude uvedená skutočnosť.

p. Gamcová, poslankyňa MZ, Faktická poznámka. Má pocit, že niektorí ju dobre
nerozumeli, ale ozaj si myslí, že plán bol schválený. Pracoval na ňom tím odborníkov a nemyslí si, že je správne znovu vytvárať expertnú skupinu, platiť ju. Prečo sa znovu neoslovia tí ľudia, ktorí to vedia, ktorí tvorili pôvodný materiál, ktorí na tom pracovali, ktorí majú osobné skúsenosti? Je ich tu dosť, veď Košice majú veľa neziskových organizácií, ktoré robia sociálnu prácu a navyše je tu sociálna komisia, ktorá má 22 členov – odborníkov z rôznych oblastí. Prečo nevyužiť tento potenciál, ale zase hľadať nejakých expertov a mesto bude stáť milióny korún niečo, čo sa potom pomenuje ako zmarené. Považuje to za nezmysel.

p. Knapík, primátor mesta Košice – Nebude na všetko reagovať, ale ráno na porade dal 
pokyn, aby oddelenie strategického rozvoja opätovne oslovilo tých ľudí, ktorí v období 2003-2004 boli zapojení do tejto práce a opäť ich pozvalo k spolupráci. Je to spoločnou vecou všetkých, či sa niektoré veci zrealizujú a iné nie. Ide o to, čomu sa pri hlasovaní prikladá väčšia váha. Treba si priznať ako chybu, že sa pracovníci mesta a poslanci už prijatému programu dostatočne nevenovali.

p. Halenár, poslanec MZ – Faktická poznámka. Reagoval na fakt, ktorý spomenula 
poslankyňa p. Gamcová a to je zapojenie komisií.  Ak sa pozrie na dve komisie, v ktorých je on a to komisiu dopravy  a výstavby a komisiu životného prostredia, je mu veľmi ľúto, že po roku musí konštatovať, že sa nepodarilo presadiť ani jeho návrh na plán práce. Komisia ani nemá chuť si stanoviť plán práce na dlhšie obdobie. Keďže sú poslancami občanov tohto mesta, mali by mať dostatok informácií o reálnych problémoch, ktoré trápia občanov tohto mesta. Treba sa pokúsiť urobiť z toho celomestskú systémovú vec. Komisie však nemajú chuť pracovať, nemajú chuť stanoviť si isté plány svojej činnosti.

p. Knapík – Ukončil diskusiu a dal slovo návrhovej komisii.

p. Lukán, poslanec MZ – Prečítal doplňujúci  návrh p. Boritáša. 	
Mestské zastupiteľstvo v Košiciach podľa § 6 ods. 2 písm. ad) Štatútu mesta Košice berie na vedomie informáciu o postupových krokoch procesu aktualizácie Programu hospodárskeho a sociálneho rozvoja mesta Košice. 
Žiada predsedov poslaneckých klubov delegovať ich zástupcov do Rady pre aktualizáciu Programu hospodárskeho a sociálneho rozvoja mesta Košice vytváranej zo zástupcov Mestského zastupiteľstva v Košiciach v zmysle platného uznesenia MZ v Košiciach pre zloženie komisií. Termín: do 19.9.2007, zodpovední: predsedovia poslaneckých klubov.

Hlasovanie č. 44: za 36, proti 1, zdržali sa 5.

––-     ––-     ––-

20. Petícia občanov mesta Košice a priľahlých obcí  k plánovanému zvýšeniu 
      množstva spaľovaných odpadov

p. Knapík – Petícia bola predložená na júnovom rokovaní mestského zastupiteľstva
a dotýkala sa zámeru spoločnosti Kosit realizovať svoj projekt technizácie spaľovne a dobudovania turbíny, ktorou by sa mala zvýšiť efektívnosť využívania potenciálu, ktorý vzniká spaľovaním odpadu. Z formálneho hľadiska petícia spĺňa podmienky a mesto sa zaviazalo, že bude prihliadať aj na pripomienky priľahlých obcí a bude dbať aj na ich kvalitu života. Nakoľko bola petícia smerovaná k mestskému zastupiteľstvu, treba ju prerokovať.

p. Halenár, poslanec MZ – Keďže sa v prvom riadku píše, že občania žiadajú 
poslancov, aby nepodporili priemyselný plán spoločnosti Kosit, ktorý bol nakoniec v zastupiteľstve schválený, spýtal sa, v akom štádiu je jeho realizácia.

p. Knapík, primátor mesta Košice -  Toto je otázka nad rámec tohto bodu, lebo petícia 
bola doručená v čase, keď sa o tomto materiáli rokovalo a mala zvýšiť vážnosť aktivít, ktoré boli v tom čase organizované. Materiál bol schválený, boli tam zadefinované isté podmienky. V závere týždňa by sa malo stretnúť predstavenstvo, na ktorom by mala odznieť aj informácia, ako postúpili práce na projekte.
	Uzavrel rozpravu a dal slovo návrhovej komisii. 

p. Lukán, poslanec MZ - Mestské zastupiteľstvo v Košiciach  podľa § 6 ods. 2 písm. 
ad) Štatútu mesta Košice berie na vedomie doručenú petíciu občanov mesta Košice a priľahlých obcí k plánovanému zvýšeniu množstva spaľovaných odpadov.

Hlasovanie č. 45: za 38, proti -, zdržali sa 3.

––-     ––-     ––-

21. Interpelácie poslancov MZ

p. Halenár, poslanec MZ – Interpelácie na námestníka primátora mesta Košice 
p. Čečka, ako predsedu majetkovej komisie. 
Aké odpovede dostal od jednotlivých  klubov v mestskom zastupiteľstve na požiadavku vznesenú na majetkovej komisii, obnoviť zákaz predaja nehnuteľností v majetku mesta na Hlavnej ulici? Žiada odpoveď vo forme: názov klubu, dátum otázky, dátum odpovede, samotná odpoveď.
Kto navrhol a akým spôsobom bolo rozhodnuté o hlasovaní v majetkovej komisii aklamačným spôsobom? Jestvuje záznam o tomto konkrétnom hlasovaní členov komisie, alebo aj toto prebehlo aklamačne?

p. Mutafov, poslanec MZ – Interpelácia na primátora mesta.
Po zvážení by bolo vhodné vytvoriť pracovnú komisiu na spracovanie histórie mesta Košice aj v súvislosti s tým, že mesto by sa mohlo prezentovať publikáciou, ktorá by bolo syntetickým materiálom do roku 1945, alebo možno až do roku 1989. Ucelené dejiny Košíc nie sú, pritom je to súčasť prezentácie a tradície. Je tu viacero miestnych historikov, napr. p. Duchoň, alebo niektorí ďalší, ktorí na týchto témach pracovali. Bolo by potrebné zvážiť možnosti práce tejto komisie a poveriť nejakú osobu, ktorá by to v dohľadnej dobe vystúpila so základným rámcom organizačného zabezpečenia vydania takejto publikácie. Apeluje aj preto, lebo istá forma lokalpatriotizmu a hrdosti na svoje mesto súvisí aj s tým, či sú takéto dejiny spracované. Je jedna publikácia, ktorá končí 18. storočím, no modernejšie dejiny, ktoré by siahali do dneška, spracované nie sú. 

p. Knapík, primátor mesta Košice – Je to podnetný nápad, budú sa tým zapodievať.

p. Horváth, poslanec MZ – Interpelácia na námestníka primátora mesta p. Vargovčáka.
Pred dvomi rokmi, keď pracovala komisia  na riešení stavu na sídlisku Luník IX, mali informáciu, že na sídlisku Luník IX je dlh vo výške cca 1.250 mil. Sk. Väčšia časť z toho dlhu pripadla na penalizáciu. Nakoľko od tejto doby sa tento údaj mohol radikálne zmeniť, požiadal, aby mu bola poskytnuté tieto informácie: Aká je celková výška dlhu na nájomnom, na dodávke vody a odvoze  komunálneho odpadu? Koľko z toho je istina a koľko predstavuje penalizácia? Aké opatrenia príjima bytový podnik na zmenu tejto situácie? 	Odpoveď žiada zaslať písomne.

p. Matoušek, poslanec MZ – Interpelácia na primátora mesta Košice.
K Mestskému futbalovému klubu – požiadal primátora mesta, aby pripravil skutočne kompletný materiál na najbližšie mestské zastupiteľstvo na tému, čo ďalej s MFK. Dôvodom interpelácie je informácia v novinách, že MFK odpredáva časť pozemku, ktorý mu mesto dalo za 1,- Sk. Je to závažný zásah aj z toho dôvodu, že je to majetok občanov mesta. Treba preto k tomu zaujať veľmi vážne stanovisko.

p. Gamcová, poslankyňa MZ – Interpelovala primátora mesta.
Zaujíma ju, kedy budú podpísané zmluvy na prenájom zrušených škôl, kedy bude celý tento proces aktuálny a taktiež zmluvy na prenájom priestorov, ktoré by mali byť aktualizované v zmysle už prijatého uznesenia na zvýšenie výšky nájomného.
Kedy sa začne prevádzka jedálne? 
Ako sa kreujú výberové komisie na takéto účely? Dozvedela sa, že výberová komisia bola  v zložení pp. Čečko, Matoušek a Boritáš. Prečo práve títo traja ľudia boli v nej? Na základe akého pravidla bola konštituovaná táto výberová komisia? Bude sa takýmto spôsobom pokračovať aj naďalej?

p. Knapík, primátor mesta Košice – Nakoľko sa s interpeláciou už nikto neprihlásil, 
uzavrel tento bod.

Písomná interpelácia:

p. Hulmečíková, poslankyňa MZ – Interpelovala primátora mesta:
1. vo veci zosúladenia cestovného poriadku autobusov a električiek na zastávke „železničná stanica“ s príjazdom vlakov vo večerných hodinách.
2. vo veci výročia havárie električky pri amfiteátri, kde navrhuje zriadenie pamätného miesta pripomínajúceho túto tragédiu.
3. vo veci zabezpečenia bezpečnosti chodcov na Vodnej ulici, nakoľko vodiči áut neprispôsobujú rýchlosť charakteru vozovky a ohrozujú chodcov. Navrhuje riešiť to buď retardérmi, alebo značkou.

––-     ––-     ––-

22. Dopyty, informácie, vysvetlenia

p. Boritáš, poslanec MZ – Predniesol viac dopytov.
1. Čo sa týka odpredaja lístkov v prostriedkoch MHD, požiadal primátora mesta, aby bol tento problém riešený na mimoriadnom mestskom zastupiteľstve v septembri 2007. Ide mu o to, aby tento predaj vodičom nesťažoval prácu Požiadal, aby k tomuto problému bola pripravená dôvodová správa a uznesenie. 
2. Dopyt na riaditeľa MMK k Čechovovej ulici. Má informáciu, že tam nie sú všetky byty obsadené. Navrhol preveriť to a ak to je pravda, tak prijať také opatrenia, aby tam nebol žiaden byt prázdny.
3. Dopyt na riaditeľa MMK k rekonštrukcii železničného podjazdu na Palackého ulici.  Spýtal sa, či je pamätané na podchod pre chodcov a vozíčkárov. Vie, že to nerobí mesto, ale plní vôľu občana, ktorý ho s touto otázkou oslovil.
4. Poslanci dostali do schránky list: Informácia k možnosti vykonávania zmien v rámci procesu prípravy materiálov na rokovanie mestského zastupiteľstva podpísaný vedúcou legislatívno-právneho oddelenia. V tomto liste mimo iného je uvádzané, čo všetko by mal rokovací poriadok obsahovať, resp. aké zmeny treba urobiť. V súvislosti so zmenou zákona vznikla Rada starostov, čo nie je zakomponované v Rokovacom poriadku Mestského zastupiteľstva v Košiciach. Zhrozil sa nad záverečnou vetou, kde sa uvádza, že rokovací poriadok treba upraviť so zvážením od začiatku budúceho volebného obdobia. Touto formou vyjadruje vážne výhrady voči činnosti legislatívno-právneho oddelenia, najmä jeho vedúcej, nakoľko zdieľa názor, že povinnosťou tohto oddelenia je aj sledovanie všetkých zmien legislatívno-právnych predpisov týkajúcich sa najmä mesta Košice s tým, aby všetky legislatívno-právne normy a predpisy mesta Košice boli v čo najkratšom možnom čase aktualizované. Preto dôrazne žiada, aby v tejto oblasti nastala v krátkom čase náprava. Predpokladá, že na najbližšie rokovanie bude predložený návrh na úpravu rokovacieho poriadku MZ
5. Dopyt na riaditeľa MMK. Je schválené uznesenie MZ č. 232 o nakladaní s obecnými bytmi na Baltickej ulici. Spýtal sa, aký je stav, či je pripravená verejná ponuka pre obyvateľov mesta. Už ho oslovili 3 rodiny s otázkou, ako majú postupovať. Termín v uznesení je do konca októbra. Požiadal, aby bol pre občanov - žiadateľov vytvorený dostatočný priestor, aby si stihli zabezpečiť potrebné podklady a finančné zdroje. Požiadal, aby urýchlene bola stanovená cena bytov a aby sa proces posunul ďalej. Ide mu o to, aby záujemcova mali dostatočný časový priestor na splnenie všetkých stanovených podmienok.

p. Kočiš, poslanec MZ – Dopyt na riaditeľa MMK. Treba zvážiť, či treba pracovníkov 
zo stavebných úradov dávať na pracoviská v Kancelárii prvého kontaktu. Osobne sa mu stalo, že počas stránkových dni prišiel na stavebný úrad za dotyčnou osobou a bolo mu povedané, že je v Kancelárii prvého kontaktu. Zdá sa mu správnejšie, aby tí ľudia boli na svojom pracovisku, lebo tam sú oveľa potrebnejší, než čakať na občana s nejakou nekonkrétnou otázkou. Na stavebných úradoch v rámci stránkových hodín dostávajú konkrétne otázky, na ktoré vedia konkrétne odpovedať. Ďalšia vec je, že stavebné úrady podliehajú kontrole Krajskému stavebnému úradu, podliehajú štátnej kontrole a nezdá sa mu vhodné využívať ich pre účely miestnej samosprávy.
Ďalej sa spýtal, či treba na zaplátanie jednej diery na ceste PPP projekt, či nestačí na to vedro asfaltu. Diera je na výjazde z Luníka VII na Triedu SNP – smer magistrát a straší už 4 mesiace. Žiadal, aby tá diera bola čo najskôr zalepená.

p. Knapík, primátor mesta MZ – Na zaplátanie jednej diery iste netreba  projekt PPP. 
Tú ďalšiu požiadavku prehodnotí riaditeľ MMK aj s vedúcim oddelenia. 
Pracovníci stavebných úradov, ktorí sú začlenení do Kancelárie prvého kontaktu, tam majú vykonávať kompetenciu, ktorú majú v pracovnej náplni. Nezastupujú tam iné oddelenia, ale riešia veci, ktoré sa týkajú stavebných konaní.

p. Jutka, poslanec MZ – Dopyt na riaditeľa MMK. Pokiaľ vie, Magistrát mesta Košice 
má podpísanú zmluvu s firmou J.C.Deko ohľadom osadenia prístreškov. Bol oslovený občanmi, či nie je možnosť osadenia prístrešku na zastávke MHD na Kremnickej ulici. Je to pokračovanie autobusovej trasy č. 34. Na jednej strane je osadená plechová búda, ktorú v prípade dažďa nie je možné využívať, lebo sa tam hromadí voda, Požiadal o preverenie možnosti vybudovania tohto prístrešku na tejto zastávke obojstranne.

p. Kočiš, poslanec MZ – Faktická poznámka k tomu, ako to myslel so stavebnými 
úradmi. V kancelárii prvého kontaktu je človek, ktorý nemá so sebou dokumentáciu ani územný plán. Nevie preto konkrétne odpovedať. Prospešnejší je priamo vo svojej kancelárii, kde má potrebné veci a vie priamo odpovedať.

p. Knapík, primátor mesta Košice – Prehodnotí sa to.

p. Lukán, poslanec MZ – Na aprílovom MZ sa schválilo vyradenie štyroch základných 
škôl zo siete základných škôl v meste Košice. Od občanov žijúcich v blízkosti ZŠ Škultétyho dostal informáciu, že sa tam vybavenie školy – lavice, skrinky, vyhadzovali z okna a isté skupiny občanov si ho odnášali. Je to vlastne majetok mesta, preto sa pýta, či nemohol byť použitý na iných školách, kde by sa dal oveľa účelnejšie využiť?

p. Kupec, poslanec MZ – Dopyt na riaditeľa MMK ohľadom výkupu pozemkov pre 
obchvatovú komunikáciu k ZOO. V jarných mesiacoch sa celkom sľubne začali práce na výkupe pozemkov. Prebiehali stretnutia s občanmi v spolupráci s miestnym úradom. Posledné stretnutie bolo v máji a od vtedy je ticho. Bol by rád, keby sa v prácach pokračovalo, aby sa stihli vyčerpať v rozpočte vyčlenené finančné prostriedky.

p. Krištof, poslanec MZ – Dopyt na riaditeľa MMK. V akom stave je príprava 
softwaru vo vzťahu k mestským častiam v oblasti prechodu na nový účtovný systém a prechodu na euro?
Ďalšiu požiadavku mal ohľadom kompetencií pri údržbe komunikácií medzi SKK a Dialničnou spoločnosťou pri údržbe kanalizácie a pri výstavbe svetelnej signalizácie. Jedná sa mu hlavne o časť Alejová, Osloboditeľov, Červený rak.

p. Rusnák, poslanec MZ – Dopyt na riaditeľa MMK. Aký zámer má mesto Košice 
s využitím areálu a priestorov bývalej materskej škôlky Drocarov park v MČ Košice – KVP?  Požiadal o podrobnú písomnú odpoveď.

p. Gamcová, poslankyňa MZ -  Dopyt na riaditeľa MMK a oddelenie školstva MMK.
Ešte v minulosti sa dopytovala na výkup pozemkov pod základnými školami, resp. v blízkosti základných škôl. Nedávno sa dozvedela, že pri ZŠ Lechkého ešte stále nie sú vykúpené pozemky, hoci mala informáciu v odpovedi na interpeláciu, že to malo byť ukončené do 30.6.2007. Dodnes sa to  neuskutočnilo. Vie aj to, že v minulom roku boli viazané finančné prostriedky na tento účel. Čo sa stalo s tými finančnými prostriedkami, na aké účely boli použité? Aké sú súvislosti so základnou školou Lechkého? Koľko vlastníkov tam ešte je, kedy budú vysporiadané tieto pozemky a na kedy sú určené termíny súdnych pojednávaní?
Otázka na náčelníka mestskej polície. Nezdá sa mu neefektívne posielať dvoch policajtov na cestu v blízkosti školy na Bernolákovej ulici, alebo pri ZŠ Lechkého? Jedná sa o úzke cesty a prechod detí cez ne by zvládol aj jeden policajt.
Pripomenula náčelníkovi mestskej polície, že už pred dvoma týždňami upozorňovala na skutočnosť, že v blízkosti Merkúru sú zlodeji, ktorí niekoľkokrát denne okrádajú starých občanov. Nič sa nedeje  a za tú dobu sa tam neukázal ani jeden policajt.
Znovu pripomenula Vysokoškolskú ul. a určenie kruhového objazdu. Mestská polícia dostane aj žiadosť od Akademického senátu Technickej univerzity. Od 24.9.2007 začína zimný semester a očakáva sa veľké množstvo študentov, preto tam treba riešiť dopravnú situáciu.
Na Strojárenskej ulici je označenie zákazu zastavenia a hneď je tam tabuľa, ktorá určuje daň za parkovanie. Je toto zároveň aj značka, ktorá ukončuje zákaz zastavenia? Za touto značkou policajti nasadzujú na autá papuče a rozdávajú pokuty. Už o tom hovorila a zdá sa, že mestská polícia slúži iba na to, aby kontrolovala vodičov a vyberala pokuty.
Otázka na riaditeľa MMK. Na web stránke mesta Košice je VZN o úhradách za opatrovateľskú službu. Toto VZN už bolo niekoľkokrát novelizované a ešte stále sú tam staré úhrady. Požiadala, aby sa aktualizovalo.
Otázka v kauze ZŠ Postupimská. V akom stave je v súčasnosti proces s nezaplatenou faktúrou?

p. Mutafov, poslanec MZ – Apeloval na riaditeľa MMK, resp. na zamestnancov SKK 
– prechod medzi magistrátom smerom ku Galérii - v časti  koľajišťa bola v minulosti vyfrézovaná asfaltová hmota. Nie je to veľký rozsah, možno 4 – 5 metrov. Upozornil na to z dôvodu, že vozíčkári majú problém s prechodom tejto časti. Jedná sa o relatívne malú opravu, ale práve vozíčkárom to musí spôsobovať veľké problémy.

p. Buraš, poslanec MZ -  Nevedel komu adresovať tento dopyt, ale v minulom  mesiaci 
si nadácia Pro Cassovia pripomenula 10. výročie svojho založenia. Bol to 26.8.1997. V správnej rade figuruje Eugen Čuňo, pán Urbančík, pani Cibuľová – bývalá vedúca finančného oddelenia MMK, ktorá už dávno nepracuje na Magistráte mesta. Požiadal zodpovedných, ktorým to prináleží, aby upravili všetky náležitosti týkajúce sa zloženia správnej rady, nakoľko časť jej členov nepracuje na MMK a nie sú zástupcami a štatutármi mesta Košice.

p. Knapík, primátor mesta Košice – Myslí, že nejaké zmeny už boli urobené. Práve 
v tomto týždni bude zasadnutie, tak tieto veci sa budú aktualizovať.

p. Betuš, poslanec MZ – Na ZŠ Bruselská ulica boli zasklené okná za 29 tis. Sk. Cez 
víkend vandali znovu porozbíjali okná v hodnote cca 10 tis. Sk. Je to informácia pre náčelníka mestskej polície, aby sa dozrelo na objekty škôl a predškolských zariadení, lebo to, čo sa robí na sídlisku Ťahanovce už nemá obdobu. V súčasnosti majú problémy so zriadením Obvodného oddelenia policajného zboru, preto poprosil do doby, kým sa táto situácia nejaké nedorieši, aby boli zosilnené hliadky v nočných hodinách na tomto sídlisku.
Informácia pre náčelníka mestskej polície a firmu Kosit. Na sídlisku Ťahanovce  vzniká nový šport a to je podpaľovanie plastových kontajnerov. Doplatili na to dve rodiny, ktorým pri zahorení kontajnerov zhoreli dve osobné vozidlá. Bol ohrozovaný vodárenský objekt a objekt ZŠ na Bruselskej ulici. Požiadal, aby sa urobili rázne operatívne opatrenia.

p. Halenár, poslanec MZ – Otázky na riaditeľa MMK.
Je možné, aby hneď teraz povedal, či jestvujú nejaké pravidlá pre komunikáciu pracovníkov magistrátu elektronickou formou, najmä E-poštou? Ak áno, kde sú k videniu? Jeho skúsenosť je taká, že treba urgovať odpovede na E-poštu.
Požiadal riaditeľa MMK, aby zistil, či sa pri výbere dodávateľa DPMK kvalifikuje aj firma, kde má účasť mesto Košice.
Rád by vedel, koľko z počtu 16 komunitných pracovníkov, ktorí pracujú v oblasti ťažko zvládateľných občanov tohto mesta z hľadiska financií, je rómov. 
Rád by poznal odpovede na otázky: Ako vidí magistrát efektivitu vynaložených peňazí cez osobitného príjemcu cez štát na komunitné centrá z mestských firiem? Ako vidí magistrát možnosť z hľadiska ich bezpečnosti, aby títo ľudia pracovali na ulici a čistili pozostatky po zimnej údržbe?

p. Rychnavský, poslanec MZ – Dopyt na riaditeľa SKK. Medzi ulicami Ružinská 
a Laborecká na  Triede SNP na prechode chodcov na jednej aj na druhej strane cesty sú upchaté kanalizačné vpusty, vytvára sa tam stojatá voda, ktorú autá rozstrekujú na všetky strany a to aj na chodcov, ktorí v prípade červenej stoja na obidvoch stranách. Požiadal o písomnú odpoveď.

p. Knapík, primátor mesta Košice – Požiadal, aby pracovníci magistrátu odpovedali na 
niektoré dopyty. 

p. Jeníková, vedúca oddelenia školstva – Je určený postup s nakladaním hnuteľného 
majetku mesta Košice a to aj toho, ktorý majú v správe jednotlivé školy a školské zariadenia s právnou subjektivitou. Školy, ktoré boli vyradené zo siete a následne zrušené k 31.8.2007 mali do toho dátumu majetok v správe. Zodpovední boli riaditelia škôl. Oddelenie školstva koordinovalo celý priebeh. Snažilo sa, aby nič nevyšlo nazmar a aby sa každý, kto zo zrušených škôl niečo potrebuje, aby sa k tomu čo najoperatívnejšie dostal. Na portáli mesta celé prázdniny boli zverejnené ponuky hnuteľného majetku z týchto zrušených škôl pre použitie na iných školách. Najväčší dopyt bol po elektronike, nábytku, učebných pomôckach. Prednostné právo mali nástupnícke školy. V tomto majetku bol aj taký, ktorý mal vek 30-40 rokov. O použiteľný majetok záujem bol. Referát ekonomiky a financovania oddelenia školstva vypracuje presnú evidenciu nakladania s týmto majetkom a kde bol postúpený.
K výkupu pozemkov ZŠ Lechkého. Mesto má riadnu nájomnú zmluvu, kde platí nájom a je to pozemok, na ktorom stojí ZŠ Lechkého. Zrejme sa dopyt týka problematiky exekúcie pozemku p. Bodnárovej, ktorý sa v týchto dňoch dáva do pôvodného stavu. Ostatné pozemky, na ktorých stoja mestské budovy a nie sú majetkom mesta, nespadajú pod riešenie oddelenia školstva. Aké kroky sa príjmu na realizáciu výkupu týchto pozemkov je záležitosťou filozófie a programu mesta.

p. Lukán, poslanec MZ – Faktická poznámka. Nebol spokojný s takouto odpoveďou, 
lebo to je odpoveď od zeleného stola. Takto to totiž malo byť realizované. Apelovali naňho poslanci z MČ Košice – Staré mesto, ktorí bývajú v uvedenej oblasti, sú to vážené osobnosti, nie sú to jednoduchí ľudia a vzbudilo to pohoršenie, to čo už v povedal. Nechcel počuť, ako to malo byť. Ide mu o to, že ak to bol nepoužiteľný majetok, tak mesto malo zabezpečiť jeho odvoz hromadne a nenechať, aby skupiny nesprispôsobivých občanov si brali zbytky lavíc na kúrenie a  železný odpad do zberu. Je to zahustená lokalita a odsun nepotrebného zariadenia mal byť zorganizovaný kultúrnym spôsobom. O tom bol jeho dopyt, nie o tom, aký algoritumus bol oddelením školstva urobený na likvidáciu týchto záležitosti.

p. Halenár, poslanec MZ – Faktická poznámka. Myslí si to isté, čo povedal p. Lukán. 
Niekedy má pocit, že síce hovoria všetci slovensky, ale význam slov chápu inak. Tiež mal pocit, že otázka p. Lukána bola o inom, než mu bolo odpovedané p. Jeníkovou. A ak je problém s časom a treba obmedzovať diskusné príspevky poslancov, treba pohovoriť s riaditeľom MMK, aby poučil pracovníkov, ktorí vystupujú s odpoveďami na konkrétne otázky poslancov, aby odpovedali k týmto konkrétnym otázkam. Skutočne tu potom trávia toľko času, ktorý predlžujú aj následnými faktickými poznámkami. Je dôležité, aby si všetci uvedomili, že je to čas, ktorí môžu venovať produktívnejším veciam.

p. Knapík, primátor mesta Košice – Na ostatné otázky bude odpovedané písomne 
v termíne do 30 dní.
––-     ––-     ––-
23. Zmena právneho vzťahu „ zverenie do správy “ na „ dlhodobý prenájom “

p. Čečko, námestník primátora mesta Košice – Materiál predložený v písomnej forme 
obsahuje všetky náležitosti. Zdôraznil, že návrh na zmenu právneho vzťahu je aktivitou mestskej časti Nad jazerom, ktorá sa chce uchádzať o štrukturálne fondy.

p. Jenčová, poslankyňa MZ a starostka MČ Košice – Nad jazerom. Informovala o tejto 
žiadosti miestne zastupiteľstvo 5.9.2007. Miestne zastupiteľstvo uznesením č. 57 tiež požiadalo mestské zastupiteľstvo o schválenie dlhodobého prenájmu rekreačnej lokality Jazero tak, ako je to uvedené v tomto materiály.
Poznamenala, že z prítomných 23 poslancov hlasovalo za 23, čo považuje za vzácnu zhodu. Verí, že to bude podporené aj v mestskom  zastupiteľstve.

p. Knapík, primátor mesta Košice – Uzavrel rozpravu a dal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 29 ods. 1 písm. 
m) Štatútu mesta Košice schvaľuje zmenu právneho vzťahu uzatvoreného Zmluvou č. 244/2007 o zverení majetku mesta do správy na dlhodobý prenájom mestského majetku na dobu určitú 30 rokov s výškou nájmu 1,- Sk/rok pre MČ Košice – Nad Jazerom.

Hlasovanie č. 46: za 39, proti -, zdržal sa -.

––-     ––-     ––-

24. Zverenie majetku mesta Košice do správy MČ Košice – Barca

p. Knapík, primátor mesta Košice  – Poveril námestníka primátora p. Filipka vedením 
mestského zastupiteľstvo, nakoľko sa musel z pracovných dôvodov vzdialiť.

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 29 ods. 1 písm. l) 
Štatútu mesta Košice  schvaľuje zverenie majetku mesta Košice do správy MČ Košice – Barca :
1.	názov nehnuteľností		: pozemky - príloha č. 1
		  stavby     - príloha č. 2
2.	k. ú.		: Barca
3.	účel zverenia		: za účelom správy a údržby nehnuteľností  
4.	deň zverenia		: dňom účinnosti zmluvy o zverení do správy 

Hlasovanie č. 27: za 40, proti -, zdržal sa 1.

––-     ––-     ––-
24/1 Zámena pozemkov v k. ú. Barca medzi mestom Košice a firmou 
        INTERHOTELY KOŠICE, a.s. bez finančného vyrovnania

p. Boritáš, poslanec MZ a predkladateľ materiálu – Upozornil na chybu v materiáli. 
	V návrhu na uznesenie treba v závere slová MČ Myslava zmeniť na MČ Barca. 
Sú splnené všetky podmienky, ktoré miestne zastupiteľstvo MČ Košice – Barca požadovalo.

p. Filipko, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Lukán, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. l) Štatútu mesta Košice schvaľuje zámenu  nehnuteľností, pozemku časť parc. č. 63/1 (novovytvorená parcela č. 63/15) s výmerou 1 789 m2 k. ú. Barca vo vlastníctve mesta Košice za pozemok časť parc.
č. 63/4 ( novovytvorená parc. č. 63/16) s výmerou 1 789 m2 k. ú. Barca vo vlastníctve INTERHOTELY KOŠICE, a.s. za splnenia podmienok uvedených v uznesení Miestneho zastupiteľstva MČ Košice – Barca č. 67/7/2007 zo dňa 13.8.2007. Zámena pozemkov je bez finančného vyrovnania.

Hlasovanie č. 48: za 42, proti -, zdržal sa -.

––-     ––-     ––-

25. Prevod vlastníctva nebytového priestoru a alikvotnej časti pozemku
      na Alžbetinej 16 pre Andreja Tribulu – TRIDOM-ELITE 

Pri schvaľovaní programu bol materiál stiahnutý z rokovania.

––-     ––-     ––-

26. Prevod vlastníctva nebytového priestoru a alikvotnej časti pozemku
      na Hlavnej 99 pre Ing. Milana Fecka – BLISTER

p. Filipko, námestník primátora mesta Košice – Upozornil, že ku všetkým materiálom 
od č. 25 – 33 sa vyjadril hlavný kontrolór v stanovisku, ktoré poslanci dostali v písomnej podobe.

V rozprave vystúpili:

p. Halenár, poslanec, MZ - K tomuto bodu a k predajom na Hlavnej ulici povedal pár 
slov z histórie, ako vlastne došlo k týmto predajom, keďže si to trochu overoval. V závere minulého volebného obdobia poslanec p. Grega, ktorý je zároveň starostom MČ Košice – Staré mesto, dal návrh na odpredaje a poslanec p. Drábik tento návrh doplnil svojim pozmeňujúcim návrhom, aby toto bolo umožnené len dlhodobým nájomcom. Poznamenal, že to bol bod, ktorý bol v úvode navrhnutý do programu rokovania, neprešiel komisiami. Už na ďalšom rokovaní v novembri 2006 bola schválená úprava tohto uznesenia, kde vypadol pôvodne schválený návrh p. Drábika. Paradoxom je, že nie každý porozumel textácii tohto uznesenia, lebo aj p. Drábik hlasoval za túto úpravu, pričom hlasoval za vypustenie svojho vlastného návrhu. Týmto došlo k zneisteniu časti poslancov, keďže tá textácia..

p. Filipko, námestník primátora mesta Košice – Upozornil p. Halenára, že nehovorí
	k prejednávanému bodu.

p. Halenár, poslanec MZ – Jeho príspevok sa týka odpredajov nebytových priestorov 
na Hlavnej ulici, jeho 5 minút ešte neuplynulo a nie všetky diskusné príspevky, ktoré tu už odzneli, smerovali k zmene uznesenia. Konštatoval, že p. Filipko má svojské chápanie demokracie.
V minulom roku došlo k značnému predpokladu, že časť poslancov nevedela o čom hlasuje, opäť dostávajú na rokovanie návrhy na odpredaj priestorov na Hlavnej ulici. Toto je nájom od roku 2005. 
Chcel tým povedať, že celý proces z pohľadu prijatých uznesení vyvoláva minimálne pochybnosti, či poslanci konajú správne. Vyzval všetkých poslancov, aby hlasovaním odmietli predaje na Hlavnej ulici.

p. Filipko, námestník primátora mesta Košice – Uzavrel diskusiu a dal slovo návrhovej
	komisii.

p. Lukán, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR č. 182/1993 Z. z. v znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 a to pre: Ing. Milana Fecka – BLISTER, nebytový priestor na Hlavnej 99 za cenu 1 389 359,- Sk.

Hlasovanie č. 49: za 33, proti 2, zdržali sa 6.

––-     ––-     ––-

27. Prevod vlastníctva nebytového priestoru a alikvotnej časti pozemku 
      na Poštovej 13 pre Ing. Ľuboša Vatraľa

p. Filipko, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii. 

p. Lukán, poslanec MZ - Mestské zastupiteľstvo  v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 a to pre Ing. Ľuboša Vatraľa, nebytový priestor na Poštovej 13 za cenu 580 000,- Sk.

Hlasovanie č, 50: za 39, proti 1, zdržali sa 2.

––-     ––-     ––-

28. Prevod vlastníctva nebytového priestoru a alikvotnej časti pozemku
      na Uršulínskej 2 pre Jarmilu Skurkayovú – MODEL

V rozprave vystúpili:

p. Gamcová, poslankyňa MZ -  V materiáloch je raz uvedené, že stanovisko mestskej 
časti je vyžiadané, inokedy sa uvádza, že nemá námietky. Čo to znamená? Potrebuje presnejšie vyjadrenie miestneho zastupiteľstva k takým vážnym predajom, ako sú predaje majetku v centre mesta. Pýta sa globálne všetky predaje, aj na predošlý, už schválený.

p. Šebeňová, vedúca referátu predaja majetku – Pri odpredaji nebytového priestoru, 
ako aj pri ostatných odpredajoch, vždy oslovujú príslušnú mestskú časť, na území ktorej sa nebytový priestor nachádza. Mestská časť Staré mesto sa vyjadruje k odpredajom prostredníctvom rokovaní miestneho zastupiteľstva. Stane sa, že v čase, keď materiál spracovávajú, ešte neprebehlo rokovanie miestneho zastupiteľstva. Priestor na Poštovej ulici určite prejednali. Za niekoľko rokov sa nestretla s tým, žeby mestská časť Staré mesto nesúhlasila s odpredajom nebytového priestoru, o ktorý požiada jeho nájomca. Ich stanoviská sú informatívneho charakteru, nakoľko mestská časť nebytový priestor neprevádzkuje, neprenajíma, je len na jej území, ale nie je ani správcom dane z nehnuteľností. Tým je mesto.

p. Halenár, poslanec MZ – Reagoval na fakt, že stanovisko mestskej časti nie je 
podstatné pri rozhodovaní mestského zastupiteľstva. Súhlasí s touto vetou, no stanovisko mestskej časti sa nedá ignorovať. Môže prijať svoje vlastné rozhodnutie a môže dať mestu informáciu. Ak ju poslanci nemajú, ako majú k tomu zodpovedne pristupovať? To čo počul mu znelo veľmi zle. Do budúcna požiadal, aby bola poskytnutá dodatočná informácia. Stanovisko mestskej časti by pre poslancov malo byť.

p. Gamcová, poslankyňa MZ -  Ak to dobre pochopila, k predošlému predaju  
stanovisko doložené nebolo. Požiadala, aby ju informovali, aké bolo stanovisko mestskej časti Staré mesto. Starosta mestskej časti to môže povedať.

p. Filipko, námestník primátora mesta Košice – Cení si iniciatívu p. Gamcovej, no ak 
by stanovisko mestskej časti bolo negatívne, určite by sa skúmal dôvod, no neodporúča teraz zaoberať sa touto témou.
p. Jeník, poslanec MZ  - Pokiaľ vie, v tomto mestskom zastupiteľstve sa nestalo, že ak 
by bola mestská časť proti odpredaju, alebo zámene vyjadrila negatívne, žeby to nedala dostatočne najavo.
Myslí si, že zo strany kolegov je v týchto príspevkoch viac folklóru ako úžitku. Vyzval predsedajúceho, aby k takýmto vystúpeniam zaujal stanovisko v zmysle rokovacieho poriadku.

p. Filipko, námestník primátora mesta Košice – Uzavrel rozpravu a dal slovo 
návrhovej komisii.

p. Lukán, poslanec MZ - Mestské zastupiteľstvo v Košiciach  podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod vlastníctva  nebytového  priestoru   a  alikvotnej časti pozemku  podľa zákona  NR SR č. 182/1993 Z. z. v znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 a to pre Jarmilu Skurkayovú – MODEL, nebytový priestor na Uršulínskej 2 za cenu 450 000,- Sk.

Hlasovanie č. 61: za 38, proti 1, zdržali sa 3.

––-     ––-     ––-

29. Prevod vlastníctva  nebytového priestoru a alikvotnej časti pozemku 
      na Hlavnej 14 pre Dagmaru Rusnákovú

V rozprave vystúpili:

p. Gamcová, poslankyňa MZ -  V materiáli sa uvádza, že stanovisko MČ Košice –
	staré mesto je vyžiadané. Čo znamená, že je vyžiadané?

p. Filipko, námestník primátora mesta Košice – P. Šebeňová to vysvetlila, že 
v procese, keď bol predkladaný materiál do mestskej rady, tak to stanovisko ešte nebolo.  Do konania mestského zastupiteľstva ho už isto dostali a môžu ho p. Gamcovej doniesť ukázať.

p. Gamcová, poslankyňa MZ – Buď tu platia nejaké pravidlá, keď už nie slušnosť. 
Ako sa môže dostať materiál na rokovanie mestského zastupiteľstva, keď nie je naplnený v zmysle legislatívno-právnych predpisov?

p. Filipko, námestník primátora mesta Košice -  V momente, keď sa materiál 
prejednáva v mestskom zastupiteľstve, sú všetky náležitosti splnené. Odznela informácia, ako sa tieto materiály počas procesu upravujú. Jednoznačné bolo povedané, že materiál, ktorý išiel do rady by sa nemal upravovať. Stanovisko bolo iste doručené a ak nebol rozpor, ani sa nečíta. Ak by bol rozpor, tak informácia odznie. Pre budúcnosť pri bodoch, kde je stanovisko vyžiadané, by bolo vhodné informovať poslancov, či stanovisko došlo a s akým výstupom, resp. prikladať takú informáciu k materiálom.

p. Halenár, poslanec MZ – Vôbec si nemyslí, že pri predaji majetku mesta ide 
o folklór. Mestské zastupiteľstvo rokuje v predlženom termíne a aj keď k 30.8.2007 tieto stanoviska neboli, tak dnes minimálne by mal vystúpiť starosta MČ Košice – Staré mesto a povedať k tomu niečo, lebo on by tieto informácie mal mať. Takéto veci by sa nemali stávať.

p. Čečko, námestník primátora mesta Košice – Ubezpečil všetkých poslancov, že 
	materiály tohto charakteru sú predkladané v zmysle rokovacieho poriadku. 

p. Bajus, poslanec MZ – Veľa mestských poslancov je zároveň poslancami miestnych 
zastupiteľstiev a pokiaľ by bol nejaký nesúlad v materiáloch, tak by boli poverení miestnymi zastupiteľstvami, aby protestovali proti takýmto veciam. Pokiaľ to tak nie je, berie sa to ako kladné stanovisko.

p. Filipko, námestník primátora mesta Košice – Uzavrel rozpravu a dal slovo 
návrhovej komisii.

p. Jeník, poslanec MZ - Mestské zastupiteľstvo v Košiciach  podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod vlastníctva  nebytového  priestoru   a  alikvotnej časti pozemku  podľa zákona  NR SR č. 182/1993 Z. z. v znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 a to pre Dagmaru Rusnákovú, nebytový priestor na Hlavnej 14 za cenu 2 035 000,- Sk.

Hlasovanie č. 52: za 34, proti 1, zdržali sa 7.

p. Filipko, námestník primátora mesta Košice – Dostal informáciu z majetkového 
oddelenia, že k bodom 27 – 29 došlo minulý týždeň súhlasné stanovisko MČ Košice- Staré mesto.

––-     ––-     ––-

30. Prevod vlastníctva nebytového priestoru a alikvotnej časti pozemku 
      na Hlavnej 37 pre Máriu Mesárošovú – LOANETTA

p. Filipko, námestník primátora mesta Košice – Nakoľko sa do rozpravy nikto 
neprihlásil, dal slovo návrhovej komisii.

p. Jeník, poslanec MZ - Mestské zastupiteľstvo v Košiciach podľa § 6 ods. 2 písm. b) a 
§ 29 ods. 1 písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR č. 182/1993 Z. z. v  znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 doplnené uznesením MZ č. 1209 zo dňa  26. 10. 2006 a uznesením MZ č. 1251 zo dňa 14. 11. 2006 a to pre Máriu Mesárošovú – LOANETTA, nebytový priestor na Hlavnej 37 za cenu 
3 225 000,- Sk.

Hlasovanie č. 53: za 36, proti 1, zdržali sa 5.

––-     ––-     ––-

31. Prevod vlastníctva nebytového priestoru a alikvotnej časti pozemku
      na Hlavnej 47 pre Ing. Mariána Mariňáka a Kornéliu Mariňákovú
      IMPORT SHOP

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec MZ -  Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26. 2. 2004 doplnené uznesenie MZ č. 1209 zo dňa 26.10.2006 a uznesením MZ č. 1251 zo dňa 14.11.2006 a to pre Ing. Mariána Mariňáka a Kornéliu Mariňákovú IMPORT SHOP, nebytový priestor na Hlavnej 47 za cenu        2 100 000,- Sk.

Hlasovanie č. 54: za 37, proti 1, zdržali sa 5.

––-     ––-     ––-

32. Prevod vlastníctva nebytového priestoru a alikvotnej časti pozemku
      na Hlavnej 50 pre Editu Marosiovú FREE

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec MZ -Mestské zastupiteľstvo v Košiciach  odľa § 6 ods. 2 písm. b) a 
§ 29 ods. 1 písm. b) Štatútu mesta Košice schvaľuje prevod   vlastníctva  nebytového  priestoru   a  alikvotnej časti pozemku  podľa zákona  NR SR  č. 182/1993 Z. z. v  znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 a to pre Editu Marosiovú FREE, nebytový priestor na Hlavnej 50 za cenu 750 000,- Sk.

Hlasovanie č. 55: za 36, proti 1, zdržali sa 5.

––-     ––-     ––-
33. Prevod vlastníctva nebytového priestoru a alikvotnej časti pozemku
      na Hlavnej 77 pre PASTISTRADE – SK, s.r.o

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec MZ - Mestské zastupiteľstvo v Košiciach  podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje prevod vlastníctva  nebytového  priestoru   a  alikvotnej časti pozemku  podľa zákona  NR SR č. 182/1993 Z. z. v znení neskorších zmien pre nájomcu nebytového priestoru 
za cenu určenú uznesením MZ č. 552 zo dňa 22.2.2001 a uznesením MZ č. 370 zo dňa 26.2.2004 doplnené uznesením MZ č. 1209 zo dňa 26. 10. 2006 a uznesením MZ č. 1251 zo dňa 14.11.2006 a to pre PASTISTRADE – SK, s.r.o., nebytový priestor na Hlavnej 77 za cenu 5 455 000,- Sk.

Hlasovanie č. 56: za 37, proti 1, zdržali sa 5.

––-     ––-     ––-

34. Prevod vlastníctva alikvotnej časti pozemku na ul. L. Novomeského 11 
      pre Ing. Vladimíra Moroza

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec MZ - Mestské zastupiteľstvo v Košiciach podľa § 6 ods. 2 písm. b) a 
§ 29 ods. 1 písm. b) Štatútu mesta Košice schvaľuje prevod vlastníctva alikvotnej časti pozemku podľa zákona NR SR č. 182/1993 Z. z. v znení zmien a doplnkov pre vlastníka nebytového priestoru za cenu určenú uznesením MZ č. 370 zo dňa 26.2.2004 pre Ing. Vladimíra Moroza, alikvotný podiel pozemku k nebytovému priestoru č. 7 na ul. L. Novomeského 11 vo veľkosti podielu 18147/100000  za cenu 246 000 Sk.
Ruší 
a) bod č. 7 a 8 uznesenia MZ č. 856 zo dňa 25.8.2005,
b) uznesenie MZ č. 49 zo dňa 8.3.2007.

Hlasovanie č. 67: za 39, proti 1, zdržali sa 2.

––-     ––-     ––-

35. Realizácia zmluvných prevodov nehnuteľného majetku mesta v užívaní 
       fyzických osôb bez zmluvného vzťahu

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec MZ - Mestské zastupiteľstvo v Košiciach podľa § 6 ods. 2 písm. b) a 
§ 29 ods. 1 písm. b) Štatútu mesta Košice schvaľuje zmluvné prevody nehnuteľného majetku mesta v užívaní fyzických osôb bez zmluvného vzťahu :
1. JUDr. Gabriela Mederová, parc. č. 4464, k. ú. Severné mesto
               19 m2, 29 944,- Sk,
		2. Imrich Naď, parc. č. 2316, k. ú. Južné mesto
            18 m2, 20 448,- Sk.

Hlasovanie č. 58: za  37, proti 2, zdržali sa 3.

––-     ––-     ––-

36. Zmena uznesenia MZ č. 133 zo dňa 26. a 27. apríla 2007 o odpredaji 
      pozemkov v k. ú. Severné mesto

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Jeník, poslanec - Mestské zastupiteľstvo v Košiciach podľa § 6 ods. 2 písm. b) 
a  § 29  ods. 1 písm. b) Štatútu mesta Košice mení uznesenie MZ č. 133 zo dňa 26. a 27. apríla 2007 v časti schvaľuje nasledovne : slová „ parc. č. 6224/185  s  výmerou 447 m2 k. ú. Severné mesto “ sa nahrádzajú slovami „ parc. č. 6224/185  s  výmerou 477 m2 k. ú. Severné mesto “.

Hlasovanie č. 59: za 39, proti 1, zdržali sa 2.

––-     ––-     ––-

37. Odpredaj pozemku v k. ú. Severné mesto pre firmu MAGNIMEX, a.s.

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje odpredaj nehnuteľnosti – pozemku, parc. č. 6956/1, orná pôda s výmerou 9614 m², parc. č. 6956/2, zastavaná plocha s výmerou 131 m˛, parc. č. 6956/3, zastavaná plocha
s výmerou 140 m², parc. č. 6956/4, zastavaná plocha s výmerou 51 m2, parc. č. 6956/5, zastavaná plocha s výmerou 36 m2 a parc. č. 6956/6, zastavaná plocha s výmerou 37 m2 v k. ú. Severné mesto vo  vlastníctve  mesta  Košice  pre firmu MAGNIMEX, a.s. za cenu 1 600 100,- Sk.

Hlasovanie č. 60: za 38, proti 1, zdržali sa 3.

––-     ––-     ––-

38. Odpredaj pozemku v k. ú. Južné mesto pre PhDr. Patrika Géciho
      a  manželku JUDr. Moniku Géciovú

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj  nehnuteľností v  MČ Košice – Juh,  pozemku časť parc. č. 1910/18 ( novovytvorená parc. č. 1910/19 ), ostatné plochy s výmerou 84 m˛ a časť parc. č. 1914 ( novovytvorená parc. č. 1914/2 ), zastavaná plocha s výmerou 280 m2 v k. ú. Južné mesto vo vlastníctve mesta Košice pre : PhDr. Patrika Géciho a  manželku JUDr. Moniku Géciovú do bezpodielového spoluvlastníctva za cenu 1400,- Sk/m2.

p. Dittrich – Jedná sa o jeho príbuzných preto, aby nedošlo ku konfliktu záujmu, 
	oznámil, že nebude hlasovať.

Hlasovanie č. 61: za 34, proti 1, zdržali sa 5.

––-     ––-     ––-

39. Odpredaj pozemkov v k. ú. Terasa pre Ing. Martina Urbana

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj nehnuteľností – pozemkov časti parc. č. KN-E 6107/7 s výmerou  9 m2,    časti parc. č. KN-E 6210/10 s výmerou  410 m2  a časti  parc. č. KN-E 6210/7 s výmerou 91 m2 ( novovytvorená parc. č. 4687/41) s celkovou výmerou 510 m2 k. ú. Terasa vo vlastníctve mesta Košice pre Ing. Martina Urbana  za cenu 1 300,- Sk/m2.

Hlasovanie č. 62: za 39, proti 1, zdržali sa 4.

––-     ––-     ––-

40. Odpredaj pozemku v k. ú. Sokoľ pre Milana Prevozňáka
       a Angelu Prevozňáka

V rozprave vystúpili:

p. Halenár, poslanec MZ – Spýtal sa predkladateľa, či toto je bežný spôsob, ako bude
mesto predávať majetok, lebo aj z tých niekoľkých riadkov je jasné, že niekto si oplotil mestský pozemok a keď sa na to nejakým spôsobom prišlo, tak mu ho mesto ide predávať a tak ho trestá za využívanie mestského pozemku, že sa mu dáva po 100,- Sk/m2.

p. Čečko, námestník primátora mesta Košice – Jedná sa o vysporiadanie pozemku bez 
zmluvného vzťahu. Cenu vygenerovala komisia pre predaj a prenájom majetku a je na vôli poslancov, ako rozhodnú ďalej. Môžu ju upraviť.

p. Halenár, poslanec MZ – Po vysvetlení p. Čečka majetková komisia stratila u neho 
kredit a z princípu a tiež ako protest voči zloženiu tejto komisie vyhlásil, že bude hlasovať proti tomuto predaju.

p. Čečko, námestník primátora mesta Košice – Treba si pozrieť aj cenu podľa 
znaleckého posudku, ktorý je pre komisiu základným podkladom na určenie ceny.

p. Cengel, poslanec MZ – Je členom majetkovej komisie. Komisia pri určovaní ceny 
vychádzalo zo znaleckého posudku, no ďaleko podstatnejšia vec je tá, že sa jedna o pozemok, ktorý mesto nevie iným spôsobom využiť, ani predať. Preto komisia súhlasila s takouto cenou. Je to neprístupný pozemok, nie je k nemu o ostatných strán prístup a mesto sa o neho nestará.

p. Kočiš, poslanec MZ – Podľa geometrického plánu sa jedná o parcelu, ktorá susedí 
s radom rodinných domov. Z náčrtku mu nie je jasný prístup k týmto rodinným domom. Nie je náhodou tento pozemok časťou príjazdovej cesty? Súvisí to aj s nasledujúcim bodom, kde ďalšiu parcelu odkupuje p. Mrážik. Je riešený príjazd k týmto rodinným domom?

p. Filipko, námestník primátora mesta Košice – Tento a nasledujúce dva body 
navzájom súvisia. Sú to susedné pozemky a predáva sa uzatvorený pozemok týmito vlastníkmi rodinných domov. Jeho odpredaj nespôsobí žiadne problémy.

p. Šebeňová, vedúca referátu predaja majetku -  Prístup na pozemky p. Prevožňáka,
Mrážika a p. Kocúrovej je cez parcelu E 579/1, ktorá patrí mestu Košice. Je to cesta, ktorá končí pri týchto rodinných domoch, pred bránou p. Kocúrovej. P. Kocúrová zistila pri zameraní, že užíva pozemky vo vlastníctve mesta. Pri celkovom zameraní sa zistilo, že aj spodná parcela je vo vlastníctve mesta a že ju majú prihradenú p Prevožňák a p. Mrážik. Tieto pozemky užívajú od čias, keď ešte patrili Štátnym lesom Košice a dlho trvalo, kým títo užívatelia pripustili, že tieto pozemky patria mestu. V minulosti dostali súhlas od Štátnych lesov, že ich môžu užívať. Pozemky pod budovami majú odkúpené.
Keby mestu platili nájom, ten je odsúhlasený vo výške od 5,- do 20,- Sk ročne a odpredajom sa táto zbytková parcela vo vlastníctve mesta vysporiada.

p. Halenár -  Reagoval na vyjadrenie p. Cengela, že tento pozemok mesto ani 
nepotrebuje. No niekto iný ho potrebuje, využíva ho. Má problém súhlasiť s takou  cenou. Prieči sa to jeho sľubu poslanca, že sa bude snažiť zveľaďovať majetok. 

p. Filipko, námestník primátora mesta Košice – Požiadal p. Halenára, aby svoj postoj
	vyjadril hlasovaním.

p. Müller, poslanec MZ – Majiteľ pozemku sa musí oň starať. Plocha by mala byť 
pokosená, udržiavaná. Povinnosťou mesta je poslať tam pracovníka, aby to pokosil, dal do poriadku. Treba si preto spočítať náklady a porovnať, čo je výhodnejšie, či odpredať pozemok, alebo sa oň starať.

p. Weiser, poslanec MZ – Pozná situáciu a prehlásil, že materiál je veľmi zodpovedne 
pripravený včítane stanovísk. Ak sa niekto o prípad až tak veľmi zaujíma, mohol si to už skôr preveriť na oddelení správy majetku a nie teraz klásť všelijaké hypotetické otázky.

p. Halenár, poslanec MZ – Znovu zdôraznil, že má problém s odpoveďou na E-poštu.
	Ak by informácie od pracovníkov magistrátu dostával, nežiadal by ich teraz.

p. Jenčová, poslankyňa MZ – Už v minulom volebnom období sa riešili pozemky 
„nikoho“, nakoniec sa zistilo, že sú to mestské pozemky, ktoré 20 – 30 rokov aj dlhšie nikto neriešil a teraz sa to dáva do poriadku, tak netreba spochybňovať tieto drobné parcely.

p. Cengel, poslanec MZ -  Ak sa niekomu výstup komisie nepáči, má možnosť 
navrhnúť zvýšenie ceny a v tomto prípade sa jedná ozaj o malé plochy.

p. Filipko, námestník primátora mesta Košice – Uzavrel rozpravu a dal slovo 
návrhovej komisii.

p. Kočiš, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje odpredaj nehnuteľnosti – pozemku parc. č. 1171/2 záhrada s výmerou 144 m2 k. ú. Sokoľ vo vlastníctve mesta Košice pre Milana Prevozňáka a Angelu Prevozňákovú do bezpodielového spoluvlastníctva za cenu 100,- Sk/ m2. 

Hlasovanie č. 63: za 39 + p. Derjan, proti 2, zdržali sa 2.

––-     ––-     ––-

41. Odpredaj pozemku v k. ú. Sokoľ pre Ing. Jozefa Mrážika, CSc. 
      a Boženu Mrážikovú 

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš - Mestské zastupiteľstvo v Košiciach podľa § 6 ods. 2 písm. b) a § 29 ods. 1 
písm. b) Štatútu mesta Košice schvaľuje odpredaj nehnuteľnosti – pozemku parc. č. 1173/2 záhrada s výmerou 67 m2 k. ú. Sokoľ vo vlastníctve mesta  Košice pre Ing. Jozefa Mrážika, CSc. a Boženu Mrážikovú do bezpodielového spoluvlastníctva za cenu 100,- Sk/ m2. 

Hlasovanie č. 64: za 38, proti 2, zdržali sa 3.

––-     ––-     –––

42. Odpredaj pozemkov v k. ú. Sokoľ pre Andreu Kocúrovú

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice odpredja odpredaj  nehnuteľností – pozemkov parc. č. 1182/2, 1148/2, 1183/5, 1183/4 a  1183/2 spolu s výmerou 715 m2 k. ú. Sokoľ vo vlastníctve mesta Košice pre Andreu Kocúrovú za cenu 100,- Sk/ m2. 

Hlasovanie č. 65: za 36 + pp. Boritáš, Bereš, proti - + p. Halenár, zdržali sa 2.

––-     ––-     ––-

43. Odpredaj pozemkov v k. ú. Letná pre firmu HUNA, s.r.o., Košice

p. Filipko, námestník primátora mesta Košice – Nakoľko sa do rozpravy nikto 
neprihlásil, odovzdal slovo návrhovej komisii.

p. Kočiš, poslanec MZ - Mestské zastupiteľstvo v Košiciach podľa § 6 ods. 2 písm. b) 
a § 29 ods. 1 písm. b) Štatútu mesta Košice schvaľuje odpredaj nehnuteľností v MČ Košice – Staré mesto pozemky parc. č. 3396/2 s výmerou 1080 m2 a parc. č. 3396/27 s výmerou 84 m2 k. ú. Letná vo vlastníctve mesta Košice pre firmu HUNA, s.r.o., Košice za cenu  4 772 400,- Sk. 

Hlasovanie č. 66: za 27, proti 2, zdržali sa 13.

––-     ––-     ––-

44. Rôzne

p. Halenár, poslanec MZ -  Požiadal námestníka primátora  ktorý má na starosti 
oddelenie informatiky, aby porozmýšľal nad nasledovným:
Poslanci dostali nootebucky, kde je nezmazateľne ako administrátor nastavený človek z oddelenia informatiky, ktorý si môže nekontrolovane prezerať obsah počítača u každého poslanca. Požiadal, aby bol tento administrátor vymazaný. 
Na internete, na webovej stránke mesta sú zverejnené uznesenia, no je sklamaný z formy. Sú to normálne wordovské súbory, ktoré možno editovať. Bolo by vhodné, keby boli zverejnené vo forme PDF ako súbory, ktoré nie je možné bežne editovať. Ak je nejaký zápis urobený, je zbytočne ponechať možnosť robiť v ňom zmeny.
To mu dáva podnet zamyslieť sa nad prácou zamestnancov magistrátu. Také jednoduché veci by sa mali riešiť hneď, bez toho, aby poslanci museli na to upozorňovať v bode rôzne. Keď sa bude robiť príprava nového organizačného poriadku, bolo by vhodné pozrieť sa na kvalitu každého oddelenia.

p. Cengel, poslanec MZ -  Je zriadená skupina poslancov v zložení pp. Matoušek, 
Derjan, Cengel, kde chcú riešiť problémy súvisiace s počítačmi. Pozval            p. Halenára,  aby v piatok o 10.00 prišiel aj on. Môžu prísť aj ďalší poslanci, ktorí majú o to záujem.

p. Ivanko, poslanec MZ – V interpeláciách zabudol predniesť tieto požiadavky. Na 
Solovievovej ulici, kde značka 40 km povolená rýchlosť. Objavil sa tam veľký bilbord, ktorý ju cloní. Požiadal kompetentných, aby na to reagovali.
Bol tiež upozornený na zatienený semafor, ktorý je pri ZŠ Tomašíkova. Je tam taká bujná vegetácia, že nie je absolútne vidieť, ktorá farba svieti.

p. Filipko, námestník primátora mesta Košice – Pripomienky sú zaznamenané, bude sa 
to riešiť.

p. Dittrich, poslanec MZ – V súvislosti s cestami pripomenul, že na rohu Zimnej 
a Letnej pri Pozemných stavbách sa pred nedávnom opravovala prepadnutá cesta pri koľajniciach. Tri metre odtiaľ smerom na Zimnú je prepadnutý poklop a doslova je tam diera v ceste.. Chodia tadiaľ aj autobusy MHD.

p. Halenár, poslanec MZ – Koľkokrát chodí po meste čuduje sa, že mesto ako 100 %-
tný akcionár DPMK nemá záujem na tom, aby aspoň cesty, kde často chodia trolejbusy, autobusy, boli v čo najlepšom stave. Keď sú cesty v poriadku, šetrí sa aj majetok DPMK. Problém s jamou na Zimnej je už niekoľkomesačný. 

p. Filipko, námestník primátora mesta Košice –Informoval prítomných o forme 
doručovania materiálov. Materiály: pozvánky, oznámenia, uznesenia sa už nebudú doručovať v písomnej forme, nakoľko každý poslanec dostal nootebuck.  V písomnej forme dostanú poslanci len tie materiály, ktoré nebude možné zabezpečiť v elektronickej podobe. Poslanci, ktorí nemajú doma zavedení internet, budú dostávať materiály napálené na CD, ktoré budú dostávať do schránok v termíne doručovania materiálov na rokovanie. Ak bude treba, následne sa budú robiť aj nejaké korekcie.
Uzavrel bod rôzne.

	Program VII. rokovania mestského zastupiteľstva sa vyčerpal. Nasledujúce rokovanie mestskej rady je plánované na deň 13.9.2007. Na VIII. mimoriadnom rokovaní mestského zastupiteľstva sa stretnú dňa 27.9.2007. 
	Námestník primátora mesta Košice Ing. Jozef Filipko vyhlásil rokovanie mestského zastupiteľstva za ukončené.

          RNDr. Milan Sabol                                                         Ing. František  Knapík
riaditeľ Magistrátu mesta Košice					primátor mesta Košice

Vyhotovená dňa 1.10.2007
Zapisovateľka: Mária Lapšanská

Overovatelia zápisnice:

p. Martin Boritáš	.............................................	Podpísal dňa :   ..........................

Ing. Jozef Drábik	.............................................	Podpísal dňa :   ..........................

Obsah:

1	Úvod, k programu rokovania
3	Informácia o plnení uznesení MZ
5	Informácia o činnosti primátora mesta Košice
7	Správa hlavného kontrolóra mesta Košice
12	Správa náčelníka Mestskej polície Košice
16		Správa o odpovediach na interpelácie a dopyty poslancov MZ
20	Rozbor hospodárenia mesta Košice k 30.6.2007
22	Informácia o hospodárení obchodnej spoločnosti Mestský futbalový klub, a.s.
23	3. úprava rozpočtu mesta Košice na rok 2007
29		Poskytnutie dotácií z rozpočtu mesta Košice v zmysle VZN mesta Košice
č. 76 na kultúrny rozvoj
32	Zmena návrhu na realizáciu opráv miestnych komunikácií 
formou PPP projektov na rok 2007
33	Informácia o projekte výroby, dodávky a montáže autobusov 
„BLUE BIRD“ v Košiciach
40	Zmeny a doplnky VZN mesta Košice č. 66 o školských obvodoch 
41	Zmeny v Radách základných škôl
42	Dotácie pre športové kluby v zmysle koncepcie rozvoja športu v Košiciach
43	Zmeny a doplnky VZN mesta Košice č. 76 o poskytovaní dotácií
45	Zmeny a doplnky územného plánu zóny Pereš v lokalite Krásnohorská
45		Zmena Pravidiel prenajímania majetku mesta Košice v zariadeniach sociálnych služieb	
46	Racionalizácia riadenia a financovania existujúcich sociálnych služieb 
v územnej pôsobnosti mesta Košice
50		Návrh na Cenu Košického samosprávneho kraja resp. Cenu predsedu Košického samosprávneho kraja
51		Správa o realizácii Koncepcie riešenia problémov bývania v lokalitách s vysokou koncentráciou osôb ohrozených sociálnym vylúčením
52	Nárast počtu nepovolených osád na území mesta
54	Postup nakladania s obecnými bytmi na Baltickej ulici
59	Priebežná informácia o koordinovaní a spracovaní projektov
60	Pokračovanie VII. rokovania Mestského zastupiteľstva v Košiciach

60	Priebežná informácia o koordinovaní a spracovaní projektov
61	Informácia o postupových krokoch procesu aktualizácie Programu hospodárskeho a sociálneho rozvoja mesta Košice
65	Petícia občanov mesta Košice a priľahlých obcí  k plánovanému zvýšeniu množstva spaľovaných odpadov
66	Interpelácie poslancov MZ
67	Dopyty, informácie, vysvetlenia
73	Zmena právneho vzťahu „ zverenie do správy “ na „ dlhodobý prenájom “
73	Zverenie majetku mesta Košice do správy MČ Košice – Barca
74	Zámena pozemkov v k. ú. Barca medzi mestom Košice a firmou INTERHOTELY KOŠICE, a.s. bez finančného vyrovnania
74	Prevod vlastníctva nebytového priestoru a alikvotnej časti pozemku na Alžbetinej ul. Č. 16 pre Andreja Tribulu – TRIDOM-ELITE
74	Prevod vlastníctva nebytového priestoru a alikvotnej časti pozemku
na Hlavnej 99 pre Ing. Milana Fecka – BLISTER
75	Prevod vlastníctva nebytového priestoru a alikvotnej časti pozemku 
na Poštovej 13 pre Ing. Ľuboša Vatraľa
76	Prevod vlastníctva nebytového priestoru a alikvotnej časti pozemku
na Uršulínskej 2 pre Jarmilu Skurkayovú – MODEL
77	Prevod vlastníctva nebytového priestoru a alikvotnej časti pozemku 
na Hlavnej 14 pre Dagmaru Rusnákovú
78	Prevod vlastníctva nebytového priestoru a alikvotnej časti pozemku 
na Hlavnej 37 pre Máriu Mesárošovú – LOANETTA
79	Prevod vlastníctva nebytového priestoru a alikvotnej časti pozemku
na Hlavnej 47 pre Ing. Mariána Mariňáka a Kornéliu Mariňákovú
IMPORT SHOP
79	Prevod vlastníctva nebytového priestoru a alikvotnej časti pozemku
na Hlavnej 50 pre Editu Marosiovú FREE
80	Prevod vlastníctva nebytového priestoru a alikvotnej časti pozemku
na Hlavnej 77 pre PASTISTRADE – SK, s.r.o
80	Prevod vlastníctva alikvotnej časti pozemku na ul. L. Novomeského 11 
pre Ing. Vladimíra Moroza
80	Realizácia zmluvných prevodov nehnuteľného majetku mesta v užívaní fyzických osôb bez zmluvného vzťahu
81	Zmena uznesenia MZ č. 133 zo dňa 26. a 27. apríla 2007 o odpredaji pozemkov v k. ú. Severné mesto
81	Odpredaj pozemku v k. ú. Severné mesto pre firmu MAGNIMEX, a.s.

82	Odpredaj pozemku v k. ú. Južné mesto pre PhDr. Patrika Géciho
a  manželku JUDr. Moniku Géciovú
82	Odpredaj pozemkov v k. ú. Terasa pre Ing. Martina Urbana
82	Odpredaj pozemku v k. ú. Sokoľ pre Milana Prevozňáka
a Angelu Prevozňákovú 
84	Odpredaj pozemku v k. ú. Sokoľ pre Ing. Jozefa Mrážika, CSc. 
a Boženu Mrážikovú 
85	Odpredaj pozemkov v k. ú. Sokoľ pre Andreu Kocúrovú
85	Odpredaj pozemkov v k. ú. Letná pre firmu HUNA, s.r.o., Košice
85	Rôzne
86	Záver

Výpis 
zo zápisnice zo VII. rokovania MZ v Košiciach zo dňa 12.9.2007

44. Rôzne

p. Halenár, poslanec MZ -  Požiadal námestníka primátora  ktorý má na starosti 
oddelenie informatiky, aby porozmýšľal nad nasledovným:
Poslanci dostalo nootebucky, kde je nezmazateľne ako administrátor nastavený človek z oddelenia informatiky, ktorý si môže nekontrolovane prezerať obsah počítača u každého poslanca. Požiadal, aby bol tento administrátor vymazaný. 
Na internete, na webovej stránke mesta sú zverejnené uznesenia, no je sklamaný z formy. Sú to normálne wordovské súbory, ktoré možno editovať. Bolo by vhodné, keby boli zverejnené vo forme PDF ako súbory, ktoré nie je možné bežne editovať. Ak je nejaký zápis urobený, je zbytočne ponechať možnosť robiť v ňom zmeny.
To mu dáva podnet zamyslieť sa nad prácou zamestnancov magistrátu. Také jednoduché veci by sa mali riešiť hneď, bez toho, aby poslanci museli na to upozorňovať v bode rôzne. Keď sa bude robiť príprava nového organizačného poriadku, bolo by vhodné pozrieť sa na kvalitu každého oddelenia..

p. Cengel, poslanec MZ -  Je zriadená skupina poslancov v zložení pp. Matoušek, 
Derjan, Cengel, kde chcú riešiť problémy kolo počítačov. Pozval aj p. Halenára,  aby v piatok o 10.00 prišiel aj on. Môžu prísť aj ďalší poslanci, ktorí majú o to záujem.

p. Ivanko, poslanec MZ – V interpeláciách zabudol predniesť tieto požiadavky. Na 
Solovievovej ulici, kde značka 40 km povolená rýchlosť. Objavil sa tam veľký bilbord, ktorý ju cloní. Požiadal kompetentných, aby na to reagovali.
Bol tiež upozornený na zatienený semafor, ktorý je pri ZŠ Tomašíkova. Je tam taká bujná vegetácia, že nie je absolútne vidieť, ktorá farba svieti.

p. Filipko, námestník primátora mesta Košice – Pripomienky sú zaznamenané, bude sa 
to riešiť.

p. Dittrich, poslanec MZ – V súvislosti s cestami pripomenul, že na rohu Zimnej 
a Letnej pri Pozemných stavbách sa pred nedávnom opravovala prepadnutá cesta pri koľajniciach. Tri metre odtiaľ smerom na Zimnú je prepadnutý poklop a doslova je tam diera v ceste.. Chodia tadiaľ aj autobusy MHD.

p. Halenár, poslanec MZ – Koľkokrát chodí po meste čuduje sa, že mesto ako 100 %-
tný akcionár DPMK nemá záujem na to, aby aspoň cesty, kde často chodia trolejbusy, autobusy, boli v čo najlepšom stave. Keď sú cesty v poriadku, šetrí sa aj majetok DPMK. Problém s jamou na Zimnej je už niekoľkomesačný. 

p. Filipko, námestník primátora mesta Košice – Uzavrel bod rôzne.